CELEX: 32015R0763
Language: el
Date: 2015-05-12 00:00:00
Title: Εκτελεστικός κανονισμός (ΕΕ) 2015/763 της Επιτροπής, της 12ης Μαΐου 2015, για την επιβολή προσωρινού δασμού αντιντάμπινγκ στις εισαγωγές ορισμένων πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Λαϊκής Δημοκρατίας της Κίνας, Ιαπωνίας, Δημοκρατίας της Κορέας, Ρωσικής Ομοσπονδίας και Ηνωμένων Πολιτειών της Αμερικής

13.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 120/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/763 ΤΗΣ ΕΠΙΤΡΟΠΉΣ
   της 12ης Μαΐου 2015
   για την επιβολή προσωρινού δασμού αντιντάμπινγκ στις εισαγωγές ορισμένων πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Λαϊκής Δημοκρατίας της Κίνας, Ιαπωνίας, Δημοκρατίας της Κορέας, Ρωσικής Ομοσπονδίας και Ηνωμένων Πολιτειών της Αμερικής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 7 παράγραφος 4,
   Κατόπιν διαβούλευσης με τα κράτη μέλη,
   Εκτιμώντας τα ακόλουθα:
   1.   ΔΙΑΔΙΚΑΣΙΑ
   
   1.1.   Έναρξη
   
   
               (1)
            
            
               Στις 14 Αυγούστου 2014, η Ευρωπαϊκή Επιτροπή («η Επιτροπή») κίνησε έρευνα αντιντάμπινγκ όσον αφορά τις εισαγωγές στην Ένωση πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές («GOES»), καταγωγής Λαϊκής Δημοκρατίας της Κίνας («ΛΔΚ»), Ιαπωνίας, Δημοκρατίας της Κορέας («Κορέα»), Ρωσικής Ομοσπονδίας («Ρωσία») και Ηνωμένων Πολιτειών της Αμερικής («ΗΠΑ») (εφεξής «οι οικείες χώρες») βάσει του άρθρου 5 του βασικού κανονισμού. Δημοσίευσε ανακοίνωση για την έναρξη διαδικασίας στην Επίσημη Εφημερίδα της Ευρωπαϊκής Ένωσης
                   (2) («ανακοίνωση για την έναρξη διαδικασίας»).
            
         
               (2)
            
            
               Η διαδικασία κινήθηκε ύστερα από καταγγελία που υποβλήθηκε στις 30 Ιουνίου 2014 από την European Steel Association («EUROFER» ή «ο καταγγέλων») εξ ονόματος παραγωγών που αντιπροσωπεύουν πάνω από το 25 % της συνολικής παραγωγής GOES της Ένωσης. Στην περίπτωση αυτή, όλοι οι γνωστοί παραγωγοί στην Ένωση κατά την περίοδο της έρευνας αποτέλεσαν τον «ενωσιακό κλάδο παραγωγής». Η καταγγελία περιλάμβανε εκ πρώτης όψεως αποδεικτικά στοιχεία για την ύπαρξη ντάμπινγκ όσον αφορά το εν λόγω προϊόν και την πρόκληση σημαντικής ζημίας από την πρακτική αυτή, τα οποία ήταν επαρκή για να δικαιολογήσουν την έναρξη της έρευνας.
            
         
               (3)
            
            
               Στις 16 Φεβρουαρίου 2015, o καταγγέλλων ζήτησε την καταχώριση των εισαγωγών σύμφωνα με το άρθρο 14 παράγραφος 5 του βασικού κανονισμού, με σκοπό την ενδεχόμενη αναδρομική είσπραξη των δασμών σύμφωνα με το άρθρο 10 παράγραφος 4 του βασικού κανονισμού. Ορισμένα ενδιαφερόμενα μέρη ισχυρίστηκαν ότι οι προϋποθέσεις καταχώρισης δεν συνέτρεχαν εν προκειμένω και ότι η αναδρομική είσπραξη των δασμών θα έβλαπτε σοβαρά τα συμφέροντα των κατασκευαστών μετασχηματιστών της ΕΕ χωρίς κανένα όφελος για τον ενωσιακό κλάδο παραγωγής. Στις 14 Απριλίου 2015, ο καταγγέλλων ενημέρωσε την Επιτροπή ότι αποσύρει την αίτησή του για καταχώριση.
            
         1.2.   Ενδιαφερόμενα μέρη
   
   
               (4)
            
            
               Η Επιτροπή ενημέρωσε για την έναρξη της έρευνας τον καταγγέλλοντα, τους γνωστούς παραγωγούς-εξαγωγείς και τις αρχές των οικείων χωρών, γνωστούς εισαγωγείς, προμηθευτές και χρήστες, εμπόρους, καθώς και ενώσεις για τις οποίες είναι γνωστό ότι ενδιαφέρονται. Στην ανακοίνωση για την έναρξη της διαδικασίας, ενημέρωσε τα ενδιαφερόμενα μέρη ότι επέλεξε προσωρινά τη Δημοκρατία της Κορέας ως τρίτη χώρα με οικονομία αγοράς («ανάλογη χώρα») κατά την έννοια του άρθρου 2 παράγραφος 7 στοιχείο α) του βασικού κανονισμού και ζήτησε την υποβολή παρατηρήσεων γι' αυτήν την επιλογή.
            
         
               (5)
            
            
               Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που αναφερόταν στην ανακοίνωση για την έναρξη της διαδικασίας. Η δυνατότητα ακρόασης παραχωρήθηκε σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης.
            
         1.3.   Δειγματοληψία
   
   
               (6)
            
            
               Στην ανακοίνωση για την έναρξη της διαδικασίας, η Επιτροπή ανέφερε ότι ενδέχεται να προβεί σε δειγματοληψία μη συνδεδεμένων εισαγωγέων και παραγωγών-εξαγωγέων στις οικείες χώρες σύμφωνα με το άρθρο 17 του βασικού κανονισμού.
            
         
               (7)
            
            
               Δειγματοληψία των ενωσιακών παραγωγών δεν ήταν απαραίτητη, δεδομένου ότι οι γνωστοί (έξι) ενωσιακοί παραγωγοί αντιπροσωπεύουν το 100 % της συνολικής παραγωγής του ομοειδούς προϊόντος στην Ένωση.
            
         α)   Δειγματοληψία εισαγωγέων
   
   
               (8)
            
            
               Η Επιτροπή ζήτησε από τους μη συνδεδεμένους εισαγωγείς να παράσχουν τις πληροφορίες που προσδιορίζονται στην ανακοίνωση για την έναρξη της διαδικασίας, προκειμένου να αποφασίσει κατά πόσον είναι αναγκαία η δειγματοληψία και, εφόσον είναι αναγκαία, να επιλέξει ένα δείγμα.
            
         
               (9)
            
            
               Δύο μη συνδεδεμένοι εισαγωγείς προσκόμισαν τις ζητούμενες πληροφορίες και συμφώνησαν να συμπεριληφθούν στο δείγμα. Λόγω του περιορισμένου αριθμού συνεργαζόμενων εισαγωγέων, η Επιτροπή αποφάσισε ότι η δειγματοληψία δεν ήταν αναγκαία.
            
         β)   Δειγματοληψία των παραγωγών-εξαγωγέων
   
   
               (10)
            
            
               Η Επιτροπή ζήτησε από όλους τους παραγωγούς-εξαγωγείς στις οικείες χώρες να παράσχουν τις πληροφορίες που προσδιορίζονται στην ανακοίνωση για την έναρξη της διαδικασίας, προκειμένου να αποφασίσει κατά πόσον είναι αναγκαία η δειγματοληψία και, εφόσον είναι αναγκαία, να επιλέξει ένα δείγμα. Επιπλέον, η Επιτροπή ζήτησε από τις αρχές των οικείων χωρών να ορίσουν και/ή να επικοινωνήσουν με άλλους παραγωγούς-εξαγωγείς που, ενδεχομένως, θα ενδιαφέρονταν να συμμετάσχουν στην έρευνα.
            
         
               (11)
            
            
               Επτά παραγωγοί-εξαγωγείς ή όμιλοι παραγωγών-εξαγωγέων, εκ των οποίων όχι περισσότερες από δύο εταιρείες από καθεμία από τις οικείες χώρες, παρείχαν τις ζητούμενες πληροφορίες και συμφώνησαν να συμπεριληφθούν στο δείγμα. Λόγω του μικρού αριθμού συνεργαζόμενων παραγωγών-εξαγωγέων, η Επιτροπή αποφάσισε ότι η δειγματοληψία δεν ήταν αναγκαία για καμία από τις οικείες χώρες.
            
         1.4.   Έντυπο αίτησης για καθεστώς οικονομίας της αγοράς
   
   
               (12)
            
            
               Για τους σκοπούς του άρθρου 2 παράγραφος 7 στοιχείο β) του βασικού κανονισμού, η Επιτροπή απέστειλε έντυπα αιτήσεων για καθεστώς οικονομίας της αγοράς στις αρχές και στους συνεργαζόμενους παραγωγούς-εξαγωγείς στη ΛΔΚ. Κανένας από τους συνεργαζόμενους παραγωγούς-εξαγωγείς δεν ζήτησε καθεστώς οικονομίας της αγοράς.
            
         1.5.   Απαντήσεις στο ερωτηματολόγιο
   
   
               (13)
            
            
               Η Επιτροπή απέστειλε ερωτηματολόγια σε όλα τα γνωστά ενδιαφερόμενα μέρη και σε όλες τις λοιπές εταιρείες που αναγγέλθηκαν εντός των προθεσμιών που ορίζονταν στην ανακοίνωση για την έναρξη διαδικασίας. Απαντήσεις στο ερωτηματολόγιο ελήφθησαν από όλους τους γνωστούς παραγωγούς της Ένωσης (έξι), δέκα χρήστες και δύο εισαγωγείς που δεν σχετίζονται με παραγωγό-εξαγωγέα στις οικείες χώρες. Δύο παραγωγοί-εξαγωγείς της ΛΔΚ, ένας παραγωγός-εξαγωγέας στην Κορέα, δύο παραγωγοί-εξαγωγείς στην Ιαπωνία, ένας όμιλος παραγωγών-εξαγωγέων στη Ρωσία και ένας παραγωγός-εξαγωγέας από τις ΗΠΑ παρείχαν επίσης απαντήσεις στο ερωτηματολόγιο.
            
         1.6.   Επισκέψεις επαλήθευσης
   
   
               (14)
            
            
               Η Επιτροπή πραγματοποίησε επισκέψεις επαλήθευσης, σύμφωνα με το άρθρο 16 του βασικού κανονισμού, στις ακόλουθες εταιρείες:
               
                           —
                        
                        
                           Παραγωγοί της Ένωσης:
                           
                                       —
                                    
                                    
                                       ThyssenKrupp Electrical Steel UGO SAS, Isbergues, Γαλλία
                                    
                                 
                                       —
                                    
                                    
                                       ThyssenKrupp Electrical Steel GmbH, Gelsenkirchen, Γερμανία
                                    
                                 
                                       —
                                    
                                    
                                       Tata Steel UK Limited (Orb Electrical Steels), Newport, Ηνωμένο Βασίλειο (3)
                                       
                                    
                                 
                                       —
                                    
                                    
                                       Stalprodukt s.a., Bochnia, Πολωνία
                                    
                                 
                                       —
                                    
                                    
                                       ArcelorMittal Frýdek-Místek a.s., Frýdek-Místek, Τσεχική Δημοκρατία
                                    
                                 
                     
                           —
                        
                        
                           Μη συνδεδεμένοι εισαγωγείς στην Ένωση:
                           
                                       —
                                    
                                    
                                       Hyundai Corporation Europe GmbH, Schwalbach am Taunus, Γερμανία
                                    
                                 
                                       —
                                    
                                    
                                       Siecop Europe GmbH, Duisburg, Γερμανία
                                    
                                 
                     
                           —
                        
                        
                           Χρήστες στην Ένωση:
                           
                                       —
                                    
                                    
                                       Siemens Aktiengesellschaft, Munchen, Γερμανία
                                    
                                 
                                       —
                                    
                                    
                                       Legnano Teknoelectric Company S.p.A., San Giorgio su Legnano (MI), Ιταλία
                                    
                                 
                                       —
                                    
                                    
                                       ABB AB, Córdoba, Ισπανία
                                    
                                 
                                       —
                                    
                                    
                                       SGB-Smit Group, Regensburg, Γερμανία
                                    
                                 
                                       —
                                    
                                    
                                       Končar — Distribution and Special Transformers, Inc., Zagreb, Κροατία
                                    
                                 
                                       —
                                    
                                    
                                       Alstom Grid UK Limited, Stafford, Ηνωμένο Βασίλειο
                                    
                                 
                     
                           —
                        
                        
                           Παραγωγοί-εξαγωγείς στις οικείες χώρες:
                           
                                       —
                                    
                                    
                                       Baoshan Iron & Steel Co., Ltd. («Baosteel»), Shanghai, ΛΔΚ
                                    
                                 
                                       —
                                    
                                    
                                       Wuhan Iron & Steel Co., Ltd., («WISCO») Wuhan, ΛΔΚ
                                    
                                 
                                       —
                                    
                                    
                                       JFE Steel Corporation, Tokyo, Ιαπωνία
                                    
                                 
                                       —
                                    
                                    
                                       Nippon Steel & Sumitomo Metal Corporation, Tokyo, Ιαπωνία
                                    
                                 
                                       —
                                    
                                    
                                       POSCO, και οι συνδεδεμένες της εταιρείες POSCO TMC, POSCO Koha και DWIC, Seoul, Κορέα
                                    
                                 
                                       —
                                    
                                    
                                       OJSC Novolipetsk Steel, Lipetsk και VIZ Steel, Ekaterinburg, Ρωσία (μέλος του ομίλου NLMK)
                                    
                                 
                                       —
                                    
                                    
                                       AK Steel Corporation, Ohio, ΗΠΑ
                                    
                                 
                     
                           —
                        
                        
                           Συνδεδεμένοι εισαγωγείς/έμποροι:
                           
                                       —
                                    
                                    
                                       Novex Trading (Swiss) S.A. (μέλος του ομίλου NLMK), Ελβετία
                                    
                                 
                                       —
                                    
                                    
                                       Wisco Europe, Γερμανία
                                    
                                 
                                       —
                                    
                                    
                                       Baosteel Germany, Γερμανία
                                    
                                 
                                       —
                                    
                                    
                                       Baosteel Italy, Ιταλία
                                    
                                 
                                       —
                                    
                                    
                                       DWIC Germany (μέλος του ομίλου POSCO), Γερμανία
                                    
                                 
                                       —
                                    
                                    
                                       DWIC Italy (μέλος του ομίλου POSCO), Ιταλία
                                    
                                 
                     
         1.7.   Περίοδος της έρευνας και υπό εξέταση περίοδος
   
   
               (15)
            
            
               Η έρευνα σχετικά με το ντάμπινγκ και τη ζημία κάλυψε την περίοδο από την 1η Ιουλίου 2013 έως την 30ή Ιουνίου 2014 («η περίοδος της έρευνας»). Η εξέταση των συναφών τάσεων για την εκτίμηση της ζημίας κάλυψε την περίοδο από την 1η Ιανουαρίου 2011 έως το τέλος της περιόδου έρευνας («η υπό εξέταση περίοδος»).
            
         2.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
   
   2.1.   Υπό εξέταση προϊόν
   
   
               (16)
            
            
               Το υπό εξέταση προϊόν είναι πλατέα προϊόντα έλασης με προσανατολισμένους κόκκους από πυριτιούχο χάλυβα, πάχους άνω των 0,16 mm, καταγωγής ΛΔΚ, Ιαπωνίας, Κορέας, Ρωσίας και Ηνωμένων Πολιτειών, που επί του παρόντος υπάγονται στους κωδικούς ΣΟ ex 7225 11 00 και ex 7226 11 00 («το υπό εξέταση προϊόν»).
            
         
               (17)
            
            
               Τα GOES παράγονται από ρόλους θερμής έλασης πυριτιούχων χαλυβοκραμάτων διαφορετικού πάχους, των οποίων η δομή του κόκκου έχει ομοιόμορφο προσανατολισμό ώστε να επιτυγχάνεται μαγνητική αγωγιμότητα υψηλής απόδοσης. Οι ανεπάρκειες όσον αφορά την αγωγιμότητα καλούνται «απώλειες στον πυρήνα», είναι ο βασικός δείκτης ποιότητας του προϊόντος και εκφράζονται σε W/kg. Τα προϊόντα GOES μπορούν να παραχθούν ως GOES υψηλής διαπερατότητας καθώς και ως κανονικά ή συμβατικά GOES. Οι τύποι υψηλής διαπερατότητας επιτρέπουν την επίτευξη χαμηλότερων απωλειών στον πυρήνα για κάθε δεδομένο πάχος των φύλλων. Επιπλέον, οι τύποι υψηλής διαπερατότητας μπορούν να παραχθούν με αναδιαμορφωμένες δομές (domain refined — DR) με ακόμη μικρότερες απώλειες στον πυρήνα ως αποτέλεσμα της χάραξης λεπτών γραμμών στην επιφάνεια του χάλυβα.
            
         
               (18)
            
            
               Παρά τις διαφορές από άποψη διαπερατότητας, πάχους ή πλάτους, όλοι οι τύποι του υπό εξέταση προϊόντος διαθέτουν τα ίδια βασικά φυσικά χαρακτηριστικά και προορίζονται ουσιαστικά για τις ίδιες βασικές χρήσεις.
            
         
               (19)
            
            
               Τα GOES χρησιμοποιούνται κυρίως σε ηλεκτρικό εξοπλισμό όπου η μαγνητική ροή μπορεί να υποχρεώνεται να συμβαδίζει με την κατεύθυνση ροής, όπως όταν η ηλεκτρική ενέργεια μεταφέρεται σε μεγάλες αποστάσεις. Ως εκ τούτου, το υπό εξέταση προϊόν χρησιμοποιείται ως βασικό υλικό σε μετασχηματιστές ισχύος και διανομής.
            
         
               (20)
            
            
               Τα GOES χρησιμοποιούνται επίσης σε αντιδράσεις αντιστάθμισης, οι οποίες χρησιμοποιούνται σε συστήματα μεταφοράς ενέργειας υψηλής τάσης για τη σταθεροποίηση της τάσης κατά τη διάρκεια διακυμάνσεων του φορτίου. Το υπό εξέταση προϊόν μπορεί επίσης να χρησιμοποιηθεί σε εξοπλισμό με μικρότερους μετασχηματιστές, συμπεριλαμβανομένων των συσκευών και του αεροδιαστημικού, αεροναυπηγικού και ηλεκτρονικού εξοπλισμού. Τα GOES μπορούν, περαιτέρω, να χρησιμοποιούνται σε μεγάλες γεννήτριες υψηλών επιδόσεων όταν ο σχεδιασμός επιτρέπει την αποδοτική χρήση των κατευθυντικών μαγνητικών χαρακτηριστικών.
            
         
               (21)
            
            
               Τα GOES πάχους 0,16 mm ή λιγότερο δεν αποτελούν μέρος του υπό εξέταση προϊόντος. Αυτά τα λεπτά GOES βρίσκονται συνήθως στις βιομηχανίες αεροσκαφών και ιατρικών μηχανημάτων. Τα λεπτά GOES παράγονται από συνήθη φύλλα GOES από τα οποία έχει αφαιρεθεί η επικάλυψη έλαστρου και όπου τα φύλλα επανελάθηκαν, επανανοπτήθηκαν και επανεπικαλύφθηκαν. Σύμφωνα με τους καταγγέλλοντες, μόνο ένα πολύ μικρό ποσό των λεπτών GOES ενδέχεται να έχει εισαχθεί στην Ένωση από τις οικείες χώρες.
            
         2.2.   Ομοειδές προϊόν
   
   
               (22)
            
            
               Η έρευνα έδειξε ότι τα ακόλουθα προϊόντα έχουν τα ίδια βασικά φυσικά χαρακτηριστικά, καθώς και τις ίδιες βασικές χρήσεις:
               
                           α)
                        
                        
                           το υπό εξέταση προϊόν·
                        
                     
                           β)
                        
                        
                           το προϊόν που παράγεται και πωλείται στην εγχώρια αγορά της Ρωσίας, της Κορέας, της Ιαπωνίας, της ΛΔΚ και των ΗΠΑ·
                        
                     
                           γ)
                        
                        
                           το προϊόν που παράγεται και πωλείται στην Ένωση από τον ενωσιακό κλάδο παραγωγής.
                        
                     
         
               (23)
            
            
               Ως εκ τούτου, η Επιτροπή αποφάσισε προσωρινά ότι τα εν λόγω προϊόντα είναι ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.
            
         2.3.   Ισχυρισμοί και διευκρινήσεις όσον αφορά το πεδίο κάλυψης του προϊόντος
   
   
               (24)
            
            
               Δύο παραγωγοί-εξαγωγείς ζήτησαν να εξαιρεθούν από το πεδίο κάλυψης του προϊόντος τα φύλλα GOES που έχουν κοπεί σε σχήματα για χρήση σε μετασχηματιστές, γνωστά στη βιομηχανία ως «δυναμοελάσματα». Ισχυρίστηκαν ότι το υπό εξέταση προϊόν παράγεται (και πωλείται) σε ρόλους ή σε ευθέα μήκη, όπως ζητήθηκε από τους πελάτες τους, ενώ τα δυναμοελάσματα δεν έχουν τα χαρακτηριστικά αυτά.
            
         
               (25)
            
            
               Η Επιτροπή συμφώνησε ότι τα δυναμοελάσματα δεν εμπίπτουν στο πεδίο κάλυψης του προϊόντος, δεδομένου ότι έχουν ήδη τα χαρακτηριστικά που τα καθιστούν αναγνωρίσιμα ως μέρος ενός μετασχηματιστή, όπως ειδικά σχήματα, μεγέθη και οπές. Ως εκ τούτου, δεν είναι πλέον απλά πλατέα προϊόντα έλασης. Επίσης, τα εν λόγω δυναμοελάσματα υπάγονται σε διαφορετικό κωδικό ΣΟ.
            
         
               (26)
            
            
               Τρεις παραγωγοί-εξαγωγείς και ένας χρήστης ισχυρίστηκαν ότι τύποι υψηλής διαπερατότητας και/ή τύποι DR με απώλειες στον πυρήνα ύψους 0,90 W/kg ή λιγότερο θα πρέπει να εξαιρεθούν από το πεδίο της έρευνας. Ισχυρίστηκαν ότι οι τύποι του προϊόντος με τις χαμηλότερες απώλειες στον πυρήνα είχαν σημαντικά διαφορετικά χαρακτηριστικά, τελικές χρήσεις και, ως εκ τούτου, δεν αγοράζονται από τους ίδιους πελάτες και δεν ανταγωνίζονται άλλους τύπους του υπό εξέταση προϊόντος. Ως εκ τούτου, θα πρέπει να διεξαχθούν δύο χωριστές αναλύσεις σχετικά τη ζημία, την αιτιώδη συνάφεια και το συμφέρον της Ένωσης.
            
         
               (27)
            
            
               Ωστόσο, το υπό εξέταση προϊόν, ανεξάρτητα από τις απώλειες στον πυρήνα, είναι κατασκευασμένο από το ίδιο βασικό υλικό, έχει τα ίδια βασικά χαρακτηριστικά και συγκρίσιμες τελικές χρήσεις. Οι χρήστες της Ένωσης αγοράζουν τόσο το υπό εξέταση προϊόν με απώλειες στον πυρήνα 0,90 W/kg ή λιγότερο, όσο και το υπό εξέταση προϊόν με απώλειες στον πυρήνα πάνω από 0,90 W/kg. Επομένως, οι ισχυρισμοί αυτοί απορρίφθηκαν προσωρινά με την επιφύλαξη περαιτέρω εξέτασης του ζητήματος, αν ορισμένοι τύποι υψηλής διαπερατότητας και/ή DR μιας ιδιαίτερα υψηλής ποιότητας αξίζουν χωριστή ανάλυση στο οριστικό στάδιο, βάσει περαιτέρω πληροφοριών που πρέπει να υποβληθούν.
            
         
               (28)
            
            
               Ένας παραγωγός-εξαγωγέας ισχυρίστηκε ότι το υπό εξέταση προϊόν με πλάτος πάνω από 1 150 mm θα πρέπει να αποκλειστεί από το πεδίο κάλυψης του προϊόντος διότι ο ενωσιακός κλάδος παραγωγής δεν έχει καταφέρει να κατασκευάσει ομοειδές προϊόν με πλάτος μεγαλύτερο των 1 150 mm, ενώ ο ίδιος ήταν σε θέση να το κατασκευάσει. Αυτά τα προϊόντα μεγάλου πλάτους ζητούνται συγκεκριμένα από μερικούς πελάτες διότι βοηθούν στη μείωση της ποσότητας χάλυβα που χάνεται κατά την κοπή με σχιστικό μηχάνημα του πλήρους τυλίγματος κατά μήκος για να ανταποκρίνεται στις προδιαγραφές των πελατών.
            
         
               (29)
            
            
               Αυτό το αίτημα εξαίρεσης προϊόντος δεν έγινε δεκτό. Το γεγονός ότι το υπό εξέταση προϊόν μπορεί να υπερβαίνει ελαφρώς το πλάτος των 1 150 mm ή παραπάνω δεν καθιστά τα εν λόγω προϊόντα ξεχωριστό προϊόν εκτός του πεδίου εφαρμογής της έρευνας. Αντιθέτως, όλοι οι τύποι του υπό εξέταση προϊόντος έχουν τα ίδια βασικά φυσικά και τεχνικά χαρακτηριστικά και προορίζονται ουσιαστικά για τις ίδιες βασικές χρήσεις, παρά τις διαφορές πλάτους. Επιπλέον, ο περιορισμός του πεδίου εφαρμογής της έρευνας σε ορισμένα πλάτη θα επέτρεπε στους παραγωγούς-εξαγωγείς να αποφύγουν τα ισχύοντα μέτρα αντιντάμπινγκ.
            
         
               (30)
            
            
               Τέλος, ένας παραγωγός-εξαγωγέας και η μόνιμη αποστολή της Ρωσικής Ομοσπονδίας στην Ένωση υποστήριξαν ότι, αφενός, η τα εξαγόμενα GOES «πρώτης διαλογής» (με μεγαλύτερη επιπεδότητα, λιγότερες ραφές συγκόλλησης) και, αφετέρου, τα εξαγόμενα GOES «δεύτερης» και «τρίτης διαλογής» (με πολλαπλά ελαττώματα, αρκετές ραφές και έλλειψη επιπεδότητας) δεν είναι, σύμφωνα με την πρακτική του ρωσικού κλάδου παραγωγής, εναλλάξιμα σε οποιονδήποτε βαθμό (αμφίδρομα) και συνιστούν διαφορετικά προϊόντα. Ως εκ τούτου, ισχυρίστηκαν ότι τα υλικά «δεύτερης» και «τρίτης διαλογής» θα πρέπει να εξαιρεθούν από το πεδίο κάλυψης του προϊόντος.
            
         
               (31)
            
            
               Η τρέχουσα περιγραφή και ο κωδικός ΣΟ του υπό εξέταση προϊόντος περιλαμβάνουν δυνητικά μεγάλη ποικιλία τύπων από άποψη ποιότητας. Ωστόσο, η παραγωγή χαμηλότερης ποιότητας προϊόντων τόσο από την Ένωση όσο και από τους παραγωγούς-εξαγωγείς είναι σύμφυτη με τη διαδικασία παραγωγής και οι χαμηλότερης ποιότητας τύποι είναι κατασκευασμένοι από το ίδιο βασικό υλικό και με τον ίδιο εξοπλισμό παραγωγής. Αυτοί οι σχετικά χαμηλότερης ποιότητας τύποι πωλούνται επίσης για χρήση από τον κλάδο μετασχηματιστών και ανταποκρίνονται πλήρως στον ορισμό του υπό εξέταση προϊόντος. Ως εκ τούτου, η Επιτροπή απέρριψε προσωρινά και το αίτημα αυτό.
            
         3.   ΝΤΑΜΠΙΝΓΚ
   
   3.1.   Γενική μεθοδολογία
   
   
               (32)
            
            
               Η Επιτροπή εκθέτει στις αιτιολογικές σκέψεις 33 έως 43 κατωτέρω τη γενική μεθοδολογία που χρησιμοποίησε για τον υπολογισμό του ντάμπινγκ. Στις περιπτώσεις που κρίθηκε δικαιολογημένο, τυχόν προβλήματα που αφορούν επιμέρους χώρες ή εταιρείες και σχετίζονται με τους υπολογισμούς αυτούς αναφέρονται στις ειδικές κατά χώρα ενότητες παρακάτω.
            
         3.1.1.   Κανονική αξία
   
   
               (33)
            
            
               Η Επιτροπή εξέτασε κατ' αρχάς κατά πόσον ο συνολικός όγκος των εγχώριων πωλήσεων κάθε συνεργαζόμενου παραγωγού-εξαγωγέα ήταν αντιπροσωπευτικός, σύμφωνα με το άρθρο 2 παράγραφος 2 του βασικού κανονισμού. Οι εγχώριες πωλήσεις θεωρούνται αντιπροσωπευτικές αν ο συνολικός όγκος των εγχώριων πωλήσεων του ομοειδούς προϊόντος σε ανεξάρτητους πελάτες στην εγχώρια αγορά ανά παραγωγό-εξαγωγέα αντιπροσωπεύει τουλάχιστον το 5 % του συνολικού όγκου εξαγωγικών πωλήσεων του υπό εξέταση προϊόντος στην Ένωση κατά την περίοδο της έρευνας.
            
         
               (34)
            
            
               Στη συνέχεια, η Επιτροπή προσδιόρισε τους τύπους του προϊόντος που πωλούνται στην εγχώρια αγορά και οι οποίοι ήταν πανομοιότυποι ή συγκρίσιμοι με τους τύπους προϊόντος που πωλούνται προς εξαγωγή στην Ένωση, και εξέτασε κατά πόσον οι εγχώριες πωλήσεις κάθε συνεργαζόμενου παραγωγού-εξαγωγέα ήταν αντιπροσωπευτικές για κάθε τύπο προϊόντος, σύμφωνα με το άρθρο 2 παράγραφος 2 του βασικού κανονισμού. Οι εγχώριες πωλήσεις ενός τύπου προϊόντος είναι αντιπροσωπευτικές όταν ο συνολικός όγκος των εγχώριων πωλήσεων του συγκεκριμένου τύπου προϊόντος σε ανεξάρτητους πελάτες κατά την περίοδο της έρευνας αντιπροσωπεύει τουλάχιστον το 5 % του συνολικού όγκου των εξαγωγικών πωλήσεων του πανομοιότυπου ή συγκρίσιμου τύπου προϊόντος στην Ένωση.
            
         
               (35)
            
            
               Στη συνέχεια, η Επιτροπή προσδιόρισε το ποσοστό των κερδοφόρων πωλήσεων σε ανεξάρτητους πελάτες στην εγχώρια αγορά για κάθε τύπο προϊόντος κατά την περίοδο της έρευνας, προκειμένου να αποφασίσει αν θα χρησιμοποιηθεί η πραγματική τιμή εγχώριων πωλήσεων για τον υπολογισμό της κανονικής αξίας, σύμφωνα με το άρθρο 2 παράγραφος 4 του βασικού κανονισμού.
            
         
               (36)
            
            
               Η κανονική αξία βασίζεται στην πραγματική εγχώρια τιμή ανά τύπο προϊόντος, ανεξάρτητα από το αν οι εν λόγω πωλήσεις είναι κερδοφόρες ή όχι, εάν:
               
                           α)
                        
                        
                           ο όγκος πωλήσεων του τύπου προϊόντος που πωλήθηκε σε καθαρή τιμή πώλησης ίση ή μεγαλύτερη από το υπολογισμένο κόστος παραγωγής αντιπροσώπευε περισσότερο από το 80 % του συνολικού όγκου των πωλήσεων του εν λόγω τύπου προϊόντος· και
                        
                     
                           β)
                        
                        
                           η σταθμισμένη μέση τιμή πώλησης του συγκεκριμένου τύπου προϊόντος είναι ίση ή υψηλότερη από το μοναδιαίο κόστος παραγωγής.
                        
                     
         
               (37)
            
            
               Στην προκειμένη περίπτωση, η κανονική αξία είναι ο σταθμισμένος μέσος όρος των τιμών όλων των εγχώριων πωλήσεων του εν λόγω τύπου προϊόντος κατά την περίοδο της έρευνας.
            
         
               (38)
            
            
               Η κανονική αξία βασίζεται στην πραγματική εγχώρια τιμή ανά τύπο προϊόντος μόνο των κερδοφόρων εγχώριων πωλήσεων των τύπων του προϊόντος κατά την περίοδο της έρευνας επανεξέτασης, εάν:
               
                           α)
                        
                        
                           ο όγκος των κερδοφόρων πωλήσεων του τύπου του προϊόντος αντιπροσωπεύει το πολύ 80 % του συνολικού όγκου των πωλήσεων του τύπου αυτού· ή
                        
                     
                           β)
                        
                        
                           η σταθμισμένη μέση τιμή του συγκεκριμένου τύπου προϊόντος είναι χαμηλότερη από το μοναδιαίο κόστος παραγωγής.
                        
                     
         
               (39)
            
            
               Όταν οι πωλήσεις του τύπου προϊόντος του ομοειδούς προϊόντος κατά τις συνήθεις εμπορικές πράξεις ήταν μηδενικές ή ανεπαρκείς ή όταν ένας τύπος προϊόντος δεν πωλήθηκε σε αντιπροσωπευτικές ποσότητες στην εγχώρια αγορά, η Επιτροπή χρησιμοποίησε κατασκευασμένη κανονική αξία, σύμφωνα με το άρθρο 2 παράγραφοι 3 και 6 του βασικού κανονισμού.
            
         
               (40)
            
            
               Η κανονική αξία κατασκευάστηκε με την προσθήκη των ακόλουθων στοιχείων στο μέσο κόστος παραγωγής του ομοειδούς προϊόντος του κάθε συνεργαζόμενου παραγωγού-εξαγωγέα κατά την περίοδο της έρευνας:
               
                           α)
                        
                        
                           τα μέσα σταθμισμένα έξοδα πώλησης μαζί με τα γενικά και διοικητικά έξοδα (ΠΓΔΕ) στα οποία υποβλήθηκε κάθε συνεργαζόμενος παραγωγός-εξαγωγέας επί των εγχώριων πωλήσεων του ομοειδούς προϊόντος, κατά τις συνήθεις εμπορικές πράξεις, κατά την περίοδο της έρευνας· και
                        
                     
                           β)
                        
                        
                           το μέσο σταθμισμένο κέρδος που πραγματοποίησε κάθε συνεργαζόμενος παραγωγός-εξαγωγέας επί των εγχώριων πωλήσεων του ομοειδούς προϊόντος, κατά τις συνήθεις εμπορικές πράξεις, κατά την περίοδο της έρευνας.
                        
                     
         3.1.2.   Τιμή εξαγωγής
   
   
               (41)
            
            
               Οι παραγωγοί-εξαγωγείς πραγματοποιούσαν εξαγωγές στην Ένωση είτε απευθείας σε ανεξάρτητους πελάτες είτε μέσω συνδεδεμένων εταιρειών που ενεργούν ως εισαγωγείς.
            
         
               (42)
            
            
               Στις περιπτώσεις που ο παραγωγός-εξαγωγέας εξήγαγε το υπό εξέταση προϊόν απευθείας σε ανεξάρτητους πελάτες στην Ένωση, αλλά και μέσω εμπόρων, η τιμή εξαγωγής καθορίστηκε με βάση τις όντως καταβληθείσες ή τις καταβλητέες τιμές για το υπό εξέταση προϊόν, όταν πωλήθηκε για εξαγωγή στην Ένωση, σύμφωνα με το άρθρο 2 παράγραφος 8 του βασικού κανονισμού.
            
         
               (43)
            
            
               Στις περιπτώσεις που ο παραγωγός-εξαγωγέας εξήγαγε το υπό εξέταση προϊόν στην Ένωση μέσω συνδεδεμένης εταιρείας που ενήργησε ως εισαγωγέας, η τιμή εξαγωγής κατασκευάστηκε με βάση την τιμή στην οποία το εισαγόμενο προϊόν μεταπωλήθηκε για πρώτη φορά σε ανεξάρτητους πελάτες στην Ένωση, σύμφωνα με το άρθρο 2 παράγραφος 9 του βασικού κανονισμού. Σύμφωνα με το ίδιο άρθρο, η τιμή εξαγωγής κατασκευάστηκε, επίσης, στις περιπτώσεις που το υπό εξέταση προϊόν δεν μεταπωλήθηκε στην κατάσταση στην οποία εισήχθη. Στις περιπτώσεις αυτές, έγιναν προσαρμογές στην τιμή για κάθε κόστος που πραγματοποιήθηκε μεταξύ εισαγωγής και μεταπώλησης, συμπεριλαμβανομένων των δαπανών πώλησης και των γενικών και διοικητικών εξόδων, καθώς και για τα κέρδη.
            
         3.1.3.   Σύγκριση
   
   
               (44)
            
            
               Η Επιτροπή πραγματοποίησε σύγκριση μεταξύ της κανονικής αξίας και της τιμής εξαγωγής των παραγωγών-εξαγωγέων βάσει τιμών εκ του εργοστασίου.
            
         
               (45)
            
            
               Στις περιπτώσεις που κρίθηκε αναγκαίο για να εξασφαλιστεί δίκαιη σύγκριση, η Επιτροπή αναπροσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού.
            
         3.2.   Δημοκρατία της Κορέας
   
   
               (46)
            
            
               Ο μοναδικός παραγωγός-εξαγωγέας από την Κορέα, η POSCO, συνεργάστηκε πλήρως κατά την έρευνα της Επιτροπής. Η POSCO χρησιμοποίησε ένα σύνθετο σύστημα δικτύων πώλησης για την πώληση του υπό εξέταση προϊόντος στην ΕΕ και στην εγχώρια αγορά της.
            
         3.2.1.   Κανονική αξία
   
   
               (47)
            
            
               Η κανονική αξία για τον μοναδικό παραγωγό-εξαγωγέα καθορίστηκε σύμφωνα με τη γενική μεθοδολογία που αναφέρεται στην ενότητα 3.1.1. ανωτέρω. Ως εκ τούτου, η κανονική αξία για την πλειονότητα των τύπων του προϊόντος που εξήχθησαν στην Ένωση βασίστηκε στην εγχώρια τιμή. Η κανονική αξία για τους υπόλοιπους τύπους κατασκευάστηκε.
            
         3.2.2.   Τιμή εξαγωγής
   
   
               (48)
            
            
               Ο μοναδικός παραγωγός-εξαγωγέας εξήγε απευθείας στην Ένωση· μέσω εμπορικών εταιρειών στην Κορέα και μέσω συνδεδεμένων εταιρειών που ενεργούν ως εισαγωγείς και είναι εγκατεστημένοι στην Ένωση. Για τις εν λόγω εξαγωγές μέσω εισαγωγέων στην Ένωση, η τιμή εξαγωγής κατασκευάστηκε με βάση το άρθρο 2 παράγραφος 9 του βασικού κανονισμού.
            
         
               (49)
            
            
               Διαφορετικά, η τιμή εξαγωγής καθορίστηκε σύμφωνα με τη γενική μεθοδολογία που αναφέρεται στην ενότητα 3.1.2. ανωτέρω.
            
         
               (50)
            
            
               Ο παραγωγός-εξαγωγέας υποστήριξε ότι αποτελούσε ενιαία οικονομική οντότητα με τις εμπορικές εταιρείες και τις συνδεδεμένες εταιρείες του στην Ένωση και, ως εκ τούτου, δεν χρειαζόταν καμία προσαρμογή σύμφωνα με το άρθρο 2 παράγραφος 9 για τον καθορισμό της τιμής εξαγωγής.
            
         
               (51)
            
            
               Σύμφωνα με το άρθρο 2 παράγραφος 9 του βασικού κανονισμού, όταν υφίσταται σύνδεσμος μεταξύ του παραγωγού-εξαγωγέα και των συνδεδεμένων εισαγωγέων, η τιμή εξαγωγής θεωρείται μη αξιόπιστη. Δεν υπάρχει διατύπωση στο άρθρο 2 παράγραφος 9 του βασικού κανονισμού η οποία:
               
                           —
                        
                        
                           να κάνει διάκριση μεταξύ των διαφόρων τύπων σύνδεσης,
                        
                     
                           —
                        
                        
                           να προβλέπει τον βαθμό ελέγχου ή ενσωμάτωσης για την εφαρμογή των προσαρμογών, ή
                        
                     
                           —
                        
                        
                           να εμποδίζει την εφαρμογή των προσαρμογών αυτών όταν υπάρχει ενιαία οικονομική οντότητα.
                        
                     
         
               (52)
            
            
               Ως εκ τούτου, είναι σαφές ότι η μορφή συνδέσμου δεν μπορεί να έχει αντίκτυπο στην εφαρμογή των προσαρμογών που αποσκοπούν στην εξασφάλιση αξιόπιστης τιμής εξαγωγής. Οι προσαρμογές αυτές είναι υποχρεωτικές από τη στιγμή που η τιμή πρέπει να κατασκευαστεί.
            
         
               (53)
            
            
               Η Επιτροπή επαλήθευσε ότι η POSCO Germany και η POSCO Italy εκτέλεσαν όλες τις λειτουργίες οι οποίες εκτελούνται κανονικά από τους συνδεδεμένους εισαγωγείς στην Ένωση. Δεν αμφισβητείται ότι η POSCO Germany και η POSCO Italy ενήργησαν ως συνδεδεμένοι εισαγωγείς για τον κορεάτη παραγωγό-εξαγωγέα.
            
         
               (54)
            
            
               Κατά συνέπεια, η Επιτροπή κατέληξε στο συμπέρασμα ότι υπήρχε σύνδεσμος μεταξύ του παραγωγού-εξαγωγέα και των εισαγωγέων και εφάρμοσε τις προβλεπόμενες προσαρμογές για όλες τις δαπάνες που προέκυψαν μεταξύ της εισαγωγής και της μεταπώλησης, καθώς και για το εύλογο κέρδος, ώστε να καθορίσει αξιόπιστη τιμή εξαγωγής. Ως εκ τούτου, ο ισχυρισμός απορρίφθηκε.
            
         3.2.3.   Σύγκριση
   
   
               (55)
            
            
               Η Επιτροπή πραγματοποίησε σύγκριση μεταξύ της κανονικής αξίας και της τιμής εξαγωγής του μοναδικού παραγωγού-εξαγωγέα βάσει τιμών εκ του εργοστασίου.
            
         
               (56)
            
            
               Στις περιπτώσεις που κρίθηκε αναγκαίο για να εξασφαλιστεί δίκαιη σύγκριση, η Επιτροπή προσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Προσαρμογές πραγματοποιήθηκαν για τα έξοδα μεταφοράς, τα έξοδα διεκπεραίωσης και συσκευασίας, τις πιστωτικές δαπάνες και τις τραπεζικές επιβαρύνσεις.
            
         
               (57)
            
            
               Ο παραγωγός-εξαγωγέας ζήτησε, δυνάμει του άρθρου 2 παράγραφος 10 στοιχείο δ) σημείο i) του βασικού κανονισμού, προσαρμογή του επιπέδου εμπορίας, υποστηρίζοντας ότι όλες οι εγχώριες πωλήσεις του έγιναν προς τελικούς χρήστες, ενώ το σύνολο των εξαγωγικών του πωλήσεων στην Ένωση προοριζόταν για συνδεδεμένους ή μη συνδεδεμένους εμπόρους.
            
         
               (58)
            
            
               Ωστόσο, ο παραγωγός-εξαγωγέας δεν ήταν σε θέση να αποδείξει την ύπαρξη σταθερών και σαφών διαφορών στις τιμές για τα διαφορετικά επίπεδα εμπορικών συναλλαγών είτε στην εγχώρια είτε στην εξαγωγική αγορά. Ως εκ τούτου, το αίτημα αυτό δεν ήταν δυνατόν να γίνει δεκτό.
            
         
               (59)
            
            
               Στη συνέχεια, ο παραγωγός-εξαγωγέας ζήτησε προσαρμογή δυνάμει του άρθρου 2 παράγραφος 10 στοιχείο δ) σημείο ii) του βασικού κανονισμού. Η Επιτροπή δεν μπορεί να αποδεχθεί ούτε αυτό το αίτημα, διότι οι εξαγωγές προς την Ένωση πραγματοποιήθηκαν μέσω συνδεδεμένων εταιρειών και στη συνέχεια προς μη συνδεδεμένους τελικούς χρήστες και, ως εκ τούτου, το επίπεδο εμπορίας των εξαγωγών και των εγχώριων πωλήσεων ήταν το ίδιο.
            
         3.2.4.   Περιθώριο ντάμπινγκ
   
   
               (60)
            
            
               Για τον μοναδικό παραγωγό-εξαγωγέα, η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος, σύμφωνα με το άρθρο 2 παράγραφοι 11 και 12 του βασικού κανονισμού.
            
         
               (61)
            
            
               Το επίπεδο συνεργασίας από πλευράς Κορέας ήταν υψηλό, επειδή οι εισαγωγές του συνεργαζόμενου παραγωγού-εξαγωγέα αποτελούσαν σχεδόν το 100 % των συνολικών εξαγωγών προς την Ένωση κατά τη διάρκεια της περιόδου της έρευνας. Σε αυτήν τη βάση, η Επιτροπή καθόρισε το περιθώριο ντάμπινγκ σε εθνική κλίμακα στο ίδιο επίπεδο με εκείνο που καθόρισε για τον μοναδικό παραγωγό-εξαγωγέα.
            
         
               (62)
            
            
               Τα προσωρινά περιθώρια ντάμπινγκ, εκφρασμένα ως ποσοστό της τιμής CIF στα σύνορα της Ένωσης, πριν από την καταβολή του δασμού, καθορίζονται ως εξής:
               
                           Εταιρεία
                        
                        
                           Προσωρινό περιθώριο ντάμπινγκ
                        
                     
                           POSCO
                        
                        
                           22,8 %
                        
                     
                           Όλες οι άλλες εταιρείες
                        
                        
                           22,8 %
                        
                     
         3.3.   Λαϊκή Δημοκρατία της Κίνας
   
   
               (63)
            
            
               Δύο παραγωγοί-εξαγωγείς, η Baosteel και η WISCO, συνεργάστηκαν στην έρευνα, αντιπροσωπεύοντας περίπου το 100 % όλων των εξαγωγών προς την ΕΕ. Αμφότερες οι εταιρείες εξήγαγαν στην ΕΕ μέσω συνδεδεμένων εισαγωγέων στην Ένωση.
            
         
               (64)
            
            
               Κανένας από τους συνεργαζόμενους παραγωγούς-εξαγωγείς στη ΛΔΚ δεν ζήτησε καθεστώς οικονομίας της αγοράς. Ως εκ τούτου, η κανονική αξία καθορίστηκε με βάση την τιμή ή την κατασκευασμένη αξία σε μια τρίτη χώρα με οικονομία της αγοράς («ανάλογη χώρα»), σύμφωνα με το άρθρο 2 παράγραφος 7 στοιχείο α) του βασικού κανονισμού.
            
         3.3.1.   Ανάλογη χώρα
   
   
               (65)
            
            
               Στην ανακοίνωση για την έναρξη της διαδικασίας, η Επιτροπή ενημέρωσε τα ενδιαφερόμενα μέρη ότι πρότεινε τη Δημοκρατία της Κορέας ως κατάλληλη ανάλογη χώρα και κάλεσε τα ενδιαφερόμενα μέρη να υποβάλουν τις παρατηρήσεις τους. Ένα μέρος ισχυρίστηκε η Κορέα δεν συνιστά κατάλληλη ανάλογη χώρα και πρότεινε αντ' αυτής τη Ρωσία.
            
         
               (66)
            
            
               Η ρωσική εγχώρια αγορά είναι σχετικά κλειστή και κυριαρχείται από έναν ενιαίο όμιλο παραγωγής. Το μερίδιο αγοράς των εισαγωγών είναι πολύ μικρό (λιγότερο από 5 % το 2013) και η Ρωσία επιβάλει εισαγωγικούς δασμούς στα GOES (5 %). Επιπλέον, ο τύπος/η κλάση των ρωσικών GOES δεν είναι συγκρίσιμα με τις κινεζικές εξαγωγές GOES προς την Ένωση. Συνεπώς, η Ρωσία δεν κρίθηκε κατάλληλη ανάλογη χώρα.
            
         
               (67)
            
            
               Όπως αναφέρεται στην ανακοίνωση για την έναρξη της διαδικασίας, η Επιτροπή εξέτασε επίσης κατά πόσο οποιαδήποτε από τις άλλες οικείες χώρες, ή οποιαδήποτε άλλη τρίτη χώρα με οικονομία αγοράς στην οποία παράγονται GOES, θα μπορούσε να αποτελέσει την κατάλληλη ανάλογη χώρα. Σύμφωνα με τις πληροφορίες που διαθέτει η Επιτροπή, οι μόνες χώρες, εκτός από τις οικείες χώρες, που παράγουν GOES είναι η Βραζιλία και η Ινδία.
            
         
               (68)
            
            
               Τόσο η Βραζιλία όσο και η Ινδία έχουν έναν μόνο παραγωγό GOES και ο καθένας εξ αυτών κατασκευάζει τύπους του προϊόντος που δεν είναι συγκρίσιμοι με τους τύπους που παράγονται και εξάγονται από τους συνεργαζόμενους παραγωγούς-εξαγωγείς στη ΛΔΚ. Επιπλέον, αμφότερες οι χώρες επιβάλλουν εισαγωγικούς δασμούς στα GOES, ενώ ειδικότερα η Ινδία είναι κατά κύριο λόγο χώρα εισαγωγής με αμελητέα εγχώρια παραγωγή. Επομένως, ούτε η Βραζιλία ούτε η Ινδία κρίθηκαν ως κατάλληλη ανάλογη χώρα.
            
         
               (69)
            
            
               Όσον αφορά την Ιαπωνία και τις ΗΠΑ, από την εξέταση διαπιστώθηκε ότι αμφότερες οι αγορές κυριαρχούνται από δύο εγχώριους παραγωγούς και έχουν μικρές ποσότητες εισαγωγών. Τόσο η ιαπωνική όσο και η αμερικανική εγχώρια αγορά μπορούν, συνεπώς, να θεωρηθούν σχετικά κλειστές στον ανταγωνισμό.
            
         
               (70)
            
            
               Όσον αφορά την Κορέα, η εγχώρια αγορά GOES είναι σχετικά ανοικτή, με τις εισαγωγές να έχουν αξιοσημείωτο μερίδιο αγοράς (πάνω από 20 % το 2013). Ο κορεάτης παραγωγός είναι μεγάλος παραγωγός με εκτεταμένες ποσότητες εγχώριων πωλήσεων και εξαγωγών. Παράγει παρόμοιους τύπους του ομοειδούς προϊόντος με εκείνους που εξάγονται στην Ένωση από τους κινέζους παραγωγούς. Δεν υπάρχουν τελωνειακοί δασμοί επί των εισαγωγών GOES από την Ένωση, τη ΛΔΚ και την Ιαπωνία.
            
         
               (71)
            
            
               Σε αυτό το στάδιο της διαδικασίας, η Επιτροπή κατέληξε στο συμπέρασμα ότι η Δημοκρατία της Κορέας είναι η καταλληλότερη ανάλογη χώρα βάσει του άρθρου 2 παράγραφος 7 στοιχείο α) του βασικού κανονισμού.
            
         3.3.2.   Κανονική αξία
   
   
               (72)
            
            
               Όπως αναφέρεται παραπάνω (αιτιολογική σκέψη 64), η κανονική αξία για τους δύο παραγωγούς-εξαγωγείς στη ΛΔΚ καθορίστηκε με βάση την τιμή ή την κατασκευασμένη κανονική αξία στην ανάλογη χώρα, στην προκειμένη περίπτωση την Κορέα, σύμφωνα με το άρθρο 2 παράγραφος 7 στοιχείο α) του βασικού κανονισμού.
            
         3.3.3.   Τιμή εξαγωγής
   
   
               (73)
            
            
               Οι παραγωγοί-εξαγωγείς πραγματοποίησαν εξαγωγές προς την Ένωση μέσω εμπόρων και εισαγωγέων που βρίσκονται τόσο στη ΛΔΚ όσο και στην Ένωση.
            
         
               (74)
            
            
               Ως εκ τούτου, η τιμή εξαγωγής καθορίστηκε με βάση την τιμή στην οποία το εισαγόμενο προϊόν μεταπωλήθηκε για πρώτη φορά σε ανεξάρτητους πελάτες στην Ένωση, σύμφωνα με το άρθρο 2 παράγραφος 9 του βασικού κανονισμού. Στην προκειμένη περίπτωση έγιναν προσαρμογές στην τιμή για κάθε κόστος που πραγματοποιήθηκε μεταξύ εισαγωγής και μεταπώλησης, συμπεριλαμβανομένων των δαπανών πώλησης και των γενικών και διοικητικών εξόδων, καθώς και για το κέρδος μη συνδεδεμένου εισαγωγέα.
            
         3.3.4.   Σύγκριση
   
   
               (75)
            
            
               Η Επιτροπή πραγματοποίησε σύγκριση μεταξύ της κανονικής αξίας, όπως καθορίστηκε στην ανάλογη χώρα, με την τιμή εξαγωγής των παραγωγών-εξαγωγέων στη ΛΔΚ βάσει τιμών εκ του εργοστασίου.
            
         
               (76)
            
            
               Για έναν παραγωγό-εξαγωγέα, δεν ήταν δυνατή η αντιστοιχία ενός τύπου προϊόντος με τους τύπους προϊόντων που παράγονται από τον κορεάτη παραγωγό. Αυτό οφείλεται στην απώλεια στον πυρήνα για τον συγκεκριμένο τύπο προϊόντος. Στην περίπτωση αυτή, η τιμή εξαγωγής συγκρίθηκε με την κανονική αξία του τύπου προϊόντος με τη μεγαλύτερη ομοιότητα, όπου υπήρχε αντιστοιχία όλων των χαρακτηριστικών, αλλά με την κατά το δυνατόν πλησιέστερη απώλεια στον πυρήνα.
            
         
               (77)
            
            
               Όπου δικαιολογείτο από την ανάγκη να εξασφαλιστεί δίκαιη σύγκριση, σύμφωνα με το άρθρο 2 παράγραφος 10 του βασικού κανονισμού, η Επιτροπή αναπροσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών. Προσαρμογές έγιναν για τα έξοδα μεταφοράς, διεκπεραίωσης και φόρτωσης, το κόστος πίστωσης, τα έξοδα συσκευασίας καθώς και τα τραπεζικά έξοδα.
            
         
               (78)
            
            
               Η κανονική αξία προσαρμόστηκε ώστε να διασφαλιστεί ότι ήταν εκφρασμένη στο ίδιο επίπεδο φορολογίας με την τιμή εξαγωγής, διότι μέρος του ΦΠΑ που είχε επιβληθεί στις εξαγωγές GOES από τη ΛΔΚ δεν είχε επιστραφεί στις ενδιαφερόμενες εταιρείες κατά τη διάρκεια της περιόδου έρευνας (ΠΕ).
            
         3.3.5.   Περιθώρια ντάμπινγκ
   
   
               (79)
            
            
               Για καθέναν από τους δύο συνεργαζόμενους παραγωγούς-εξαγωγείς, η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος στην ανάλογη χώρα με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος, σύμφωνα με το άρθρο 2 παράγραφοι 11 και 12 του βασικού κανονισμού.
            
         
               (80)
            
            
               Με βάση τις απαντήσεις τους στο ερωτηματολόγιο, η Επιτροπή διαπίστωσε ότι οι δύο εταιρείες συνδέονταν με κοινή ιδιοκτησία.
            
         
               (81)
            
            
               Συνεπώς, καθορίστηκε ένα ενιαίο περιθώριο ντάμπινγκ για τις δύο εταιρείες με βάση τον σταθμισμένο μέσο όρο των ατομικών περιθωρίων ντάμπινγκ.
            
         
               (82)
            
            
               Το επίπεδο συνεργασίας ήταν υψηλό, επειδή οι εισαγωγές των συνεργαζόμενων παραγωγών-εξαγωγέων κάλυπταν το 100 % των συνολικών εξαγωγών από τη ΛΔΚ προς την Ένωση κατά τη διάρκεια της περιόδου έρευνας. Με βάση αυτά τα στοιχεία, η Επιτροπή καθόρισε το περιθώριο ντάμπινγκ σε εθνική κλίμακα στο επίπεδο του περιθωρίου ντάμπινγκ που καθορίστηκε για τους δύο συνεργαζόμενους παραγωγούς-εξαγωγείς. Τα προσωρινά περιθώρια ντάμπινγκ, εκφρασμένα ως ποσοστό της τιμής CIF στα σύνορα της Ένωσης, πριν από την καταβολή του δασμού, καθορίζονται ως εξής:
               
                           Εταιρεία
                        
                        
                           Προσωρινό περιθώριο ντάμπινγκ
                        
                     
                           Baoshan Iron & Steel Co., Ltd και Wuhan Iron and Steel Company Limited
                        
                        
                           28,7 %
                        
                     
                           Όλες οι άλλες εταιρείες
                        
                        
                           28,7 %
                        
                     
         3.4.   Ιαπωνία
   
   
               (83)
            
            
               Κατά τη διάρκεια της περιόδου έρευνας υπήρχαν στην Ιαπωνία δύο παραγωγοί-εξαγωγείς, η JFE Steel Corporation και η Nippon Steel & Sumitomo Metal One Corporation. Οι δύο παραγωγοί-εξαγωγείς συνεργάστηκαν. Οι πωλήσεις του ενός παραγωγού-εξαγωγέα προς την αγορά της Ένωσης πραγματοποιήθηκαν μέσω ενός εμπόρου στην Ιαπωνία. Ο άλλος παραγωγός-εξαγωγέας πραγματοποίησε ως επί το πλείστον εξαγωγές στην Ένωση μη επεξεργασμένων (χωρίς σχίσιμο) ρόλων, οι οποίες υποβάλλονταν σε περαιτέρω επεξεργασία (σχίσιμο) από συνδεδεμένη εταιρεία του στην Ένωση. Ο ίδιος παραγωγός-εξαγωγέας εισήγαγε επίσης το υπό εξέταση προϊόν μέσω συνδεδεμένου εισαγωγέα στην Ένωση. Στην εγχώρια αγορά, οι δύο παραγωγοί-εξαγωγείς πωλούσαν το υπό εξέταση προϊόν τόσο απ' ευθείας όσο και μέσω συνδεδεμένων και μη συνδεδεμένων εμπόρων.
            
         3.4.1.   Κανονική αξία
   
   
               (84)
            
            
               Με βάση τη γενική μεθοδολογία που περιγράφεται στην ενότητα 3.1.1 ανωτέρω, η Επιτροπή διαπίστωσε ότι, για έναν από τους παραγωγούς-εξαγωγείς, κανένας από τους τύπους του προϊόντος που πωλήθηκαν στην εγχώρια αγορά δεν ήταν αντιπροσωπευτικός κατά την έννοια του άρθρου 2 παράγραφος 2 του βασικού κανονισμού. Ως εκ τούτου, για τον εν λόγω παραγωγό-εξαγωγέα, η κανονική αξία κατασκευάστηκε για όλους τους τύπους προϊόντος.
            
         
               (85)
            
            
               Για τον άλλο παραγωγό-εξαγωγέα, η Επιτροπή διαπίστωσε ότι περισσότεροι από τους μισούς τύπους του προϊόντος που πωλήθηκαν προς εξαγωγή στην Ένωση θα μπορούσαν να συγκριθούν με αντιπροσωπευτικές εγχώριες πωλήσεις αυτών των τύπων προϊόντος. Ως εκ τούτου, για τους εν λόγω τύπους προϊόντος χρησιμοποιήθηκε η πραγματική τιμή των εγχώριων πωλήσεων για τον υπολογισμό της κανονικής αξίας, σύμφωνα με τη γενική μεθοδολογία. Για τους υπόλοιπους τύπους προϊόντων, η κανονική αξία κατασκευάστηκε.
            
         3.4.2.   Τιμή εξαγωγής
   
   
               (86)
            
            
               Ένας από τους παραγωγούς-εξαγωγείς πώλησε το υπό εξέταση προϊόν προς εξαγωγή στην Ένωση μέσω ενός μη συνδεδεμένου εμπόρου στην Ιαπωνία. Συνεπώς, η τιμή εξαγωγής καθορίστηκε με βάση τις πράγματι καταβληθείσες ή καταβλητέες τιμές σύμφωνα με το άρθρο 2 παράγραφος 8 του βασικού κανονισμού. Για να καθοριστεί η αξία CIF των εξαγωγών χρησιμοποιήθηκαν επαληθευμένα στοιχεία του εν λόγω συνδεδεμένου εμπόρου.
            
         
               (87)
            
            
               Ο άλλος παραγωγός-εξαγωγέας πώλησε το υπό εξέταση προϊόν μέσω συνδεδεμένων εμπόρων στην Ένωση. Ωστόσο, οι περισσότεροι τύποι του προϊόντος δεν μεταπωλήθηκαν στην κατάσταση στην οποία εισήχθησαν, αφού υπέστησαν περαιτέρω επεξεργασία (σχίσιμο) από ένα συνδεδεμένο μέρος. Ως εκ τούτου, η Επιτροπή καθόρισε την τιμή εξαγωγής των μη επεξεργασμένων (χωρίς σχίσιμο) ρόλων των εξαγωγών σύμφωνα με το άρθρο 2 παράγραφος 9 του βασικού κανονισμού προσαρμόζοντας την τιμή στην οποία το εισαχθέν προϊόν μεταπωλήθηκε για πρώτη φορά σε ανεξάρτητους πελάτες στην Ένωση και λαμβάνοντας υπόψη όλες τις δαπάνες που προέκυψαν μεταξύ της εισαγωγής και της μεταπώλησης συμπεριλαμβανομένων των δαπανών επεξεργασίας στην Ένωση, δεόντως προσαρμοσμένες σύμφωνα με την απώλεια βάρους λόγω της διαδικασίας σχισίματος, των δαπανών πώλησης και των γενικών και διοικητικών εξόδων, καθώς και για το κέρδος, έτσι ώστε να επανέλθει η τιμή στην τιμή του μη επεξεργασμένου (χωρίς σχίσιμο) ρόλου. Επειδή δεν υπήρχε κάποιο εύλογο σημείο αναφοράς, χρησιμοποιήθηκε το επίπεδο κέρδους ενός συνδεδεμένου εισαγωγέα.
            
         
               (88)
            
            
               Για τους τύπους προϊόντος που πωλήθηκαν στην κατάσταση στην οποία είχαν εισαχθεί μέσω συνδεδεμένου εισαγωγέα, δηλαδή που δεν υπέστησαν περαιτέρω επεξεργασία στην Ένωση, η τιμή εξαγωγής καθορίστηκε σύμφωνα με το άρθρο 2 παράγραφος 9 του βασικού κανονισμού, με την προσαρμογή της τιμής στην οποία μεταπωλήθηκε για πρώτη φορά σε ανεξάρτητους πελάτες στην Ένωση και με βάση όλες τις δαπάνες που προέκυψαν μεταξύ της εισαγωγής και της μεταπώλησης, συμπεριλαμβανομένων των δαπανών πώλησης και των γενικών και διοικητικών εξόδων, καθώς και για το κέρδος ενός μη συνδεδεμένου εισαγωγέα.
            
         3.4.3.   Σύγκριση
   
   
               (89)
            
            
               Η Επιτροπή πραγματοποίησε σύγκριση μεταξύ της κανονικής αξίας και της τιμής εξαγωγής των παραγωγών-εξαγωγέων βάσει τιμών εκ του εργοστασίου.
            
         
               (90)
            
            
               Στις περιπτώσεις που κρίθηκε αναγκαίο για να εξασφαλιστεί δίκαιη σύγκριση, η Επιτροπή προσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Προσαρμογές έγιναν για την προμήθεια, τα έξοδα μεταφοράς, το κόστος πίστωσης, τα τραπεζικά έξοδα και τα έξοδα διεκπεραίωσης, φόρτωσης και συσκευασίας.
            
         
               (91)
            
            
               Ο παραγωγός-εξαγωγέας ζήτησε, δυνάμει του άρθρου 2 παράγραφος 10 στοιχείο δ) σημείο i) του βασικού κανονισμού, προσαρμογή του επιπέδου εμπορίας, υποστηρίζοντας ότι σχεδόν όλες οι εγχώριες πωλήσεις του έγιναν προς τελικούς χρήστες, ενώ οι μισές εξαγωγικές του πωλήσεις στην Ένωση προορίζονταν για συνδεδεμένες ή μη συνδεδεμένες εμπορικές εταιρείες.
            
         
               (92)
            
            
               Η Επιτροπή έκρινε ότι το αίτημα δεν ήταν επαρκώς αιτιολογημένο. Συνεπώς, το αίτημα αυτό απορρίφθηκε.
            
         3.4.4.   Περιθώρια ντάμπινγκ
   
   
               (93)
            
            
               Για τους συνεργαζόμενους παραγωγούς-εξαγωγείς, η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος, σύμφωνα με το άρθρο 2 παράγραφοι 11 και 12 του βασικού κανονισμού.
            
         
               (94)
            
            
               Το επίπεδο συνεργασίας ήταν υψηλό, επειδή οι εισαγωγές των συνεργαζόμενων παραγωγών-εξαγωγέων αποτελούσαν το 100 % των συνολικών εξαγωγών από την Ιαπωνία προς την Ένωση κατά τη διάρκεια της περιόδου της έρευνας. Με βάση αυτά τα στοιχεία, η Επιτροπή αποφάσισε να καθορίσει το περιθώριο ντάμπινγκ σε εθνική κλίμακα στο επίπεδο της συνεργαζόμενης εταιρείας με το μεγαλύτερο περιθώριο ντάμπινγκ.
            
         
               (95)
            
            
               Τα προσωρινά περιθώρια ντάμπινγκ, εκφρασμένα ως ποσοστό της τιμής CIF στα σύνορα της Ένωσης, πριν από την καταβολή του δασμού, καθορίζονται ως εξής:
               
                           Εταιρεία
                        
                        
                           Προσωρινό περιθώριο ντάμπινγκ
                        
                     
                           JFE Steel Corporation
                        
                        
                           47,1 %
                        
                     
                           Nippon Steel & Sumitomo Metal One Corporation
                        
                        
                           52,2 %
                        
                     
                           Όλες οι άλλες εταιρείες
                        
                        
                           52,2 %
                        
                     
         3.5.   Ρωσική Ομοσπονδία
   
   
               (96)
            
            
               Από την έρευνα προέκυψε ότι μόνο ο όμιλος NLMK παρήγαγε το υπό εξέταση προϊόν στη Ρωσία. Οι δύο παραγωγοί-εξαγωγείς του ομίλου, η OJSC Novolipetsk Steel και η VIZ Steel, συνεργάστηκαν. Όλες οι πωλήσεις στην αγορά της Ένωσης πραγματοποιήθηκαν μέσω συνδεδεμένου εμπόρου στην Ελβετία. Οι πωλήσεις στην εγχώρια αγορά πραγματοποιήθηκαν απευθείας σε ανεξάρτητα μέρη.
            
         
               (97)
            
            
               Δεδομένου ότι τα στοιχεία υποβλήθηκαν ξεχωριστά για καθέναν από τους προαναφερθέντες παραγωγούς-εξαγωγείς, οι υπολογισμοί ντάμπινγκ πραγματοποιήθηκαν για κάθε μία εταιρεία, και στη συνέχεια υπολογίστηκε ένα σταθμισμένο μέσο περιθώριο για τον όμιλο στο σύνολό του.
            
         3.5.1.   Κανονική αξία
   
   
               (98)
            
            
               Η Επιτροπή διαπίστωσε ότι ο μεγαλύτερος τύπος προϊόντος που πωλήθηκε προς εξαγωγή στην Ένωση θα μπορούσε να συγκριθεί με αντιπροσωπευτικές εγχώριες πωλήσεις αυτού του τύπου προϊόντος και ότι αυτές οι εγχώριες πωλήσεις είχαν πραγματοποιηθεί κατά τις συνήθεις εμπορικές πράξεις. Ως εκ τούτου, για τον εν λόγω τύπο προϊόντος χρησιμοποιήθηκε η πραγματική τιμή των εγχώριων πωλήσεων για τον υπολογισμό της κανονικής αξίας, σύμφωνα με τη γενική μεθοδολογία που περιγράφεται στην ενότητα 3.1.1 ανωτέρω. Για τους υπόλοιπους τύπους προϊόντων, η κανονική αξία κατασκευάστηκε.
            
         
               (99)
            
            
               Οι ρώσοι παραγωγοί είναι καθετοποιημένες εταιρείες ακόμη και στον βαθμό που εταιρίες του ομίλου εξόρυσσαν και προμήθευαν σιδηρομετάλλευμα και άλλες πρώτες ύλες για τις εταιρείες του ομίλου που παράγουν GOES. Από τον όμιλο παραγωγών-εξαγωγέων προβλήθηκε ο ισχυρισμός ότι το άρθρο 2 παράγραφος 5 του βασικού κανονισμού δεν θα πρέπει να χρησιμοποιηθεί για να γίνουν προσαρμογές στο κόστος παραγωγής, διότι οι εσωτερικές πωλήσεις των εν λόγω πρώτων υλών πραγματοποιήθηκαν σε τιμές αγοράς. Αποφασίστηκε προσωρινά ότι δεν έπρεπε να γίνει καμία προσαρμογή, καθώς οι πωλήσεις των εν λόγω πρώτων υλών εντός του ομίλου πραγματοποιήθηκαν σε τιμές παρόμοιες με εκείνες των εξωτερικών πωλήσεων.
            
         3.5.2.   Τιμή εξαγωγής
   
   
               (100)
            
            
               Εφόσον αμφότεροι οι παραγωγοί-εξαγωγείς εξήγαγαν το υπό εξέταση προϊόν στην Ένωση μέσω συνδεδεμένης εταιρείας που ενήργησε ως εισαγωγέας, η τιμή εξαγωγής καθορίστηκε με βάση την τιμή στην οποία το εισαγόμενο προϊόν μεταπωλήθηκε για πρώτη φορά σε ανεξάρτητους πελάτες στην Ένωση, σύμφωνα με το άρθρο 2 παράγραφος 9 του βασικού κανονισμού. Στην προκειμένη περίπτωση έγιναν προσαρμογές στην τιμή για κάθε κόστος που πραγματοποιήθηκε μεταξύ εισαγωγής και μεταπώλησης, συμπεριλαμβανομένων των δαπανών πώλησης και των γενικών και διοικητικών εξόδων, καθώς και για το κέρδος μη συνδεδεμένου εισαγωγέα.
            
         3.5.3.   Σύγκριση
   
   
               (101)
            
            
               Η Επιτροπή πραγματοποίησε σύγκριση μεταξύ της κανονικής αξίας και της τιμής εξαγωγής των δύο συνδεδεμένων παραγωγών-εξαγωγέων βάσει τιμών εκ του εργοστασίου.
            
         
               (102)
            
            
               Στις περιπτώσεις που κρίθηκε αναγκαίο για να εξασφαλιστεί δίκαιη σύγκριση, η Επιτροπή προσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Πραγματοποιήθηκαν προσαρμογές για να ληφθούν υπόψη το κόστος μεταφοράς και ασφάλισης, το πιστωτικό κόστος και οι προμήθειες.
            
         3.5.4.   Περιθώρια ντάμπινγκ
   
   
               (103)
            
            
               Για τους δύο συνδεδεμένους παραγωγούς-εξαγωγείς, η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος, σύμφωνα με το άρθρο 2 παράγραφοι 11 και 12 του βασικού κανονισμού. Στο στάδιο αυτό, οι υπολογισμοί του ντάμπινγκ των δύο συνδεδεμένων παραγωγών-εξαγωγέων ενοποιήθηκαν για να υπολογιστεί ένα σταθμισμένο μέσο περιθώριο για τον όμιλο NLMK.
            
         
               (104)
            
            
               Το επίπεδο συνεργασίας στη Ρωσία είναι υψηλό, επειδή οι εισαγωγές των συνεργαζόμενων παραγωγών-εξαγωγέων αποτελούσαν το 100 % των συνολικών εξαγωγών προς την Ένωση κατά τη διάρκεια της περιόδου έρευνας. Με βάση αυτά τα στοιχεία, η Επιτροπή αποφάσισε να βασίσει το περιθώριο ντάμπινγκ σε εθνική κλίμακα στο επίπεδο του ομίλου NLMK.
            
         
               (105)
            
            
               Τα προσωρινά περιθώρια ντάμπινγκ, εκφρασμένα ως ποσοστό της τιμής CIF στα σύνορα της Ένωσης, πριν από την καταβολή του δασμού, καθορίζονται ως εξής:
               
                           Εταιρεία
                        
                        
                           Προσωρινό περιθώριο ντάμπινγκ
                        
                     
                           Όμιλος NLMK
                        
                        
                           29,0 %
                        
                     
                           Όλες οι άλλες εταιρείες
                        
                        
                           29,0 %
                        
                     
         3.6.   Ηνωμένες Πολιτείες της Αμερικής
   
   
               (106)
            
            
               Ο μοναδικός συνεργαζόμενος παραγωγός-εξαγωγέας πώλησε το υπό εξέταση προϊόν στην αγορά της Ένωσης μέσω ενός συνδεδεμένου εισαγωγέα στις Κάτω Χώρες. Οι πωλήσεις στην εγχώρια αγορά πραγματοποιήθηκαν απευθείας σε ανεξάρτητα μέρη.
            
         3.6.1.   Κανονική αξία
   
   
               (107)
            
            
               Με βάση τη γενική μεθοδολογία που περιγράφεται στην ενότητα 3.1.1, η Επιτροπή καθόρισε ότι οι περισσότεροι τύποι προϊόντος που πωλήθηκαν στην εγχώρια αγορά από τον συνεργαζόμενο παραγωγό-εξαγωγέα στις ΗΠΑ δεν ήταν πανομοιότυποι ή συγκρίσιμοι με εκείνους που πωλήθηκαν προς εξαγωγή και, ως εκ τούτου, διαπιστώθηκε ότι δεν ήταν αντιπροσωπευτικοί κατά την έννοια του άρθρου 2 παράγραφος 2 του βασικού κανονισμού. Για τους εν λόγω τύπους προϊόντος, η κανονική αξία κατασκευάστηκε σύμφωνα με τη γενική μεθοδολογία. Για τους υπόλοιπους τύπους προϊόντων, η κανονική αξία καθορίστηκε βάσει των εγχώριων τιμών.
            
         3.6.2.   Τιμή εξαγωγής
   
   
               (108)
            
            
               Ο μοναδικός συνεργαζόμενος παραγωγός-εξαγωγέας εξήγαγε στην Ένωση μέσω ενός συνδεδεμένου εισαγωγέα στην ΕΕ.
            
         
               (109)
            
            
               Ένα μικρό ποσοστό των τύπων του προϊόντος δεν μεταπωλείται στην κατάσταση στην οποία εισήχθη, καθώς υποβάλλεται σε περαιτέρω επεξεργασία (σχίσιμο) στην ΕΕ. Δεδομένου ότι η αξία CIF των εξαγωγών που δηλώθηκαν στα σύνορα της Ένωσης των εν λόγω πωλήσεων είναι η αξία των μη επεξεργασμένων (χωρίς σχίσιμο) ρόλων, η Επιτροπή καθόρισε την τιμή εξαγωγής των μη επεξεργασμένων (χωρίς σχίσιμο) ρόλων των εξαγωγών σύμφωνα με το άρθρο 2 παράγραφος 9 του βασικού κανονισμού.
            
         
               (110)
            
            
               Αυτό έγινε προσαρμόζοντας την τιμή στην οποία το εισαχθέν προϊόν μεταπωλήθηκε για πρώτη φορά σε ανεξάρτητους πελάτες στην Ένωση με βάση όλες τις δαπάνες που προέκυψαν μεταξύ της εισαγωγής και της μεταπώλησης συμπεριλαμβανομένων των δαπανών επεξεργασίας στην Ένωση, δεόντως προσαρμοσμένες σύμφωνα με την απώλεια βάρους, των δαπανών πώλησης και των γενικών και διοικητικών εξόδων, καθώς και για το κέρδος, έτσι ώστε να επανέλθει η τιμή στην τιμή του μη επεξεργασμένου (χωρίς σχίσιμο) ρόλου. Επειδή δεν υπήρχε κάποιο άλλο εύλογο σημείο αναφοράς, χρησιμοποιήθηκε το επίπεδο κέρδους ενός συνδεδεμένου εισαγωγέα.
            
         
               (111)
            
            
               Για τις πωλήσεις που δεν υπέστησαν περαιτέρω επεξεργασία, η τιμή εξαγωγής καθορίστηκε σύμφωνα με το άρθρο 2 παράγραφος 9 του βασικού κανονισμού, με την προσαρμογή της τιμής στην οποία το εισαχθέν προϊόν μεταπωλήθηκε για πρώτη φορά σε ανεξάρτητους πελάτες στην Ένωση με βάση όλες τις δαπάνες που προέκυψαν μεταξύ της εισαγωγής και της μεταπώλησης, συμπεριλαμβανομένων των δαπανών πώλησης και των γενικών και διοικητικών εξόδων, καθώς και για το κέρδος ενός μη συνδεδεμένου εισαγωγέα.
            
         3.6.3.   Σύγκριση
   
   
               (112)
            
            
               Η Επιτροπή πραγματοποίησε σύγκριση μεταξύ της κανονικής αξίας και της τιμής εξαγωγής του μοναδικού παραγωγού-εξαγωγέα βάσει τιμών εκ του εργοστασίου.
            
         
               (113)
            
            
               Στις περιπτώσεις που κρίθηκε αναγκαίο για να εξασφαλιστεί δίκαιη σύγκριση, η Επιτροπή προσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Προσαρμογές πραγματοποιήθηκαν για τα έξοδα μεταφοράς, διεκπεραίωσης και συσκευασίας, το πιστωτικό κόστος και τα έξοδα μετά την πώληση.
            
         3.6.4.   Περιθώριο ντάμπινγκ
   
   
               (114)
            
            
               Για τον μοναδικό παραγωγό-εξαγωγέα, η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος, σύμφωνα με το άρθρο 2 παράγραφοι 11 και 12 του βασικού κανονισμού.
            
         
               (115)
            
            
               Το επίπεδο συνεργασίας ήταν υψηλό. Ως εκ τούτου, η Επιτροπή αποφάσισε να βασίσει το περιθώριο ντάμπινγκ σε εθνική κλίμακα στο επίπεδο του μοναδικού παραγωγού-εξαγωγέα.
            
         
               (116)
            
            
               Τα προσωρινά περιθώρια ντάμπινγκ, εκφρασμένα ως ποσοστό της τιμής CIF στα σύνορα της Ένωσης, πριν από την καταβολή του δασμού, καθορίζονται ως εξής:
               
                           Εταιρεία
                        
                        
                           Προσωρινό περιθώριο ντάμπινγκ
                        
                     
                           AK Steel
                        
                        
                           60,1 %
                        
                     
                           Όλες οι άλλες εταιρείες
                        
                        
                           60,1 %
                        
                     
         4.   ΖΗΜΙΑ
   
   4.1.   Ορισμός του ενωσιακού κλάδου παραγωγής και της παραγωγής της Ένωσης
   
   
               (117)
            
            
               Εντός της Ένωσης έξι εταιρείες παράγουν το υπό εξέταση προϊόν. Με βάση τις διαθέσιμες από την καταγγελία πληροφορίες, δεν υπάρχουν άλλοι παραγωγοί του υπό εξέταση προϊόντος στην Ένωση. Ως εκ τούτου, οι έξι αυτοί παραγωγοί αποτελούν τον ενωσιακό κλάδο παραγωγής κατά την έννοια του άρθρου 4 παράγραφος 1 του βασικού κανονισμού.
            
         
               (118)
            
            
               Η συνολική παραγωγή της Ένωσης κατά τη διάρκεια της περιόδου έρευνας ανήλθε σε περίπου 340 000 τόνους. Η Επιτροπή κατέληξε στον αριθμό αυτόν με βάση όλες τις διαθέσιμες πληροφορίες σχετικά με τον ενωσιακό κλάδο παραγωγής, όπως οι πληροφορίες που προσκόμισε ο καταγγέλλων και οι πληροφορίες από όλους τους γνωστούς ενωσιακούς παραγωγούς. Οι έξι γνωστοί ενωσιακοί παραγωγοί αντιπροσωπεύουν το 100 % της συνολικής ενωσιακής παραγωγής του ομοειδούς προϊόντος.
            
         4.2.   Κατανάλωση της Ένωσης
   
   
               (119)
            
            
               Η Επιτροπή προσδιόρισε την κατανάλωση της Ένωσης με βάση τις πωλήσεις στην αγορά της Ένωσης α) όλων των γνωστών παραγωγών της Ένωσης, β) των εισαγωγών στην Ένωση από όλες τις τρίτες χώρες σύμφωνα με στοιχεία της Eurostat και λαμβάνοντας επίσης υπόψη τα στοιχεία που υπέβαλαν οι συνεργαζόμενοι παραγωγοί στις οικείες χώρες.
            
         
               (120)
            
            
               Όσον αφορά την Ιαπωνία, ένα μεγάλο μέρος των εισαγωγών του υπό εξέταση ιαπωνικού προϊόντος στις Κάτω Χώρες αναφέρθηκε με εμπιστευτικό κωδικό ΣΟ κατά την υπό εξέταση περίοδο (4). Για τον λόγο αυτό, τα εύρη τιμών παρέχονται στον παρακάτω πίνακα σχετικά με την κατανάλωση της Ένωσης και σε άλλους σχετικούς πίνακες που αφορούν τους όγκους και τις αξίες των εισαγωγών.
            
         
               (121)
            
            
               Με βάση τα ανωτέρω, η κατανάλωση της Ένωσης εξελίχθηκε ως εξής:
               
                           Κατανάλωση της Ένωσης (μετρικοί τόνοι)
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Συνολική κατανάλωση της Ένωσης
                        
                        
                           353 000  – 368 000 
                        
                        
                           346 000  – 361 000 
                        
                        
                           316 000  – 331 000 
                        
                        
                           313 000  – 328 000 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              98
                           
                        
                        
                           
                              90
                           
                        
                        
                           
                              89
                           
                        
                     
                           
                              Πηγή: Επαληθευμένες απαντήσεις στο ερωτηματολόγιο, πληροφορίες που περιλαμβάνονται στην καταγγελία, Eurostat και EUROFER
                        
                     
         
               (122)
            
            
               Η Επιτροπή συγκέντρωσε στοιχεία για το σύνολο της δραστηριότητας σχετικά με το υπό εξέταση προϊόν και προσδιόρισε κατά πόσο η παραγωγή προοριζόταν για δεσμευμένη χρήση ή για την ελεύθερη αγορά. Η Επιτροπή διαπίστωσε ότι μόνο ένα μικρό μέρος (περίπου το 0,4 % της συνολικής κατανάλωσης) της παραγωγής των ενωσιακών παραγωγών προοριζόταν για δεσμευμένη χρήση. Το μέρος αυτό συχνά απλώς μεταβιβαζόταν και/ή παραδιδόταν σε τιμές μεταβίβασης εντός της ίδιας εταιρείας ή ομίλων εταιρειών για περαιτέρω μεταποίηση σε επόμενο στάδιο. Με βάση το μέγεθος της δεσμευμένης αγοράς, αυτό δεν επηρεάζει την εικόνα της ζημίας.
            
         
               (123)
            
            
               Από τις αρχές του 2003 και μετά, σημειώθηκε μια άνευ προηγουμένου αύξηση της ζήτησης για μετασχηματιστές, με αποτέλεσμα την αντίστοιχη αύξηση της ζήτησης για το υπό εξέταση προϊόν και την άνοδο των τιμών. Αυτό οδήγησε σε σημαντική πρόσθετη παραγωγική ικανότητα τόσο των παραγωγών μετασχηματιστών όσο και των παραγωγών GOES σε παγκόσμιο επίπεδο, από το 2003/2004 και μετά. Ωστόσο, με κάποια καθυστέρηση, και οπωσδήποτε από το 2011 και μετά, η παγκόσμια αγορά (συμπεριλαμβανομένης της Ένωσης) άρχισε να καταγράφει σημαντική πτώση της κατανάλωσης, η οποία έπληξε και τον κλάδο των μετασχηματιστών.
            
         
               (124)
            
            
               Κατά την υπό εξέταση περίοδο, η κατανάλωση στην Ένωση μειώθηκε κατά περίπου 11 %. Η πτώση της κατανάλωσης οφείλεται κυρίως στη μείωση της ζήτησης από τον κατάντη βιομηχανικό κλάδο, δηλαδή τους παραγωγούς μετασχηματιστών.
            
         4.3.   Εισαγωγές από τις οικείες χώρες
   
   4.3.1.   Σωρευτική εκτίμηση των επιπτώσεων των εισαγωγών από τις οικείες χώρες
   
   
               (125)
            
            
               Η Επιτροπή εξέτασε κατά πόσον οι εισαγωγές του υπό εξέταση προϊόντος καταγωγής των οικείων χωρών θα πρέπει εκτιμηθούν σωρευτικά, σύμφωνα με το άρθρο 3 παράγραφος 4 του βασικού κανονισμού.
            
         
               (126)
            
            
               Τα περιθώρια ντάμπινγκ που καθορίστηκαν σε σχέση με τις εισαγωγές από τη ΛΔΚ, την Ιαπωνία, την Κορέα, τη Ρωσία και τις ΗΠΑ ήταν υψηλότερα από το ελάχιστο όριο που αναφέρεται στο άρθρο 9 παράγραφος 3 του βασικού κανονισμού.
            
         
               (127)
            
            
               Ο όγκος των εισαγωγών από κάθε οικεία χώρα δεν ήταν αμελητέος κατά την έννοια του άρθρου 5 παράγραφος 7 του βασικού κανονισμού.
            
         
               (128)
            
            
               Οι συνθήκες του ανταγωνισμού μεταξύ των εισαγωγών από τις οικείες χώρες που αποτελούν αντικείμενο ντάμπινγκ και του ομοειδούς προϊόντος ήταν επίσης παρεμφερείς.
            
         
               (129)
            
            
               Τα εισαγόμενα προϊόντα ήταν ανταγωνιστικά μεταξύ τους και με το υπό εξέταση προϊόν που παράγεται στην Ένωση, διότι πωλούνται σε παρόμοιες κατηγορίες τελικών πελατών.
            
         
               (130)
            
            
               Συνεπώς, πληρούνταν όλα τα κριτήρια που αναφέρονται στο άρθρο 3 παράγραφος 4 του βασικού κανονισμού και οι εισαγωγές από τις οικείες χώρες εξετάστηκαν σωρευτικά για τους σκοπούς του καθορισμού της ζημίας.
            
         
               (131)
            
            
               Παραγωγοί-εξαγωγείς από τις ΗΠΑ και την Ιαπωνία έχουν αμφισβητήσει την καταλληλότητα της σωρευτικής εκτίμησης. Αμφότεροι πρόβαλαν το επιχείρημα ότι οι εισαγωγές τους μειώθηκαν κατά την υπό εξέταση περίοδο και ότι δεν προσέφεραν τιμές χαμηλότερες από τις τιμές των παραγωγών της Ένωσης.
            
         
               (132)
            
            
               Παρά τη μείωση των εισαγωγών από την Ιαπωνία και τις ΗΠΑ κατά τη διάρκεια της υπό εξέταση περιόδου, οι εν λόγω εισαγωγές που αποτελούν αντικείμενο ντάμπινγκ συνέβαλαν επίσης στην άσκηση πίεσης στην τιμή για το υπό εξέταση προϊόν στην αγορά της ΕΕ. Οι εισαγωγές τους αποτελούν αντικείμενο ντάμπινγκ και τα προϊόντα τους σαφώς ανταγωνίζονται ευθέως τα προϊόντα της Ένωσης και προϊόντα από άλλους παραγωγούς-εξαγωγείς. Οι προϋποθέσεις για την εφαρμογή μιας σωρευτικής εκτίμησης των επιπτώσεων των εισαγωγών από τις πέντε οικείες χώρες εξακολουθούν να πληρούνται. Όλοι οι τύποι GOES, συμπεριλαμβανομένων των τύπων που πωλούνται από τους ιάπωνες και τους αμερικανούς παραγωγούς-εξαγωγείς, πωλούνται για χρήση στην παραγωγή πυρήνων μετασχηματιστών ενώ πωλούνται στην ίδια, σχετικά περιορισμένη ομάδα πελατών. Ως εκ τούτου, η Επιτροπή απέρριψε προσωρινά τα επιχειρήματα αυτά.
            
         4.3.2.   Όγκος και μερίδιο αγοράς των εισαγωγών από τις οικείες χώρες
   
   
               (133)
            
            
               Η Επιτροπή προσδιόρισε τον όγκο των εισαγωγών με βάση τα στοιχεία της Eurostat και τα στοιχεία που υπέβαλαν οι συνεργαζόμενοι παραγωγοί στις οικείες χώρες. Το μερίδιο αγοράς των εισαγωγών καθορίστηκε με βάση τα στοιχεία της Eurostat.
            
         
               (134)
            
            
               Όπως προαναφέρθηκε, ένα μεγάλο μέρος των εισαγωγών του υπό εξέταση ιαπωνικού προϊόντος στις Κάτω Χώρες αναφέρθηκε με εμπιστευτικό κωδικό ΣΟ κατά την υπό εξέταση περίοδο. Για τον λόγο αυτό, στον παρακάτω πίνακα παρέχονται τα εύρη τιμών που αφορούν τις εισαγωγές από τις οικείες χώρες.
            
         
               (135)
            
            
               Οι εισαγωγές στην Ένωση από τις οικείες χώρες εξελίχθηκαν ως εξής:
               
                           Όγκος εισαγωγών (μετρικοί τόνοι) και μερίδιο αγοράς
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Όγκος των εισαγωγών από τις οικείες χώρες (μετρικοί τόνοι)
                        
                        
                           153 000  – 168 000 
                        
                        
                           158 000  – 173 000 
                        
                        
                           135 000  – 150 000 
                        
                        
                           139 000  – 154 000 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              103
                           
                        
                        
                           
                              89
                           
                        
                        
                           
                              91
                           
                        
                     
                           Μερίδιο αγοράς
                        
                        
                           40,2 %-46,9 %
                        
                        
                           42,3 %-49,4 %
                        
                        
                           39,9 %-46,5 %
                        
                        
                           41,8 %-48,3 %
                        
                     
                           
                              Δείκτης
                           
                        
                        
                           
                              100
                           
                        
                        
                           
                              105
                           
                        
                        
                           
                              99
                           
                        
                        
                           
                              103
                           
                        
                     
                           
                              Πηγή: Eurostat και συνεργαζόμενοι παραγωγοί-εξαγωγείς
                        
                     
         
               (136)
            
            
               Από τον παραπάνω πίνακα προκύπτει ότι, σε απόλυτους αριθμούς, οι εισαγωγές από τις οικείες χώρες μειώθηκαν ελαφρά κατά τη διάρκεια της υπό εξέταση περιόδου. Ωστόσο, το συνολικό μερίδιο αγοράς των εισαγωγών που αποτελούν αντικείμενο ντάμπινγκ στην Ένωση αυξήθηκε κατά περίπου τρεις ποσοστιαίες μονάδες κατά την υπό εξέταση περίοδο.
            
         4.3.3.   Τιμές των εισαγωγών από τις οικείες χώρες και υποτιμολόγηση
   
   
               (137)
            
            
               Η Επιτροπή προσδιόρισε τις τιμές των εισαγωγών με βάση τα στοιχεία της Eurostat και τα στοιχεία που υπέβαλαν οι συνεργαζόμενοι παραγωγοί στις οικείες χώρες.
            
         
               (138)
            
            
               Η μέση σταθμισμένη τιμή των εισαγωγών από τις οικείες χώρες στην Ένωση εξελίχθηκε ως εξής:
               
                           Τιμές εισαγωγής (ευρώ/μετρικό τόνο)
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           ΛΔΚ
                        
                        
                           1 798 
                        
                        
                           1 967 
                        
                        
                           1 530 
                        
                        
                           1 357 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              109
                           
                        
                        
                           
                              85
                           
                        
                        
                           
                              75
                           
                        
                     
                           Ιαπωνία
                        
                        
                           1 964 
                        
                        
                           1 914 
                        
                        
                           1 536 
                        
                        
                           1 353 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              97
                           
                        
                        
                           
                              78
                           
                        
                        
                           
                              69
                           
                        
                     
                           Κορέα
                        
                        
                           2 033 
                        
                        
                           1 814 
                        
                        
                           1 434 
                        
                        
                           1 353 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              89
                           
                        
                        
                           
                              71
                           
                        
                        
                           
                              67
                           
                        
                     
                           Ρωσία
                        
                        
                           1 493 
                        
                        
                           1 377 
                        
                        
                           1 137 
                        
                        
                           1 055 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              92
                           
                        
                        
                           
                              76
                           
                        
                        
                           
                              71
                           
                        
                     
                           ΗΠΑ
                        
                        
                           2 024 
                        
                        
                           2 014 
                        
                        
                           1 741 
                        
                        
                           1 604 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              100
                           
                        
                        
                           
                              86
                           
                        
                        
                           
                              79
                           
                        
                     
                           Μέση τιμή των εισαγωγών που αποτελούν αντικείμενο ντάμπινγκ (ανά μονάδα)
                        
                        
                           1 813 
                        
                        
                           1 746 
                        
                        
                           1 397 
                        
                        
                           1 263 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              96
                           
                        
                        
                           
                              77
                           
                        
                        
                           
                              70
                           
                        
                     
                           
                              Πηγή: Eurostat και συνεργαζόμενοι παραγωγοί-εξαγωγείς
                        
                     
         
               (139)
            
            
               Οι μέσες τιμές των εισαγωγών που αποτελούν αντικείμενο ντάμπινγκ υποχώρησαν από τα 1 813 ευρώ/τόνο το 2011 στα 1 263 ευρώ/τόνο κατά την περίοδο έρευνας. Κατά την υπό εξέταση περίοδο, η μείωση της μέσης μοναδιαίας τιμής των εισαγωγών που αποτελούν αντικείμενο ντάμπινγκ ήταν περίπου 30 %.
            
         
               (140)
            
            
               Η Επιτροπή εκτίμησε την υποτιμολόγηση κατά την περίοδο έρευνας συγκρίνοντας:
               
                           α)
                        
                        
                           τις μέσες σταθμισμένες τιμές πώλησης ανά τύπο προϊόντος των έξι ενωσιακών παραγωγών που χρεώθηκαν σε μη συνδεδεμένους πελάτες στην αγορά της Ένωσης, αναπροσαρμοσμένες σε επίπεδο εκ του εργοστασίου· και
                        
                     
                           β)
                        
                        
                           τις αντίστοιχες μέσες σταθμισμένες τιμές ανά τύπο προϊόντος των εισαγωγών από τους συνεργαζόμενους παραγωγούς των οικείων χωρών στον πρώτο ανεξάρτητο πελάτη στην ενωσιακή αγορά, που καθορίστηκαν στη βάση κόστους, ασφάλισης και ναύλου (CIF), με τις κατάλληλες αναπροσαρμογές για τα έξοδα μετά την εισαγωγή.
                        
                     
         
               (141)
            
            
               Η σύγκριση των τιμών πραγματοποιήθηκε ανά τύπο προϊόντος για συναλλαγές στο ίδιο επίπεδο εμπορίου, μετά από προσαρμογή όπου χρειάστηκε, και αφού αφαιρέθηκαν οι μειώσεις και οι εκπτώσεις. Το αποτέλεσμα της σύγκρισης εκφράστηκε ως ποσοστό του κύκλου εργασιών των ενωσιακών παραγωγών κατά τη διάρκεια της περιόδου έρευνας.
            
         
               (142)
            
            
               Παρά την πτώση των τιμών, κατά μέσο όρο, οι παραγωγοί-εξαγωγείς δεν προσέφεραν τιμές χαμηλότερες από τις τιμές του ενωσιακού κλάδου παραγωγής. Σε γενικές γραμμές, οι τιμές του ενωσιακού κλάδου παραγωγής ήταν σε μεγάλο βαθμό παρεμφερείς ή οριακά υψηλότερες. Το αποτέλεσμα της σύγκρισης έδειξε γενικά την απουσία υποτιμολόγησης. Μόνο ένας ιάπωνας παραγωγός-εξαγωγέας διαπιστώθηκε ότι προσέφερε χαμηλότερες τιμές από εκείνες του ενωσιακού κλάδου παραγωγής κατά 0,50 %.
            
         
               (143)
            
            
               Εντούτοις, η απουσία πωλήσεων σε χαμηλότερες τιμές δεν σημαίνει ότι οι τιμές εξαγωγής δεν θα μπορούσαν να προκαλέσουν ζημία. Οι τιμές του ενωσιακού κλάδου παραγωγής ήταν το αποτέλεσμα της ισχυρής συμπίεσης των τιμών που ασκήθηκε από τις εισαγωγές που αποτελούν αντικείμενο του ντάμπινγκ σε χαμηλές τιμές. Ως αποτέλεσμα της πλεονάζουσας παραγωγικής ικανότητας στην παγκόσμια αγορά λόγω της άνθησης των επιχειρήσεων κατά τα έτη 2003-2010, ξεκίνησε ένας έντονος ανταγωνισμός τιμών μεταξύ της Ένωσης και των παραγωγών-εξαγωγέων κατά τη διάρκεια της υπό εξέταση περιόδου.
            
         
               (144)
            
            
               Οι επιθετικές στρατηγικές τιμολόγησης αφορούσαν ιδίως την αγορά της Ένωσης και μπορούν να διατηρηθούν για μεγαλύτερο χρονικό διάστημα από τους παραγωγούς-εξαγωγείς παρά από τους ενωσιακούς παραγωγούς για τους ακόλουθους λόγους: Πρώτον, το μερίδιο αγοράς που κατέχουν οι παραγωγοί-εξαγωγείς στις εγχώριες αγορές τους είναι πολύ υψηλότερο από το μερίδιο αγοράς των ενωσιακών παραγωγών στην Ένωση. Η αγορά της Ένωσης είναι μια ανοικτή αγορά, ενώ, όπως αναφέρθηκε στην ενότητα 3.3.1 «Ανάλογη χώρα» παραπάνω, στις εγχώριες αγορές των παραγωγών-εξαγωγέων των οικείων χωρών δεν μπορούν εύκολα να διεισδύσουν άλλοι ανταγωνιστές, συμπεριλαμβανομένων των παραγωγών της Ένωσης. Δεύτερον, οι περισσότεροι παραγωγοί-εξαγωγείς έχουν υψηλά κέρδη στις εγχώριες αγορές τους, τα οποία τους παρέχουν ικανοποιητικό περιθώριο ώστε να πωλούν σε τιμές ντάμπινγκ, ακόμη και με ζημία, στην αγορά της ΕΕ. Ιδίως οι ιάπωνες και αμερικανοί παραγωγοί-εξαγωγείς πωλούν με ζημία στην αγορά της Ένωσης. Κατά την υπό εξέταση περίοδο, οι ενωσιακοί παραγωγοί σημείωσαν ζημίες τόσο στην αγορά της ΕΕ όσο και εκτός της ΕΕ.
            
         
               (145)
            
            
               Υπό τις συνθήκες αυτές, το ζήτημα κατά πόσον οι παραγωγοί-εξαγωγείς πωλούν σε χαμηλότερες τιμές από τις ήδη ζημιογόνες τιμές του ενωσιακού κλάδου παραγωγής δεν είναι αποφασιστικής σημασίας. Αντιθέτως, κρίσιμο για τον προσδιορισμό της ζημίας είναι ότι οι παραγωγοί της Ένωσης δεν είχαν άλλη επιλογή από το να πωλούν σε τιμές κάτω του κόστους, προκειμένου να προασπίσουν το μερίδιό τους στην αγορά και να διατηρήσουν το οικονομικό επίπεδο παραγωγής, λόγω της έντονης πίεσης στις τιμές πώλησής τους.
            
         
               (146)
            
            
               Ο ρώσος παραγωγός-εξαγωγέας ισχυρίστηκε ότι θα πρέπει να γίνει προσαρμογή όσον αφορά τις ποιοτικές διαφορές μεταξύ του υπό εξέταση προϊόντος που παράχθηκε και πωλήθηκε από τον εν λόγω παραγωγό-εξαγωγέα και του ομοειδούς προϊόντος που παράχθηκε από τον ενωσιακό κλάδο παραγωγής. Ο ισχυρισμός αυτός βασίζεται στο γεγονός ότι, για τον ίδιο τύπο προϊόντος, η ποιότητα του υπό εξέταση προϊόντος που παράχθηκε από τον εν λόγω παραγωγό-εξαγωγέα θα ήταν σημαντικά χαμηλότερη από εκείνη του προϊόντος που παράχθηκε από τον ενωσιακό κλάδο παραγωγής.
            
         
               (147)
            
            
               Ο ισχυρισμός αυτός δεν τεκμηριώθηκε και, στην πραγματικότητα, δεν υπήρχε καμία ένδειξη στον φάκελο ότι για τον ίδιο τύπο προϊόντος υπήρχε ποιοτική διαφορά μεταξύ των ρωσικών εξαγωγών και της παραγωγής της Ένωσης. Συνεπώς, ο ισχυρισμός απορρίφθηκε προσωρινά. Ωστόσο, για δίκαιη σύγκριση των τύπων του προϊόντος έγινε προσωρινά δεκτό ότι το ρωσικό υπό εξέταση προϊόν «δεύτερης και τρίτης διαλογής» δεν θα πρέπει να συγκρίνεται με «πρώτης και δεύτερης διαλογής» προϊόντα του ενωσιακού κλάδου παραγωγής.
            
         
               (148)
            
            
               Ένας άλλος ισχυρισμός αφορούσε το επίπεδο του εμπορίου. Προβλήθηκε το επιχείρημα ότι η διαφορά στο επίπεδο εμπορίου αιτιολογεί προσαρμογή, και ότι ο όμιλος NLMK πωλεί αποκλειστικά μέσω εμπόρου, ενώ οι επιχειρήσεις της ΕΕ πωλούν επίσης απευθείας στους τελικούς χρήστες. Ωστόσο, και αυτός ο ισχυρισμός απορρίφθηκε προσωρινά, διότι η έρευνα δεν απέδειξε ότι αυτή η διαφορά σε επίπεδο εμπορίου είχε αντίκτυπο στις τιμές. Ειδικότερα, δεν αποδείχθηκε ότι υπάρχουν σταθερές και σαφείς διαφορές στις τιμές μεταξύ των ανωτέρω επιπέδων εμπορίου.
            
         4.4.   Οικονομική κατάσταση του ενωσιακού κλάδου παραγωγής
   
   4.4.1.   Γενικές παρατηρήσεις
   
   
               (149)
            
            
               Σύμφωνα με το άρθρο 3 παράγραφος 5 του βασικού κανονισμού, η εξέταση του αντικτύπου των εισαγωγών που αποτελούν αντικείμενο ντάμπινγκ στον ενωσιακό κλάδο παραγωγής περιέλαβε αξιολόγηση όλων των οικονομικών δεικτών που επηρέασαν την κατάσταση του εν λόγω κλάδου κατά την υπό εξέταση περίοδο. Για τον προσδιορισμό της ζημίας, η Επιτροπή δεν προέβη σε διάκριση μεταξύ των μακροοικονομικών και των μικροοικονομικών δεικτών ζημίας, δεδομένου ότι όλοι οι γνωστοί παραγωγοί της Ένωσης αποτελούν τον «ενωσιακό κλάδο παραγωγής» κατά την έννοια του άρθρου 4 παράγραφος 1 του βασικού κανονισμού. Η Επιτροπή αξιολόγησε τους δείκτες ζημίας βάσει των στοιχείων που περιλαμβάνονταν στις απαντήσεις όλων των ενωσιακών παραγωγών στο ερωτηματολόγιο καθώς και των στοιχείων που προσκόμισε ο καταγγέλλων.
            
         4.4.1.1.   Παραγωγή, παραγωγική ικανότητα και χρησιμοποίηση της παραγωγικής ικανότητας
   
               (150)
            
            
               Κατά την υπό εξέταση περίοδο, η συνολική παραγωγή, η παραγωγική ικανότητα και η χρησιμοποίηση της παραγωγικής ικανότητας της Ένωσης εξελίχθηκαν ως εξής:
               
                           Παραγωγή, παραγωγική ικανότητα και χρησιμοποίηση της παραγωγικής ικανότητας
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Όγκος παραγωγής (μετρικοί τόνοι)
                        
                        
                           410 695 
                        
                        
                           385 086 
                        
                        
                           334 659 
                        
                        
                           340 213 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              94
                           
                        
                        
                           
                              81
                           
                        
                        
                           
                              83
                           
                        
                     
                           Παραγωγική ικανότητα (μετρικοί τόνοι)
                        
                        
                           486 600 
                        
                        
                           491 600 
                        
                        
                           491 750 
                        
                        
                           492 650 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              101
                           
                        
                        
                           
                              101
                           
                        
                        
                           
                              101
                           
                        
                     
                           Χρησιμοποίηση της παραγωγικής ικανότητας
                        
                        
                           84 %
                        
                        
                           78 %
                        
                        
                           68 %
                        
                        
                           69 %
                        
                     
                           
                              Πηγή: Επαληθευμένες απαντήσεις στο ερωτηματολόγιο
                        
                     
         
               (151)
            
            
               Κατά τη συνολική υπό εξέταση περίοδο, ο όγκος παραγωγής του ενωσιακού κλάδου μειώθηκε κατά 17,2 %.
            
         
               (152)
            
            
               Τα διαθέσιμα στοιχεία όσον αφορά την ικανότητα αναφέρονται στην τεχνική ικανότητα, γεγονός που σημαίνει ότι προσαρμογές, που θεωρούνται από τη βιομηχανία ως συνήθεις, σε περιόδους έναρξης, συντήρησης, συμφόρησης και άλλων συνήθων διακοπών λειτουργίας, ελήφθησαν υπόψη. Η ικανότητα αυξήθηκε ελαφρά κατά την υπό εξέταση περίοδο.
            
         
               (153)
            
            
               Κατά την υπό εξέταση περίοδο, ορισμένοι παραγωγοί της Ένωσης πραγματοποίησαν επενδύσεις για να εκσυγχρονίσουν τον υπάρχοντα εξοπλισμό παραγωγής τους με σκοπό την αναλογικά μεγαλύτερη παραγωγή τύπων υψηλής διαπερατότητας από ό,τι συμβατικών τύπων. Ωστόσο, το γεγονός αυτό δεν επηρέασε την παραγωγική ικανότητα κατά τη διάρκεια της υπό εξέταση περιόδου.
            
         
               (154)
            
            
               Η μείωση του ποσοστού χρησιμοποίησης της ικανότητας ήταν το αποτέλεσμα μιας ελαφράς αύξησης της παραγωγικής ικανότητας σε συνδυασμό με κάποια μείωση της παραγωγής. Η μείωση ανήλθε σε 15 ποσοστιαίες μονάδες κατά την υπό εξέταση περίοδο.
            
         4.4.1.2.   Όγκος πωλήσεων και μερίδιο αγοράς
   
               (155)
            
            
               Όσον αφορά την Ιαπωνία, ένα μεγάλο μέρος των εισαγωγών του υπό εξέταση ιαπωνικού προϊόντος στις Κάτω Χώρες αναφέρθηκε με εμπιστευτικό κωδικό ΣΟ κατά την υπό εξέταση περίοδο. Για τον λόγο αυτό, στον παρακάτω πίνακα παρέχονται τα εύρη τιμών που αφορούν τον όγκο πωλήσεων και το μερίδιο αγοράς.
            
         
               (156)
            
            
               Κατά την υπό εξέταση περίοδο, ο όγκος πωλήσεων και το μερίδιο αγοράς του ενωσιακού κλάδου παραγωγής εξελίχθηκαν ως εξής:
               
                           Όγκος πωλήσεων και μερίδιο αγοράς
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Συνολικός όγκος πωλήσεων στην αγορά της Ένωσης (μετρικοί τόνοι)
                        
                        
                           189 000  – 204 000 
                        
                        
                           181 000  – 196 000 
                        
                        
                           174 000  – 189 000 
                        
                        
                           167 000  – 182 000 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              96
                           
                        
                        
                           
                              92
                           
                        
                        
                           
                              89
                           
                        
                     
                           Μερίδιο αγοράς
                        
                        
                           51,7 % - 58,4 %
                        
                        
                           50,2 % - 57,3 %
                        
                        
                           53,0 % - 59,6 %
                        
                        
                           51,1 % - 57,6 %
                        
                     
                           
                              Δείκτης
                           
                        
                        
                           
                              100
                           
                        
                        
                           
                              98
                           
                        
                        
                           
                              103
                           
                        
                        
                           
                              100
                           
                        
                     
                           
                              Πηγή: Επαληθευμένες απαντήσεις στα ερωτηματολόγια και Eurostat
                        
                     
         
               (157)
            
            
               Ο όγκος πωλήσεων του ενωσιακού κλάδου στην αγορά της Ένωσης μειώθηκε κατά 11,4 % κατά τη διάρκεια της υπό εξέταση περιόδου, από περίπου 189 000 — 204 000 τόνους το 2011 σε 167 000 — 182 000 τόνους κατά την περίοδο έρευνας. Η μείωση είχε ξεκινήσει ήδη πριν από την υπό εξέταση περίοδο, αφού το 2010 ο όγκος πωλήσεων του ενωσιακού κλάδου ανήλθε σε 210 693 τόνους.
            
         
               (158)
            
            
               Κατά την υπό εξέταση περίοδο, το μερίδιο αγοράς του ενωσιακού κλάδου παραγωγής μειώθηκε ελαφρά από 51,7 % — 58,4 % σε 51,1 % — 57,6 %. Και πάλι, η μείωση αυτή είχε ήδη αρχίσει πριν από την υπό εξέταση περίοδο, αφού το 2010 ο ενωσιακός κλάδος παραγωγής είχε μερίδιο αγοράς 60,6 %. Αυτή η απώλεια μεριδίου της αγοράς συνέπεσε χρονικά με τη μείωση της κατανάλωσης, αλλά η μείωση του όγκου πωλήσεων του ενωσιακού κλάδου παραγωγής υπερέβη τη μείωση της κατανάλωσης. Επιπλέον, λόγω της συνεχούς πίεσης των τιμών από τους παραγωγούς-εξαγωγείς, ο ενωσιακός κλάδος παραγωγής αναγκάστηκε να μειώσει τις τιμές πώλησης για να αποφευχθεί η περαιτέρω συρρίκνωση του μεριδίου αγοράς του.
            
         4.4.1.3.   Ανάπτυξη
   
               (159)
            
            
               Η κατανάλωση της Ένωσης μειώθηκε κατά περίπου 11 % κατά την υπό εξέταση περίοδο, ενώ ο όγκος πωλήσεων του ενωσιακού κλάδου παραγωγής στην αγορά της Ένωσης μειώθηκε κατά 11,4 %. Ως εκ τούτου, ο ενωσιακός κλάδος παραγωγής έχασε ένα μικρό μερίδιο της αγοράς, σε αντίθεση με το μερίδιο αγοράς των εισαγωγών από τις οικείες χώρες, το οποίο αυξήθηκε ελαφρώς κατά την υπό εξέταση περίοδο.
            
         4.4.1.4.   Απασχόληση και παραγωγικότητα
   
               (160)
            
            
               Κατά την υπό εξέταση περίοδο, η απασχόληση και η παραγωγικότητα εξελίχθηκαν ως εξής:
               
                           Απασχόληση και παραγωγικότητα
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Αριθμός εργαζομένων
                        
                        
                           2 790 
                        
                        
                           2 716 
                        
                        
                           2 605 
                        
                        
                           2 539 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              97
                           
                        
                        
                           
                              93
                           
                        
                        
                           
                              91
                           
                        
                     
                           Παραγωγικότητα (τόνοι/εργαζόμενο)
                        
                        
                           147
                        
                        
                           142
                        
                        
                           128
                        
                        
                           134
                        
                     
                           
                              Δείκτης
                           
                        
                        
                           
                              100
                           
                        
                        
                           
                              96
                           
                        
                        
                           
                              87
                           
                        
                        
                           
                              91
                           
                        
                     
                           
                              Πηγή: Επαληθευμένες απαντήσεις στο ερωτηματολόγιο
                        
                     
         
               (161)
            
            
               Το επίπεδο απασχόλησης του ενωσιακού κλάδου παραγωγής μειώθηκε σημαντικά κατά την υπό εξέταση περίοδο λόγω των αποφάσεων που λήφθηκαν σχετικά με τη μείωση της παραγωγής. Αυτό οδήγησε σε μείωση του εργατικού δυναμικού κατά 9 % κατά την υπό εξέταση περίοδο. Η παραγωγικότητα του εργατικού δυναμικού του ενωσιακού κλάδου παραγωγής, υπολογιζόμενη ως όγκος παραγωγής ανά απασχολούμενο ετησίως, μειώθηκε με χαμηλότερο ρυθμό από τη μείωση της πραγματικής παραγωγής. Ωστόσο, ο τελευταίος αυτός δείκτης δεν θεωρείται ότι αποτελεί σημαντικό δείκτη για να διαπιστωθεί αν ο ενωσιακός κλάδος παραγωγής είναι αποτελεσματικός, ιδίως λόγω του ότι ο ενωσιακός κλάδος παραγωγής παρήγαγε αναλογικά περισσότερους τύπους υψηλής διαπερατότητας κατά τη διάρκεια της υπό εξέταση περιόδου. Πράγματι, η παραγωγή τύπων υψηλής διαπερατότητας του υπό εξέταση προϊόντος απαιτεί λεπτότερο υλικό και, ως εκ τούτου, μικρότερη ποσότητα, παρά τις επιπλέον δαπάνες για την παραγωγή αυτών των τύπων του υπό εξέταση προϊόντος.
            
         4.4.1.5.   Μέγεθος του περιθωρίου ντάμπινγκ και ανάκαμψη από προηγούμενες πρακτικές ντάμπινγκ
   
               (162)
            
            
               Όλα τα περιθώρια ντάμπινγκ υπερβαίνουν κατά πολύ το επίπεδο de minimis. Ο αντίκτυπος του μεγέθους των πραγματικών υψηλών περιθωρίων ντάμπινγκ στον ενωσιακό κλάδο παραγωγής δεν ήταν αμελητέος, δεδομένου του όγκου και των τιμών των εισαγωγών από τις οικείες χώρες.
            
         
               (163)
            
            
               Αν και επιβλήθηκαν μέτρα κατά της Ρωσίας από το 2005 έως το 2008 και κατά των ΗΠΑ κατά την περίοδο 2005-2010 αντίστοιχα, δεν υπάρχουν επί του παρόντος μέτρα εμπορικής άμυνας κατά του εν λόγω προϊόντος στην ΕΕ. Ως εκ τούτου, δεν υπάρχουν πρόσφατα στοιχεία για την αξιολόγηση των αποτελεσμάτων πιθανού προηγούμενου ντάμπινγκ.
            
         4.4.1.6.   Τιμές και παράγοντες που επηρεάζουν τις τιμές
   
               (164)
            
            
               Οι μέσες σταθμισμένες μοναδιαίες τιμές πώλησης των ενωσιακών παραγωγών σε μη συνδεδεμένους πελάτες στην Ένωση παρουσίασαν κατά την υπό εξέταση περίοδο την κατωτέρω εξέλιξη:
               
                           Τιμές πωλήσεων στην Ένωση
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Μέση μοναδιαία τιμή πώλησης στην Ένωση στο σύνολο της αγοράς (ευρώ/μετρικό τόνο)
                        
                        
                           1 683 
                        
                        
                           1 531 
                        
                        
                           1 243 
                        
                        
                           1 236 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              91
                           
                        
                        
                           
                              74
                           
                        
                        
                           
                              73
                           
                        
                     
                           Μοναδιαίο κόστος παραγωγής (ευρώ/μετρικό τόνο)
                        
                        
                           1 669 
                        
                        
                           1 677 
                        
                        
                           1 562 
                        
                        
                           1 479 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              100
                           
                        
                        
                           
                              94
                           
                        
                        
                           
                              89
                           
                        
                     
                           
                              Πηγή: Επαληθευμένες απαντήσεις στο ερωτηματολόγιο
                        
                     
         
               (165)
            
            
               Στον ανωτέρω πίνακα εμφανίζεται η εξέλιξη των μοναδιαίων τιμών των πωλήσεων του ενωσιακού κλάδου παραγωγής σε σύγκριση με το αντίστοιχο κόστος παραγωγής, το οποίο συνίσταται κυρίως στο κόστος της πρώτης ύλης, δηλαδή των ρόλων θερμής έλασης που αντιπροσωπεύουν κατά μέσο όρο το 50 % με 70 % περίπου του συνολικού κόστους παραγωγής κατά την υπό εξέταση περίοδο. Αυτό δείχνει τη σημαντική ύφεση των τιμών πώλησης του ενωσιακού κλάδου παραγωγής. Κατά την υπό εξέταση περίοδο, οι τιμές πώλησης μειώθηκαν κατά μέσο όρο περισσότερο από το αντίστοιχο κόστος. Επιπλέον, οι τιμές πώλησης ήταν κατά μέσο όρο χαμηλότερες από το μοναδιαίο κόστος παραγωγής κατά τη διάρκεια της υπό εξέταση περιόδου, με εξαίρεση το 2011. Αυτό οδήγησε σε σημαντικές απώλειες για τους παραγωγούς της Ένωσης, ενώ η κατάσταση αυτή συμπίπτει με μια περίοδο όπου οι μέσες τιμές πώλησης των εισαγωγών που αποτελούσαν αντικείμενο ντάμπινγκ μειώθηκαν σημαντικά, με αποτέλεσμα να ασκείται συνεχής πίεση στους παραγωγούς της Ένωσης. Οι παραγωγοί της Ένωσης αναγκάστηκαν να μειώσουν σημαντικά τις τιμές πώλησης σε μια προσπάθεια να διατηρήσουν το μερίδιό τους στην αγορά.
            
         4.4.1.7.   Εργατικό κόστος
   
               (166)
            
            
               Κατά την υπό εξέταση περίοδο, το μέσο εργατικό κόστος του ενωσιακού κλάδου παραγωγής εξελίχθηκε ως εξής:
               
                           Μέσο κόστος εργασίας ανά απασχολούμενο
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Μέσο κόστος εργασίας ανά εργαζόμενο (ευρώ)
                        
                        
                           48 768 
                        
                        
                           51 045 
                        
                        
                           49 249 
                        
                        
                           49 547 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              105
                           
                        
                        
                           
                              101
                           
                        
                        
                           
                              102
                           
                        
                     
                           
                              Πηγή: Επαληθευμένες απαντήσεις στο ερωτηματολόγιο
                        
                     
         
               (167)
            
            
               Κατά την υπό εξέταση περίοδο, ο μέσος μισθός ανά εργαζόμενο αυξήθηκε ελαφρώς, αλλά η αύξηση ήταν ακόμη χαμηλότερη από τη γενική αύξηση των μισθών στην Ένωση. Σε κάθε περίπτωση, όπως επεξηγήθηκε στην αιτιολογική σκέψη 161, η απασχόληση μειώθηκε.
            
         4.4.1.8.   Αποθέματα
   
               (168)
            
            
               Τα επίπεδα των αποθεμάτων των παραγωγών της Ένωσης εξελίχθηκαν κατά την υπό εξέταση περίοδο ως εξής:
               
                           Αποθέματα
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Τελικά αποθέματα (μετρικοί τόνοι)
                        
                        
                           18 133 
                        
                        
                           18 416 
                        
                        
                           11 601 
                        
                        
                           15 432 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              102
                           
                        
                        
                           
                              64
                           
                        
                        
                           
                              85
                           
                        
                     
                           Τελικά αποθέματα ως ποσοστό της παραγωγής
                        
                        
                           4,4 %
                        
                        
                           4,8 %
                        
                        
                           3,5 %
                        
                        
                           4,5 %
                        
                     
                           
                              Δείκτης
                           
                        
                        
                           
                              100
                           
                        
                        
                           
                              109
                           
                        
                        
                           
                              79
                           
                        
                        
                           
                              103
                           
                        
                     
                           
                              Πηγή: Επαληθευμένες απαντήσεις στο ερωτηματολόγιο
                        
                     
         
               (169)
            
            
               Κατά την υπό εξέταση περίοδο, το επίπεδο των τελικών αποθεμάτων παρέμεινε σχετικά σταθερό. Οι περισσότεροι τύποι του ομοειδούς προϊόντος παράγονται από τον ενωσιακό κλάδο παραγωγής βάσει συγκεκριμένων παραγγελιών των χρηστών. Ως εκ τούτου, τα αποθέματα δεν μπορούν να θεωρηθούν σημαντικός δείκτης ζημίας για τον κλάδο.
            
         4.4.1.9.   Κερδοφορία, ταμειακή ροή, επενδύσεις, απόδοση επενδύσεων και ικανότητα άντλησης κεφαλαίων
   
               (170)
            
            
               Η κερδοφορία, η ταμειακή ροή, οι επενδύσεις και η απόδοση επενδύσεων των ενωσιακών παραγωγών παρουσίασαν την παρακάτω εξέλιξη κατά την υπό εξέταση περίοδο:
               
                           Κερδοφορία, ταμειακή ροή, επενδύσεις και απόδοση επενδύσεων
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Κερδοφορία των πωλήσεων στην Ένωση σε μη συνδεδεμένους πελάτες (% του κύκλου εργασιών πωλήσεων)
                        
                        
                           – 0,8 %
                        
                        
                           – 9,8 %
                        
                        
                           – 26,6 %
                        
                        
                           – 22,3 %
                        
                     
                           
                              Δείκτης
                           
                        
                        
                           
                              (100)
                           
                        
                        
                           
                              (1 066 )
                           
                        
                        
                           
                              (3 054 )
                           
                        
                        
                           
                              (2 537 )
                           
                        
                     
                           Ταμειακές ροές (σε ευρώ)
                        
                        
                           37 298 598 
                        
                        
                           – 20 925 150 
                        
                        
                           – 49 622 748 
                        
                        
                           – 72 013 294 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              (56)
                           
                        
                        
                           
                              (133)
                           
                        
                        
                           
                              (193)
                           
                        
                     
                           Επενδύσεις (σε ευρώ)
                        
                        
                           29 248 768 
                        
                        
                           35 938 957 
                        
                        
                           29 633 930 
                        
                        
                           23 395 754 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              123
                           
                        
                        
                           
                              101
                           
                        
                        
                           
                              80
                           
                        
                     
                           Απόδοση επενδύσεων
                        
                        
                           – 13,1 %
                        
                        
                           – 23,0 %
                        
                        
                           – 1 103,0  %
                        
                        
                           – 327,5 %
                        
                     
                           
                              Πηγή: Επαληθευμένες απαντήσεις στο ερωτηματολόγιο
                        
                     
         
               (171)
            
            
               Η Επιτροπή προσδιόρισε την κερδοφορία των ενωσιακών παραγωγών εκφράζοντας την καθαρή προ φόρου ζημία των πωλήσεων του ομοειδούς προϊόντος σε μη συνδεδεμένους πελάτες εντός της Ένωσης ως ποσοστό του κύκλου εργασιών των εν λόγω πωλήσεων. Όπως φαίνεται από τον πίνακα στην αιτιολογική σκέψη 164, η μοναδιαία τιμή πώλησης σε μη συνδεδεμένους πελάτες στην Ένωση μειώθηκε κατά 26,5 %, λόγω της σοβαρής πίεσης που ασκούσαν στις τιμές οι εισαγωγές που αποτελούν αντικείμενο ντάμπινγκ. Επιπλέον, ενώ οι ενωσιακοί παραγωγοί έτειναν να ισοσκελίσουν κέρδη και ζημιές το 2011, η έκταση των ζημιών επιδεινώθηκε σημαντικά το 2012 και το 2013 και οδήγησε σε σημαντικές απώλειες περίπου – 22 % κατά τη διάρκεια της ΠΕ, παρά την προσπάθεια του ενωσιακού κλάδου παραγωγής να βελτιστοποιήσει το κόστος, συμπεριλαμβανομένης της αναγγελίας μειώσεων του εργατικού δυναμικού και προσωρινών εργασιακών ρυθμίσεων.
            
         
               (172)
            
            
               Η καθαρή ταμειακή ροή είναι η ικανότητα των παραγωγών της Ένωσης για αυτοχρηματοδότηση των δραστηριοτήτων τους. Η καθαρή ταμειακή ροή ακολούθησε παρόμοια καθοδική τάση, ενώ η κερδοφορία έγινε αρνητική, αν όχι μη βιώσιμη.
            
         
               (173)
            
            
               Παρά τις απώλειες που προέκυψαν κατά την υπό εξέταση περίοδο, οι επενδύσεις παρέμειναν πάνω από 23 εκατ. ευρώ σε όλα τα έτη της υπό εξέταση περιόδου. Οι επενδύσεις αυτές αφορούσαν ιδίως την αναβάθμιση των μηχανημάτων για την παραγωγή τύπων υψηλής διαπερατότητας του υπό εξέταση προϊόντος.
            
         
               (174)
            
            
               Η απόδοση των επενδύσεων είναι ουσιαστικά το ποσοστό κέρδους επί της καθαρής λογιστικής αξίας των επενδύσεων. Λόγω των ζημιών που προέκυψαν, η απόδοση των επενδύσεων ήταν αρνητική κατά την υπό εξέταση περίοδο. Πράγματι, ακολούθησε την ίδια πτωτική τάση με την κερδοφορία. Η ικανότητα άντλησης κεφαλαίων επηρεάστηκε από τις ζημίες που προέκυψαν κατά την υπό εξέταση περίοδο. Για παράδειγμα, μια μεγάλη επένδυση για την ανάπτυξη υψηλής διαπερατότητας τύπων GOES αναβλήθηκε έως το 2015 από παραγωγό της Ένωσης.
            
         4.5.   Συμπέρασμα σχετικά με τη ζημία
   
   
               (175)
            
            
               Παρά τις συγκεκριμένες ενέργειες του ενωσιακού κλάδου παραγωγής κατά την υπό εξέταση περίοδο για τη βελτίωση της αποδοτικότητας μέσω της μείωσης του κόστους και της διατήρησης του ελέγχου επί της εξέλιξης των δαπανών παραγωγής, συμπεριλαμβανομένης της αναγγελίας μειώσεων του εργατικού δυναμικού και προσωρινών εργασιακών ρυθμίσεων, η οικονομική κατάσταση του ενωσιακού κλάδου παραγωγής επιδεινώθηκε σημαντικά κατά την υπό εξέταση περίοδο: οι απώλειες κινήθηκαν από – 0,8 % το 2011 σε – 22,3 % κατά τη διάρκεια της ΠΕ. Επιπλέον, σε σύγκριση με το 2010, η πτώση στα κέρδη είναι ακόμα πιο δραματική, καθώς ο ενωσιακός κλάδος παραγωγής κατάφερε να σημειώσει κέρδη σε ποσοστό 14 % το 2010.
            
         
               (176)
            
            
               Κατ' επέκταση, οι όγκοι των πωλήσεων στην αγορά της Ένωσης μειώθηκαν κατά 11,4 %, οι μοναδιαίες τιμές πώλησης μειώθηκαν κατά 26,5 %, η παραγωγή μειώθηκε κατά 17,2 % και η χρησιμοποίηση της παραγωγικής ικανότητας μειώθηκε κατά 15 %. Επιπλέον, η απασχόληση μειώθηκε κατά 9 %. Κατά συνέπεια, οι απώλειες έφθασαν σε επίπεδο που δεν είναι πλέον βιώσιμο.
            
         
               (177)
            
            
               Υπό τις συγκεκριμένες περιστάσεις της παρούσας υπόθεσης, όπου οι παραγωγοί-εξαγωγείς δεν προσέφεραν γενικά τιμές χαμηλότερες από τις τιμές του ενωσιακού κλάδου παραγωγής, το κρίσιμο στοιχείο για τον προσδιορισμό της ζημίας είναι ότι οι παραγωγοί της Ένωσης ήταν αναγκασμένοι να πωλούν σε τιμές κάτω του κόστους, επειδή σημαντικό μέρος των παραγωγών-εξαγωγέων όχι μόνο πωλούσε σε τιμές που αποτελούν αντικείμενο ντάμπινγκ, αλλά ακόμη και κάτω του κόστους, ασκώντας έτσι σημαντική πίεση στις τιμές πώλησης του ενωσιακού κλάδου παραγωγής.
            
         
               (178)
            
            
               Λόγω των ζημιών που σημειώθηκαν κατά τη διάρκεια της υπό εξέταση περιόδου ως αποτέλεσμα των παραγόντων που περιγράφηκαν παραπάνω, οι άλλοι δείκτες, όπως οι ταμειακές ροές και η απόδοση των επενδύσεων, ακολούθησαν την ίδια καθοδική τάση όπως και ο δείκτης της κερδοφορίας.
            
         
               (179)
            
            
               Βάσει των ανωτέρω, σε αυτό το στάδιο της έρευνας η Επιτροπή κατέληξε στο συμπέρασμα ότι ο ενωσιακός κλάδος παραγωγής υπέστη σημαντική ζημία, η οποία καταδεικνύεται από όλους του βασικούς δείκτες ζημίας κατά την έννοια του άρθρου 3 παράγραφος 5 του βασικού κανονισμού.
            
         5.   ΑΙΤΙΩΔΗΣ ΣΥΝΑΦΕΙΑ
   
   
               (180)
            
            
               Σύμφωνα με το άρθρο 3 παράγραφος 6 του βασικού κανονισμού, η Επιτροπή εξέτασε κατά πόσον οι εισαγωγές από τις οικείες χώρες που αποτελούσαν αντικείμενο ντάμπινγκ προκάλεσαν σημαντική ζημία στον ενωσιακό κλάδο παραγωγής. Σύμφωνα με το άρθρο 3 παράγραφος 7 του βασικού κανονισμού, η Επιτροπή εξέτασε επίσης κατά πόσον άλλοι γνωστοί παράγοντες θα μπορούσαν κατά το ίδιο χρονικό διάστημα να είχαν προκαλέσει ζημία στον ενωσιακό κλάδο παραγωγής. Η Επιτροπή μερίμνησε ώστε ενδεχόμενη ζημία που προκλήθηκε από παράγοντες διαφορετικούς από τις εισαγωγές από τις οικείες χώρες που αποτελούσαν αντικείμενο ντάμπινγκ να μην αποδοθεί στις εισαγωγές που αποτελούσαν αντικείμενο ντάμπινγκ. Οι παράγοντες αυτοί είναι: η οικονομική κρίση και η μείωση της ζήτησης, το γεγονός ότι οι παραγωγοί της Ένωσης δεν ήταν επαρκώς ανταγωνιστικοί, οι εισαγωγές από τρίτες χώρες, οι επιδόσεις των εξαγωγικών πωλήσεων των παραγωγών της Ένωσης, και η «εικαζόμενη πλεονάζουσα παραγωγική ικανότητα» της ευρωπαϊκής χαλυβουργίας.
            
         5.1.   Επιπτώσεις των εισαγωγών που αποτελούν αντικείμενο ντάμπινγκ
   
   
               (181)
            
            
               Οι τιμές πώλησης των παραγωγών-εξαγωγέων μειώθηκαν κατά μέσο όρο από 1 813 ευρώ/τόνο το 2011 σε 1 263 ευρώ/τόνο κατά τη διάρκεια της ΠΕ. Μειώνοντας συνεχώς τη μοναδιαία τιμή πώλησης κατά τη διάρκεια της υπό εξέταση περιόδου, οι παραγωγοί από τις οικείες χώρες κατάφεραν να αυξήσουν το μερίδιό τους στην αγορά (από 40,2 % — 46,9 % το 2011 σε 41,8 % — 48,3 % κατά τη διάρκεια της ΠΕ). Ως αποτέλεσμα αυτής της μείωσης των τιμών, ξεκίνησε έντονος ανταγωνισμός σε επίπεδο τιμών μεταξύ της Ένωσης και των παραγωγών-εξαγωγέων κατά τη διάρκεια της υπό εξέταση περιόδου.
            
         
               (182)
            
            
               Η απότομη μείωση των τιμών των παραγωγών-εξαγωγέων από τις οικείες χώρες κατά την υπό εξέταση περίοδο, αρκετά συχνά κάτω του κόστους, προκάλεσαν ζημία στον ενωσιακό κλάδο παραγωγής: Οι ενωσιακοί παραγωγοί δεν είχαν άλλη επιλογή από το να αρχίσουν να μειώνουν τις τιμές τους, πωλώντας με οικονομική ζημία, προκειμένου να διατηρήσουν ένα ορισμένο επίπεδο όγκου πωλήσεων και μεριδίου της αγοράς. Αυτό είχε, ωστόσο, αρνητικό αντίκτυπο στην κερδοφορία του κλάδου παραγωγής, η οποία έγινε αρνητική και έφτασε στο μη βιώσιμο επίπεδο του – 22,3 % κατά την ΠΕ. Είναι σαφές ότι, αν ο ενωσιακός κλάδος παραγωγής δεν είχε μειώσει τις τιμές του κάτω του κόστους παραγωγής, θα είχε πολύ γρήγορα χάσει το μερίδιό του στην αγορά και θα αναγκαζόταν να μειώσει την παραγωγή του και να κλείσει εγκαταστάσεις παραγωγής.
            
         
               (183)
            
            
               Με δεδομένη τη σαφώς αποδειχθείσα χρονική σύμπτωση μεταξύ, αφενός, του επιπέδου των εισαγωγών που αποτελούν αντικείμενο ντάμπινγκ με τιμές που διαρκώς μειώνονταν, και, αφετέρου, της απώλειας όγκου πωλήσεων του ενωσιακού κλάδου και της συμπίεσης των τιμών που οδήγησαν σε ζημιογόνες καταστάσεις, συνάγεται το συμπέρασμα ότι οι εισαγωγές που αποτελούν αντικείμενο ντάμπινγκ ευθύνονται για τη ζημία που υπέστη ο ενωσιακός κλάδος παραγωγής. Ακόμη και χωρίς συνεχή υποτιμολόγηση, υπάρχει μια επιθετική διαμόρφωση των τιμών που εξελίσσεται κυρίως στην αγορά της Ένωσης και η οποία μακροπρόθεσμα μπορεί να διατηρηθεί μόνο από τους παραγωγούς-εξαγωγείς. Αυτό οφείλεται στο γεγονός ότι, σε αντίθεση με τους παραγωγούς της Ένωσης, επιτυγχάνουν κατ' αρχήν πολύ ικανοποιητικά κέρδη από τις εγχώριες αγορές τους όπου κατέχουν πολύ υψηλά μερίδια αγοράς.
            
         5.2.   Επιπτώσεις άλλων παραγόντων
   
   5.2.1.   Η οικονομική κρίση
   
   
               (184)
            
            
               Η οικονομική κρίση προκάλεσε συρρίκνωση της ζήτησης στην ΕΕ κατά την υπό εξέταση περίοδο, την οποία ακολούθησε μείωση των τιμών πώλησης. Ωστόσο, ενώ η κρίση έπληξε τις αγορές GOES παγκοσμίως, είναι αξιοσημείωτο ότι παρόμοια ζημία στους παραγωγούς-εξαγωγείς δεν παρατηρήθηκε στις εγχώριες αγορές τους. Για παράδειγμα, ο USTR (5) διαπίστωσε (δημοσίευση 4491 του Σεπτεμβρίου 2014, μέρος VII Συμπεράσματα, σελίδα 36) ότι ο κλάδος παραγωγής των ΗΠΑ δεν υφίσταται σημαντική ζημία επί του παρόντος. Επιπλέον, ιάπωνες, ρώσοι και κορεάτες παραγωγοί πωλούσαν με ενίοτε σημαντικό κέρδος στην αντίστοιχη εγχώρια αγορά τους.
            
         
               (185)
            
            
               Μπορεί να συναχθεί προσωρινά το συμπέρασμα ότι η οικονομική κρίση δεν είναι η βασική αιτία της ζημίας του ενωσιακού κλάδου παραγωγής και δεν διασπά την αιτιώδη συνάφεια μεταξύ των εισαγωγών που αποτελούν αντικείμενο ντάμπινγκ και της ζημίας του ενωσιακού κλάδου παραγωγής.
            
         5.2.2.   Οι παραγωγοί της Ένωσης δεν είναι επαρκώς ανταγωνιστικοί
   
   
               (186)
            
            
               Ορισμένα ενδιαφερόμενα μέρη ισχυρίστηκαν ότι οι παραγωγοί της Ένωσης δεν ήταν επαρκώς ανταγωνιστικοί λόγω του συγκριτικά υψηλότερου κόστους των πρώτων υλών, της ενέργειας (κυρίως του ηλεκτρισμού) και του κόστους εργασίας.
            
         
               (187)
            
            
               Ενδέχεται να υπάρχει συγκριτικό μειονέκτημα για τους παραγωγούς της Ένωσης, εάν το κόστος των πρώτων υλών και της ηλεκτρικής ενέργειας μπορούσε να συγκριθεί με εκείνο ορισμένων παραγωγών-εξαγωγέων, π.χ. στη Ρωσία και τις ΗΠΑ.
            
         
               (188)
            
            
               Ωστόσο, τα επιχειρήματα αυτά δεν παρέχουν επαρκή εξήγηση για ποιο λόγο ο ενωσιακός κλάδος παραγωγής ήταν ακόμη σε θέση να επιτύχει κέρδη κατά το διάστημα πριν από την υπό εξέταση περίοδο, δεδομένου ότι αυτό το δυνητικό συγκριτικό μειονέκτημα όσον αφορά το κόστος υπήρχε κατά πάσα πιθανότητα κατά την προηγηθείσα εκείνη περίοδο. Επιπλέον, ο ενωσιακός κλάδος παραγωγής προέβη σε εξοικονόμηση δαπανών από το 2011 και μετά, με αποτέλεσμα τη μείωση του κόστους εργασίας και του μοναδιαίου κόστους παραγωγής. Συνεπώς, ο ισχυρισμός απορρίφθηκε προσωρινά.
            
         5.2.3.   Εισαγωγές από τρίτες χώρες
   
   
               (189)
            
            
               Ο όγκος των εισαγωγών από άλλες τρίτες χώρες εξελίχθηκε κατά την υπό εξέταση περίοδο ως εξής:
               
                           Εισαγωγές από τρίτες χώρες
                        
                     
                           Άλλες τρίτες χώρες
                        
                        
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                            
                        
                        
                           Όγκος (μονάδα μέτρησης)
                        
                        
                           5 224 
                        
                        
                           1 262 
                        
                        
                           1 502 
                        
                        
                           1 891 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              24
                           
                        
                        
                           
                              29
                           
                        
                        
                           
                              36
                           
                        
                     
                           Μερίδιο αγοράς
                        
                        
                           1,4 %
                        
                        
                           0,4 %
                        
                        
                           0,5 %
                        
                        
                           0,6 %
                        
                     
                           
                              Πηγή: Eurostat
                        
                     
         
               (190)
            
            
               Οι εισαγωγές από τις οικείες χώρες αποτελούν τη συντριπτική πλειονότητα του συνόλου των εισαγωγών στην Ένωση. Οι λοιπές εισαγωγές μειώθηκαν κατά 63,8 % κατά τη διάρκεια της υπό εξέταση περιόδου. Δεδομένου του χαμηλού όγκου εισαγωγών (1 891 τόνοι) και το χαμηλό μερίδιο αγοράς (0,6 %) στο τέλος της ΠΕ, δεν υπάρχουν σαφείς ενδείξεις που να οδηγούν στο συμπέρασμα ότι άλλες εισαγωγές προκάλεσαν ζημία στον ενωσιακό κλάδο παραγωγής.
            
         5.2.4.   Επιδόσεις εξαγωγικών πωλήσεων του ενωσιακού κλάδου παραγωγής
   
   
               (191)
            
            
               Ο όγκος των εξαγωγών των ενωσιακών παραγωγών εξελίχθηκε κατά την υπό εξέταση περίοδο ως εξής:
               
                           Εξαγωγικές επιδόσεις των ενωσιακών παραγωγών του δείγματος
                        
                     
                            
                        
                        
                           2011
                        
                        
                           2012
                        
                        
                           2013
                        
                        
                           ΠΕ
                        
                     
                           Όγκος εξαγωγών (μετρικοί τόνοι)
                        
                        
                           200 895 
                        
                        
                           187 250 
                        
                        
                           142 810 
                        
                        
                           155 239 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              93
                           
                        
                        
                           
                              71
                           
                        
                        
                           
                              77
                           
                        
                     
                           Μέση τιμή (ευρώ/ μετρικό τόνο)
                        
                        
                           1 556 
                        
                        
                           1 521 
                        
                        
                           1 211 
                        
                        
                           1 139 
                        
                     
                           
                              Δείκτης
                           
                        
                        
                           
                              100
                           
                        
                        
                           
                              98
                           
                        
                        
                           
                              78
                           
                        
                        
                           
                              73
                           
                        
                     
                           
                              Πηγή: Επαληθευμένες απαντήσεις στο ερωτηματολόγιο
                        
                     
         
               (192)
            
            
               Οι εξαγωγικές πωλήσεις (κατ' όγκο) των ενωσιακών παραγωγών σε μη συνδεδεμένους πελάτες μειώθηκαν κατά 22,7 % στη διάρκεια της υπό εξέταση περιόδου. Προκειμένου να είναι ανταγωνιστικοί προς τους άλλους παραγωγούς στις αγορές τρίτων χωρών, οι ενωσιακοί παραγωγοί αναγκάστηκαν να μειώσουν τις τιμές εξαγωγής τους. Ωστόσο, ο όγκος των εξαγωγών ανήλθε σε 45,6 % της συνολικής παραγωγής στο τέλος της ΠΕ, σε σύγκριση με το 48,9 % το 2011, γεγονός που συνεπάγεται απώλεια 3,3 ποσοστιαίων μονάδων σε σχετικά σύντομο χρονικό διάστημα.
            
         
               (193)
            
            
               Συνεπώς, οι εξαγωγικές επιδόσεις των παραγωγών της Ένωσης συνέβαλαν επίσης στη ζημία, αλλά όχι σε βαθμό να διασπαστεί η αιτιώδης συνάφεια μεταξύ των εισαγωγών που αποτελούν αντικείμενο ντάμπινγκ και της ζημίας που υπέστη ο ενωσιακός κλάδος παραγωγής για τους ακόλουθους λόγους. Πρώτον, η χαμηλότερη τιμή πώλησης ανά μονάδα (1 139 ευρώ ανά τόνο στις αγορές εξαγωγής) που χρεώνεται από τους παραγωγούς της Ένωσης σε σύγκριση με την τιμή για την αγορά της ΕΕ (1 235 ευρώ ανά τόνο) θα πρέπει να εξεταστεί υπό το πρίσμα του γεγονότος ότι περιλαμβάνει ένα μεγάλο μέρος GOES δεύτερης διαλογής από τους παραγωγούς της ΕΕ που εξάγεται κατά κύριο λόγο, ενώ πωλείται με έκπτωση σε σχέση με τα GOES πρώτης διαλογής. Δεύτερον, ο όγκος των πωλήσεων εντός της ΕΕ (172 410 τόνοι) σε σύγκριση με τον όγκο των εξαγωγών (155 239 τόνοι) αντιπροσωπεύει το μεγαλύτερο μέρος των πωλήσεων των παραγωγών της Ένωσης. Τρίτον, η επιδείνωση των εξαγωγικών επιδόσεων συνδέεται με το γεγονός ότι οι αγορές στις οικείες χώρες, που αποτελούν σημαντικούς εμπορικούς εταίρους της Ένωσης, είναι μάλλον κλειστές και δύσκολα προσβάσιμες. Σε αυτό το πλαίσιο, συνάγεται το συμπέρασμα ότι οι εξαγωγικές επιδόσεις του ενωσιακού κλάδου παραγωγής διατηρήθηκαν σε υψηλό επίπεδο. Πράγματι, σε μια κατάσταση που χαρακτηρίζεται από την έντονη πίεση που ασκήθηκε στις τιμές από τις εισαγωγές που αποτελούν αντικείμενο ντάμπινγκ, συχνά κάτω του κόστους, αν δεν είχαν διατηρηθεί οι εξαγωγικές πωλήσεις σε αυτό το επίπεδο, η απώλεια των οικονομιών κλίμακας και ο αντίκτυπος στο μοναδιαίο κόστος του ενωσιακού κλάδου παραγωγής θα ήταν σε ακόμη υψηλότερο επίπεδο.
            
         5.2.5.   Η πλεονάζουσα παραγωγική ικανότητα της ευρωπαϊκής χαλυβουργίας
   
   
               (194)
            
            
               Ορισμένα ενδιαφερόμενα μέρη ισχυρίστηκαν ότι η αιτία της ζημίας που υπέστη ο ενωσιακός κλάδος παραγωγής που αποτελείται από χαλυβουργίες με κάθετη οργάνωση δεν ήταν οι εισαγωγές από τις οικείες χώρες, αλλά μάλλον τα διαρθρωτικά προβλήματα της ενωσιακής χαλυβουργίας, όπως η πλεονάζουσα παραγωγική ικανότητα.
            
         
               (195)
            
            
               Ωστόσο, η αρνητική επίπτωση του παράγοντα αυτού δεν μπορεί να αποδοθεί στους ενωσιακούς παραγωγούς GOES. Όπως φαίνεται και στην ανάλυση της ζημίας, οι παραγωγοί της Ένωσης έλαβαν συγκεκριμένα μέτρα για τη βελτίωση της αποδοτικότητας· για παράδειγμα, ο όγκος παραγωγής μειώθηκε κατά 70 482 τόνους (– 17,2 %), ο αριθμός των εργαζομένων μειώθηκε κατά 251 ΙΠΑ (ισοδύναμο πλήρους απασχόλησης) (– 9 %) και το μοναδιαίο κόστος μειώθηκε επίσης κατά 11 %.
            
         
               (196)
            
            
               Επιπλέον, δεν υπάρχει σημαντική πλεονάζουσα παραγωγική ικανότητα για συμβατικούς τύπους του υπό εξέταση προϊόντος στην αγορά της Ένωσης. Επιπρόσθετα, επειδή οι παραγωγοί της Ένωσης θα στραφούν σε μία σύνθεση προϊόντος με μικρότερες απώλειες στον πυρήνα, η παραγωγική ικανότητα που χρησιμοποιείται για την παραγωγή συμβατικών τύπων του υπό εξέταση προϊόντος θα εξακολουθήσει να μειώνεται.
            
         
               (197)
            
            
               Η έρευνα δεν έχει επισημάνει έως τώρα τυχόν διαρθρωτικά προβλήματα της Ένωσης τα οποία θα μπορούσαν να θεωρηθούν αιτία της ζημίας. Το πρόβλημα για τον ενωσιακό κλάδο παραγωγής έγκειται μάλλον στο γεγονός, ότι λόγω των εισαγωγών που αποτέλεσαν αντικείμενο ντάμπινγκ από την Ιαπωνία, την Κορέα, τις ΗΠΑ και τη ΛΔΚ, οι ενωσιακοί παραγωγοί δεν μπορούν να παράγουν (και να πωλούν) περισσότερους τύπους υψηλής διαπερατότητας του υπό εξέταση προϊόντος σε όλο και χαμηλότερες τιμές. Επιπλέον, οι παραγωγοί της Ένωσης είναι αντιμέτωποι με μία ανισορροπία όσον αφορά την προμήθεια συμβατικών τύπων του υπό εξέταση προϊόντος λόγω των ρωσικών εισαγωγών σε τιμές ντάμπινγκ, που συμπιέζουν επίσης τις τιμές του εν λόγω τύπου του υπό εξέταση προϊόντος. Επομένως, η εικαζόμενη πλεονάζουσα ικανότητα είναι περισσότερο αποτέλεσμα των εισαγωγών που αποτελούν αντικείμενο ντάμπινγκ παρά αιτία της ζημίας που υπέστη ο ενωσιακός κλάδος παραγωγής.
            
         5.2.6.   Οι ρωσικές εισαγωγές είναι προϊόντα συμβατικού τύπου
   
   
               (198)
            
            
               Ο ρωσικός όμιλος εξαγωγέων ισχυρίστηκε ότι η ζημία ήταν αποκλειστικά και μόνο στους τύπους υψηλής ποιότητας και όχι στον συμβατικό τομέα των GOES που ήταν, κατά τους ισχυρισμούς, βιώσιμος από πλευράς παραγωγής και πωλήσεων. Ως εκ τούτου, οι εξαγωγές από τη Ρωσία, κατά τους ισχυρισμούς, δεν θα μπορούσαν να θεωρηθούν ως αιτία της ζημίας στην παρούσα υπόθεση.
            
         
               (199)
            
            
               Ωστόσο, όλοι οι παραγωγοί της Ένωσης, συμπεριλαμβανομένων εκείνων που παράγουν αποκλειστικά συμβατικού τύπου GOES, υπέστησαν σημαντική ζημία όσον αφορά τον όγκο της παραγωγής, τον όγκο των πωλήσεων, το μερίδιο αγοράς, τις τιμές πώλησης και την κερδοφορία. Αυτό έδειξε σαφώς ότι ο ισχυρισμός αυτός δεν ήταν δικαιολογημένος.
            
         5.3.   Συμπέρασμα σχετικά με την αιτιώδη συνάφεια
   
   
               (200)
            
            
               Διαπιστώθηκε προσωρινά η αιτιώδης συνάφεια μεταξύ της ζημίας που υπέστησαν οι παραγωγοί της Ένωσης και των εισαγωγών που αποτελούν αντικείμενο ντάμπινγκ από τις οικείες χώρες. Υπάρχει σαφής χρονική σύμπτωση μεταξύ της απότομης πτώσης, ιδίως, του επιπέδου τιμών των εισαγωγών που αποτελούν αντικείμενο ντάμπινγκ και της μείωσης των επιδόσεων της Ένωσης. Ο ενωσιακός κλάδος παραγωγής προσπάθησε να διατηρήσει τα επίπεδα τιμών του το 2011, αλλά δεν είχε άλλη επιλογή από το να ακολουθήσει τα επίπεδα τιμών που καθορίστηκαν από τις εισαγωγές που αποτελούσαν αντικείμενο ντάμπινγκ προκειμένου να διατηρήσει το μερίδιό του στην αγορά, ή τουλάχιστον να αποφύγει περαιτέρω συρρίκνωση αυτού. Αυτό οδήγησε σε μια ζημιογόνο κατάσταση η οποία δεν είναι βιώσιμη.
            
         
               (201)
            
            
               Η Επιτροπή πραγματοποίησε διαχωρισμό και διάκριση των επιπτώσεων όλων των γνωστών παραγόντων στην κατάσταση του ενωσιακού κλάδου παραγωγής από τις ζημιογόνες επιπτώσεις των εισαγωγών που αποτελούν αντικείμενο ντάμπινγκ. Οι λοιποί παράγοντες που προσδιορίστηκαν — όπως η οικονομική κρίση, ο ισχυρισμός ότι ο ενωσιακός κλάδος παραγωγής δεν είναι επαρκώς ανταγωνιστικός, οι εισαγωγές από τρίτες χώρες, οι επιδόσεις των εξαγωγικών πωλήσεων των παραγωγών της Ένωσης ή η πλεονάζουσα παραγωγική ικανότητα του ενωσιακού κλάδου παραγωγής — δεν διαπιστώθηκε προσωρινά να διασπούν την αιτιώδη συνάφεια που καθορίστηκε παραπάνω, ακόμη και με την πιθανή συνδυασμένη δράση τους. Η μείωση της κατανάλωσης και οι εξαγωγικές επιδόσεις του ενωσιακού κλάδου παραγωγής ενδέχεται να συνέβαλαν σε κάποιο βαθμό στη ζημία, αλλά, απουσία των διαρκώς μειούμενων τιμών των εισαγωγών που αποτέλεσαν αντικείμενο ντάμπινγκ, η κατάσταση του ενωσιακού κλάδου παραγωγής οπωσδήποτε δεν θα είχε επηρεαστεί σε τέτοιο βαθμό. Ειδικότερα, οι τιμές πώλησης δεν θα είχαν μειωθεί σε τόσο χαμηλά επίπεδα.
            
         
               (202)
            
            
               Βάσει των ανωτέρω, η Επιτροπή κατέληξε σε αυτό το στάδιο στο συμπέρασμα ότι η σημαντική ζημία που υπέστη ο ενωσιακός κλάδος παραγωγής προκλήθηκε από τις εισαγωγές από τις οικείες χώρες που αποτελούν αντικείμενο ντάμπινγκ και ότι οι άλλοι παράγοντες, που εξετάστηκαν μεμονωμένα ή συλλογικά, δεν διέρρηξαν την αιτιώδη συνάφεια.
            
         6.   ΣΥΜΦΕΡΟΝ ΤΗΣ ΕΝΩΣΗΣ
   
   
               (203)
            
            
               Σύμφωνα με το άρθρο 21 του βασικού κανονισμού, η Επιτροπή εξέτασε κατά πόσο θα μπορούσε να συναγάγει σαφώς το συμπέρασμα ότι δεν ήταν προς το συμφέρον της Ένωσης να ληφθούν μέτρα στη συγκεκριμένη περίπτωση, παρά το ζημιογόνο ντάμπινγκ. Ο καθορισμός του συμφέροντος της Ένωσης βασίστηκε σε εκτίμηση του συμφέροντος όλων των εμπλεκόμενων φορέων, συμπεριλαμβανομένων του ενωσιακού κλάδου παραγωγής, των εισαγωγέων, των χρηστών και του δημόσιου τομέα όσον αφορά το υπό εξέταση προϊόν, όπως προβλέπεται στην οδηγία 2009/125/ΕΚ του Ευρωπαϊκού Κοινοβουλίου και του Συμβουλίου (6), («οδηγία για τον οικολογικό σχεδιασμό»).
            
         6.1.   Συμφέρον του ενωσιακού κλάδου παραγωγής
   
   
               (204)
            
            
               Ο ενωσιακός κλάδος παραγωγής βρίσκεται σε διάφορα κράτη μέλη (Ηνωμένο Βασίλειο, Γαλλία, Γερμανία, Τσεχική Δημοκρατία, Πολωνία και Σουηδία), και απασχολεί άμεσα πάνω από 2 500 άτομα σχετικά με το υπό εξέταση προϊόν.
            
         
               (205)
            
            
               Όλοι οι γνωστοί παραγωγοί της Ένωσης συνεργάστηκαν στην έρευνα. Κανένας από τους γνωστούς παραγωγούς δεν αντιτάχθηκε στην έναρξη της έρευνας. Όπως φαίνεται παραπάνω από την ανάλυση των δεικτών ζημίας, το σύνολο του ενωσιακού κλάδου παραγωγής επιδεινώθηκε και επηρεάστηκε αρνητικά από τις εισαγωγές που αποτέλεσαν αντικείμενο ντάμπινγκ.
            
         
               (206)
            
            
               Αναμένεται ότι η επιβολή προσωρινών δασμών αντιντάμπινγκ θα αποκαταστήσει τις συνθήκες θεμιτού εμπορίου στην αγορά της Ένωσης, θέτοντας τέλος στη συμπίεση των τιμών και επιτρέποντας στον ενωσιακό κλάδο παραγωγής να ανακάμψει. Αυτό θα έχει ως αποτέλεσμα τη βελτίωση της κερδοφορίας του ενωσιακού κλάδου παραγωγής στα επίπεδα που κρίνονται αναγκαία για τον συγκεκριμένο υψηλής έντασης κεφαλαίου κλάδο. Ο ενωσιακός κλάδος παραγωγής υπέστη σοβαρή ζημία εξαιτίας των εισαγωγών που αποτελούσαν αντικείμενο ντάμπινγκ από τις οικείες χώρες. Υπενθυμίζεται ότι όλοι οι δείκτες ζημίας παρουσίασαν αρνητική τάση κατά την υπό εξέταση περίοδο. Ειδικότερα, σε σημαντικό βαθμό επηρεάστηκαν οι δείκτες ζημίας που αφορούν την οικονομική επίδοση όλων των γνωστών παραγωγών της Ένωσης, όπως η κερδοφορία και οι ταμειακές ροές. Είναι επομένως σημαντική η αποκατάσταση των τιμών σε επίπεδα απαλλαγμένα της πρακτικής ντάμπινγκ ή τουλάχιστον μη ζημιογόνα επίπεδα προκειμένου να μπορέσουν οι διάφοροι παραγωγοί να αναπτύξουν δραστηριότητες στην ενωσιακή αγορά υπό συνθήκες θεμιτού εμπορίου. Απουσία μέτρων, φαίνεται πολύ πιθανό να συνεχιστεί η επιδείνωση της οικονομικής κατάστασης του ενωσιακού κλάδου παραγωγής.
            
         
               (207)
            
            
               Επομένως, συνάγεται προσωρινά το συμπέρασμα ότι η επιβολή δασμών αντιντάμπινγκ θα ήταν προς το συμφέρον του ενωσιακού κλάδου παραγωγής. Η επιβολή μέτρων αντιντάμπινγκ αναμένεται ότι θα επιτρέψει στον ενωσιακό κλάδο παραγωγής να ανακάμψει από τη ζημιογόνο πρακτική ντάμπινγκ που διαπιστώθηκε.
            
         6.2.   Συμφέρον των μη συνδεδεμένων εισαγωγέων
   
   
               (208)
            
            
               Δεν ήταν αναγκαία η δειγματοληψία των μη συνδεδεμένων εισαγωγέων, καθώς μόνο δύο μη συνδεδεμένοι εισαγωγείς αναγγέλθηκαν και συνεργάστηκαν πλήρως στην παρούσα έρευνα υποβάλλοντας τις απαντήσεις τους στο ερωτηματολόγιο.
            
         
               (209)
            
            
               Οι δραστηριότητες που αφορούν το υπό εξέταση προϊόν αντιπροσώπευαν σχεδόν το 100 % του συνολικού κύκλου εργασιών του πρώτου μη συνδεδεμένου εισαγωγέα, ενώ αντιπροσώπευαν μικρό μόνο μέρος του συνολικού κύκλου εργασιών του δεύτερου. Και οι δύο αντιτάχθηκαν σε ενδεχόμενη επιβολή μέτρων αντιντάμπινγκ, καθώς θεώρησαν ότι αυτά θα μπορούσαν να οδηγήσουν σε διακοπή των εισαγωγών του υπό εξέταση προϊόντος.
            
         
               (210)
            
            
               Ο πρώτος μη συνδεδεμένος εισαγωγέας διέκοψε τις δραστηριότητές του μετά την ΠΕ. Αυτός ο μη συνδεδεμένος εισαγωγέας όχι μόνο εμπορευόταν ρόλους πλήρους πλάτους με πελάτες της Ένωσης, αλλά πραγματοποιούσε και δραστηριότητες ξακρίσματος και σχισίματος πριν από την αποστολή σε πελάτες της Ένωσης.
            
         
               (211)
            
            
               Ο άλλος εισαγωγέας εισήγαγε μικρές μόνο ποσότητες του υπό εξέταση προϊόντος, που αντιπροσωπεύουν μόνο ένα μικρό μέρος του κύκλου εργασιών του. Σε αυτή τη βάση, προκύπτει προσωρινά το συμπέρασμα ότι, δεδομένου του περιορισμένου μεριδίου του υπό εξέταση προϊόντος στην όλη δραστηριότητα του εν λόγω εισαγωγέα, η επιβολή μέτρων δεν θα έχει σημαντικό αρνητικό αντίκτυπο στο συμφέρον του συγκεκριμένου ενωσιακού εισαγωγέα.
            
         
               (212)
            
            
               Με βάση τα παραπάνω, προκύπτει προσωρινά το συμπέρασμα ότι η επιβολή μέτρων δεν θα έχει σημαντικές αρνητικές επιπτώσεις στο συμφέρον των εισαγωγέων της ΕΕ.
            
         6.3.   Συμφέρον των χρηστών
   
   6.3.1.   Εισαγωγή
   
   
               (213)
            
            
               Το υπό εξέταση προϊόν χρησιμοποιείται κυρίως ως βασικό υλικό για την κατασκευή μετασχηματιστών ισχύος και διανομής. Οι κατασκευαστές μετασχηματιστών στην Ευρώπη αποτελούν έναν καθιερωμένο κλάδο που παραδοσιακά προμηθεύει μεγάλους παρόχους ενέργειας. Κατά κανόνα, ο κλάδος παραγωγής μετασχηματιστών ανήκει σε μεγάλους βιομηχανικούς ομίλους με διεθνή παρουσία. Ωστόσο, ορισμένες μικρότερες ανεξάρτητες επιχειρήσεις δραστηριοποιούνται επίσης στην αγορά και ορισμένες από αυτές δραστηριοποιούνται σε εξειδικευμένες αγορές όπως της κοπής ελασμάτων πυρήνα.
            
         
               (214)
            
            
               Το υπό εξέταση προϊόν θεωρείται σημαντικό στοιχείο κόστους για τους χρήστες. Με βάση τα δεδομένα που συλλέχθηκαν, το υπό εξέταση προϊόν ως πρώτη ύλη αντιπροσωπεύει κατά μέσο όρο περίπου το 6 %-13 % του συνολικού κόστους παραγωγής μετασχηματιστών. Αυτό μπορεί να είναι υψηλότερο σε ορισμένες εξαιρετικές περιπτώσεις, για έναν περιορισμένο αριθμό ενδιάμεσων εταιρειών που βρίσκονται μεταξύ των παραγωγών του υπό εξέταση προϊόντος και των κατασκευαστών μετασχηματιστών. Οι δραστηριότητες των εν λόγω ενδιάμεσων εταιρειών περιορίζονται σε διαμήκες σχίσιμο κατά πλάτος και κοπή των δυναμοελασμάτων με βάση τις προδιαγραφές των κατασκευαστών για τους ρόλους και/ή τη συναρμολόγηση πυρήνων για τους μετασχηματιστές.
            
         
               (215)
            
            
               Ορισμένοι χρήστες ισχυρίστηκαν ότι τα προϊόντα των παραγωγών-εξαγωγέων είναι ποιοτικά καλύτερα από πλευράς απωλειών στον πυρήνα και επιπέδων θορύβου. Ισχυρίστηκαν επίσης ότι, αν επιβληθούν μέτρα, ο ενωσιακός κλάδος παραγωγής δεν θα έχει επαρκή ικανότητα να προμηθεύει τη βιομηχανία χρηστών ιδίως με τύπους υψηλής διαπερατότητας και αυτό θα είχε ως αποτέλεσμα την ανεπάρκεια προσφοράς.
            
         
               (216)
            
            
               Υποστηρίχθηκε επίσης ότι οι εισαγωγές από τις οικείες χώρες ήταν αναγκαίες για να δοθεί μεγαλύτερη διαπραγματευτική ισχύς στις εταιρείες που εισάγουν και χρησιμοποιούν προϊόντα GOES. Ως εκ τούτου, ισχυρίστηκαν ότι η επιβολή μέτρων θα μπορούσε να μειώσει την ανταγωνιστικότητά τους έναντι των κατασκευαστών μετασχηματιστών που είναι εγκατεστημένοι εκτός της Ένωσης, και λόγω του ότι η επιβολή μέτρων θα οδηγούσε σε σημαντική αύξηση των τιμών. Μια τέτοια αύξηση των τιμών θα οδηγούσε σε απώλεια παραγγελιών και του μεριδίου αγοράς της Ένωσης, καθώς και σε μια πιθανή απόφαση μετεγκατάστασης της παραγωγής τους εκτός της Ένωσης.
            
         
               (217)
            
            
               Προκειμένου να αξιολογηθούν τα εν λόγω δύο κύρια επιχειρήματα, η Επιτροπή έλαβε υπόψη της την ακόλουθη διάρθρωση της αγοράς. Ο αριθμός των παραγωγών του υπό εξέταση προϊόντος παγκοσμίως περιορίζεται σε 16 σημαντικούς παραγωγούς. Υπάρχουν δύο παραγωγοί στην Ιαπωνία και δύο στις ΗΠΑ, ένας στη Ρωσία και ένας στην Κορέα, τέσσερις στη ΛΔΚ και έξι στην Ένωση (που περιλαμβάνουν πέντε εργοστάσια χάλυβα και ένα κέντρο κοπής). Η Ένωση είναι επομένως η αγορά με τον μεγαλύτερο αριθμό παραγωγών. Το δίκτυο διανομής των παραγωγών της Ιαπωνίας και των ΗΠΑ είναι ιδιαιτέρως καλά οργανωμένο στην ενωσιακή αγορά, εφόσον έχουν τα δικά τους κέντρα εξυπηρέτησης και/ή συνδεδεμένους εισαγωγείς στην Ένωση. Επιπλέον, από τους 16 παραγωγούς, φαίνεται ότι δεν είναι όλοι οι παραγωγοί σε θέση να προμηθεύουν ορισμένους τύπους υψηλής διαπερατότητας του υπό εξέταση προϊόντος. Οι παραγωγοί των τύπων υψηλής διαπερατότητας του υπό εξέταση προϊόντος βρίσκονται στην Ένωση, τις ΗΠΑ, την Ιαπωνία, την Κορέα και τη ΛΔΚ.
            
         
               (218)
            
            
               Όσον αφορά την κατάσταση των χρηστών, από την έρευνα προέκυψε ότι οι συνεργαζόμενοι χρήστες, οι οποίοι αντιπροσώπευαν το 40 % του συνόλου των εισαγωγών GOES από τις οικείες χώρες, αγόρασαν κατά την ΠΕ αντίστοιχα 48 % από τους παραγωγούς από τις οικείες χώρες και 52 % από τους παραγωγούς της Ένωσης.
            
         6.3.2.   Ελλείψεις στην προσφορά και διαφορές στην ποιότητα
   
   
               (219)
            
            
               Όσον αφορά το επιχείρημα των χρηστών ότι η επιβολή μέτρων θα οδηγούσε σε ανεπάρκεια προσφοράς του υπό εξέταση προϊόντος, η Επιτροπή σημειώνει ότι ο στόχος των δασμών αντιντάμπινγκ δεν είναι ο αποκλεισμός όλων των εισαγωγών από την αγορά της Ένωσης, αλλά η αποκατάσταση του θεμιτού εμπορίου με την εξάλειψη της ζημιογόνου πρακτικής ντάμπινγκ. Επομένως, οι εισαγωγές από τις ενδιαφερόμενες χώρες δεν αναμένεται να σταματήσουν, αντιθέτως, θα συνεχιστούν, αλλά σε επίπεδα τιμών που δεν αποτελούν αντικείμενο ντάμπινγκ ή τουλάχιστον σε μη ζημιογόνες τιμές.
            
         
               (220)
            
            
               Όσον αφορά την ποιότητα του υπό εξέταση προϊόντος, το προϊόν ενός ιάπωνα παραγωγού θεωρείται σημείο αναφοράς ως προς την ποιότητα στο πλαίσιο του κλάδου παραγωγής GOES και μετασχηματιστών. Ωστόσο, δύο παραγωγοί της Ένωσης είναι γενικά αναγνωρισμένοι για την ικανότητά τους να παράγουν ορισμένους ποιοτικούς τύπους με χαμηλές απώλειες στον πυρήνα του υπό εξέταση προϊόντος. Επιπλέον, άλλοι παραγωγοί της Ένωσης αναβαθμίζονται πλέον, και αποφάσισαν να αρχίσουν να παράγουν αναλογικά περισσότερους τύπους υψηλής διαπερατότητας απ' ό,τι συμβατικούς τύπους του υπό εξέταση προϊόντος, και ως αποτέλεσμα της πρώτης φάσης της εφαρμογής του κανονισμού (ΕΕ) αριθ. 548/2014 της Επιτροπής (7) (κανονισμός για τον οικολογικό σχεδιασμό) (βλ. παρακάτω).
            
         
               (221)
            
            
               Εάν δεν είχαν επιβληθεί δασμοί αντιντάμπινγκ, θα ήταν αβέβαιο αν ο ενωσιακός κλάδος παραγωγής θα ήταν σε θέση να αναπτύξει περαιτέρω τους τύπους GOES υψηλής διαπερατότητας που είναι απαραίτητοι για την υλοποίηση των στοιχείων της βαθμίδας 1 του κανονισμού (ΕΕ) αριθ. 548/2014 με δεδομένες τις συσσωρευμένες ζημίες που έχουν σημειωθεί από το 2011.
            
         
               (222)
            
            
               Με βάση την ελεύθερη παραγωγική ικανότητα των παραγωγών της Ένωσης και την τρέχουσα στρατηγική τους για παραγωγή αναλογικά περισσότερων τύπων υψηλής διαπερατότητας από ό,τι συμβατικών τύπων στο εγγύς μέλλον, δεν θεωρείται πιθανό ότι ο ενωσιακός κλάδος παραγωγής δεν θα έχει επαρκή ικανότητα να προμηθεύει τη βιομηχανία χρηστών, ιδίως με ορισμένους τύπους υψηλής διαπερατότητας. Στο πλαίσιο αυτό, οι παραγωγοί της Ένωσης εκτιμάται ότι θα είναι σε θέση να παράγουν 144 000 τόνους τύπων υψηλής διαπερατότητας κατά τη διάρκεια του 2015.
            
         
               (223)
            
            
               Οι εκτιμήσεις αυτές αμφισβητούνται από έναν χρήστη, ο οποίος ισχυρίστηκε ότι ο ενωσιακός κλάδος παραγωγής μπορεί να παραγάγει μόνο μέχρι 90 000 τόνους τύπων υψηλής διαπερατότητας κατά τη διάρκεια του 2015. Ελλείψει περαιτέρω τεκμηρίωσης του ισχυρισμού αυτού, η Επιτροπή δεν ήταν σε θέση να επαληθεύσει την ακρίβειά του σε αυτό το στάδιο. Ωστόσο, ακόμη και αν οι εκτιμήσεις του χρήστη αποδεικνύονταν ακριβείς αναφορικά με το ότι η ικανότητα των παραγωγών της Ένωσης δεν μπορεί να ικανοποιήσει την ενωσιακή ζήτηση για τύπους υψηλής διαπερατότητας στο μέλλον, το γεγονός αυτό από μόνο του δεν είναι αποφασιστικής σημασίας. Το κριτήριο του συμφέροντος της Ένωσης δεν συνεπάγεται ότι η ζήτηση στην Ένωση θα πρέπει να καλύπτεται πλήρως από την παραγωγή της Ένωσης. Σε κάθε περίπτωση, ο σκοπός του δασμού αντιντάμπινγκ είναι η αποκατάσταση ίσων όρων ανταγωνισμού στην αγορά της Ένωσης. Επομένως, οι εισαγωγές από τις οικείες χώρες αναμένεται να εξακολουθήσουν να εφοδιάζουν την αγορά της Ένωσης, αλλά με θεμιτές τιμές. Συνεπώς, η Επιτροπή κατέληξε προσωρινά στο συμπέρασμα ότι δεν υπάρχουν βάσιμες πιθανότητες ότι η επιβολή μέτρων θα οδηγήσει σε ανεπάρκεια προσφοράς των τύπων GOES υψηλής διαπερατότητας.
            
         
               (224)
            
            
               Το συμπέρασμα αυτό ισχύει με την επιφύλαξη περαιτέρω εξέτασης του ζητήματος αν ορισμένοι τύποι υψηλής διαπερατότητας και/ή τύποι DR μιας ιδιαίτερα υψηλής ποιότητας αξίζουν διαφορετική αξιολόγηση στο οριστικό στάδιο, βάσει περαιτέρω πληροφοριών που πρέπει να υποβληθούν.
            
         6.3.3.   Ανταγωνιστικότητα των χρηστών της Ένωσης
   
   
               (225)
            
            
               Δεδομένου ότι οι εισαγωγές από τις οικείες χώρες αναμένεται να συνεχιστούν και εφόσον εξακολουθούν να υπάρχουν εναλλακτικές πηγές προμήθειας, έστω και σε περιορισμένο βαθμό, ο ισχυρισμός σύμφωνα με τον οποίο η επιβολή δασμών αντιντάμπινγκ θα οδηγούσε σε μονοπωλιακή κατάσταση στον ενωσιακό κλάδο παραγωγής κρίνεται αβάσιμος. Ο ενωσιακός κλάδος παραγωγής αποτελείται από περισσότερους από έναν παραγωγούς, οι οποίοι έως τώρα ανταγωνίζονται ενεργά μεταξύ τους.
            
         
               (226)
            
            
               Ορισμένα μέρη ισχυρίστηκαν ότι η μονοπωλιακή κατάσταση στον ενωσιακό κλάδο παραγωγής θα μπορούσε να υπάρξει σε σχέση με ορισμένους ειδικούς τύπους του υπό εξέταση προϊόντος, ήτοι ορισμένους τύπους υψηλής διαπερατότητας που μπορούν μόνο να παραχθούν από περιορισμένο αριθμό παραγωγών στον κόσμο. Συναφώς, θα πρέπει, πρώτον, να σημειωθεί ότι για τους σκοπούς της παρούσας διαδικασίας αντιντάμπινγκ, όλοι οι τύποι του υπό εξέταση προϊόντος θα πρέπει να θεωρούνται ως ένα ενιαίο προϊόν. Η έρευνα, όπως και η ανάλυση του ενωσιακού συμφέροντος, θα πρέπει επομένως να διενεργηθούν σε συνάρτηση με το σύνολο του υπό εξέταση προϊόντος και όχι μεμονωμένα για ορισμένους ειδικούς τύπους.
            
         
               (227)
            
            
               Παρά τα ανωτέρω, ορισμένοι τύποι υψηλής διαπερατότητας του υπό εξέταση προϊόντος παράγονται όντως από περιορισμένο αριθμό παραγωγών στην Ένωση, τις ΗΠΑ, την Ιαπωνία, την Κορέα και τη ΛΔΚ. Ωστόσο, οι εν λόγω πηγές προμήθειας αναμένεται να παραμείνουν διαθέσιμες και μετά την επιβολή των μέτρων, συμπεριλαμβανομένων των πηγών που προέρχονται από τις οικείες χώρες, αν και σε τιμές που δεν αποτελούν αντικείμενο ντάμπινγκ ή τουλάχιστον σε μη ζημιογόνες τιμές. Επομένως, αναμένεται να διατηρηθεί ικανοποιητικό επίπεδο ανταγωνισμού όσον αφορά αυτούς τους ειδικούς τύπους προϊόντος.
            
         
               (228)
            
            
               Επιπλέον, αναμένεται ότι τα μέτρα θα έχουν περιορισμένο μόνο αντίκτυπο για τους ακόλουθους λόγους. Ο πιθανός αντίκτυπος των προτεινόμενων μέτρων εκτιμήθηκε με δεδομένο ότι το υπό εξέταση προϊόν ως πρώτη ύλη αντιπροσωπεύει κατά μέσο όρο περίπου το 6-13 % του συνολικού κόστους παραγωγής ενός μετασχηματιστή. Μια αύξηση 30 % της τιμής των GOES θα μπορούσε να προκαλέσει το πολύ μια αύξηση 3 % στο κόστος του μετασχηματιστή. Ωστόσο, αυτό είναι το χειρότερο σενάριο, διότι υποθέτει ότι όχι μόνο οι τιμές εισαγωγής αλλά και οι τιμές του ενωσιακού κλάδου παραγωγής θα αυξηθούν κατά 30 %. Ένα πιο πιθανό σενάριο είναι ένας αντίκτυπος σημαντικά μικρότερος από αυτόν, αφού που μπορεί να αναμένεται ότι οι παραγωγοί της Ένωσης θα ήθελαν να επωφεληθούν από κάποια αύξηση της τιμής σε συνδυασμό με αυξημένες οικονομίες κλίμακας. Ως εκ τούτου, η επιβολή των μέτρων στο προτεινόμενο επίπεδο πιθανότατα να έχει περιορισμένο μόνο αντίκτυπο στις τιμές των μετασχηματιστών και την απασχόληση στη βιομηχανία χρηστών.
            
         
               (229)
            
            
               Επιπλέον, οι εισαγωγές σε θεμιτές τιμές δεν θα βλάψουν τους χρήστες δυσανάλογα, δεδομένου ότι οι τιμές μειώθηκαν σημαντικά κατά τη διάρκεια της υπό εξέταση περιόδου. Ακόμη κι αν συμπεριληφθούν δασμοί ύψους 30 %, οι τιμές θα εξακολουθήσουν σε γενικές γραμμές να είναι γύρω από τα επίπεδα τιμών του 2011. Πρέπει επίσης να ληφθεί υπόψη το γεγονός ότι, συνολικά, βάσει των δεδομένων που συλλέχθηκαν, οι περισσότεροι συνεργαζόμενοι χρήστες ήταν κερδοφόροι όσον αφορά το υπό εξέταση προϊόν.
            
         
               (230)
            
            
               Τέλος, οι χρήστες αποκτούν σημαντικό μέρος των πωλήσεων των GOES, συμπεριλαμβανομένων των τύπων υψηλής διαπερατότητας, από τον ενωσιακό κλάδο παραγωγής. Η συνεχής συμπίεση των τιμών που προκαλείται από τις εισαγωγές με ντάμπινγκ μπορεί να οδηγήσει σε κλείσιμο μονάδων παραγωγής στην Ένωση. Ελλείψει μέτρων αντιντάμπινγκ που να εξαλείπτουν τις αρνητικές επιπτώσεις του ζημιογόνου ντάμπινγκ, δεν μπορεί να αποκλειστεί το ενδεχόμενο οι χρήστες να εξαρτώνται αποκλειστικά από τις εισαγωγές, ιδίως όσον αφορά τους τύπους υψηλής διαπερατότητας, γεγονός που θα είχε καταστρεπτικές συνέπειες για τον ανταγωνισμό και τη βιομηχανία των χρηστών.
            
         6.3.4.   Συμπέρασμα σχετικά με το συμφέρον των χρηστών
   
   
               (231)
            
            
               Με βάση τα παραπάνω, συνάγεται προσωρινά το συμπέρασμα ότι η επιβολή μέτρων αντίκειται στο συμφέρον των χρηστών. Ωστόσο, η Επιτροπή δεν ήταν σε θέση να δεχθεί σε αυτό το στάδιο τον ισχυρισμό ότι η επιβολή μέτρων θα οδηγούσε σε ανεπάρκεια προσφοράς GOES υψηλής διαπερατότητας. Κατέληξε, επίσης, στο συμπέρασμα ότι η ανταγωνιστικότητα της βιομηχανίας των χρηστών θα μπορούσε να επηρεαστεί αρνητικά από την επιβολή, αν και με μικρότερο αντίκτυπο στο κόστος και την απασχόληση από τον αντίκτυπο που προβαλλόταν στους ισχυρισμούς.
            
         6.4.   Άλλοι παράγοντες
   
   
               (232)
            
            
               Ορισμένα από τα ενδιαφερόμενα μέρη έθιξαν το ζήτημα της οδηγίας για τον οικολογικό σχεδιασμό, η οποία διαμορφώνει ένα πλαίσιο για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα, με τη θέσπιση ελάχιστων δεσμευτικών απαιτήσεων για την ενεργειακή απόδοση των εν λόγω προϊόντων. Στόχος είναι η μείωση της κατανάλωσης ενέργειας στην Ένωση με την αύξηση της απόδοσης των ηλεκτρικών συσκευών.
            
         
               (233)
            
            
               Η οδηγία για τον οικολογικό σχεδιασμό εφαρμόζεται με κανονισμούς για συγκεκριμένα προϊόντα, οι οποίοι ισχύουν άμεσα σε όλες τις χώρες της ΕΕ. Ο κανονισμός για τον οικολογικό σχεδιασμό καλύπτει τις νέες απαιτήσεις οικολογικού σχεδιασμού όσον αφορά τους μετασχηματιστές μικρής, μεσαίας και μεγάλης ισχύος. Το άρθρο 1 του κανονισμού για τον οικολογικό σχεδιασμό ορίζει το πεδίο εφαρμογής του (ισχύει για τη διάθεση στην αγορά ή για τη θέση σε λειτουργία μετασχηματιστών ισχύος με ελάχιστη ονομαστική ισχύ 1 kVA που χρησιμοποιούνται σε δίκτυα μεταφοράς και διανομής ηλεκτρικής ενέργειας 50 Hz ή για βιομηχανικές εφαρμογές). Ο κανονισμός για τον οικολογικό σχεδιασμό ισχύει μόνο για μετασχηματιστές που αγοράστηκαν μετά την έναρξη ισχύος του. Η βαθμίδα 1 του εν λόγω κανονισμού θα τεθεί σε ισχύ από την 1η Ιουλίου 2015. Σε γενικές γραμμές θεωρείται ότι ο κανονισμός για τον οικολογικό σχεδιασμό θα οδηγήσει στην παραγωγή και πώληση αναλογικά περισσότερων τύπων υψηλής διαπερατότητας του υπό εξέταση προϊόντος. Ωστόσο, η παραγωγή μετασχηματιστών με χρήση συμβατικών τύπων του υπό εξέταση προϊόντος αναμένεται ότι θα συνεχιστεί, αν και σε μικρότερο βαθμό.
            
         
               (234)
            
            
               Ως εκ τούτου, τα νομικά δεσμευτικά πρότυπα προϊόντων θέτουν ως στόχο τη διασφάλιση επαρκούς προσφοράς, ανεξαρτήτως προέλευσης, προϊόντων GOES υψηλής ποιότητας για την παραγωγή και εμπορία μετασχηματιστών στην Ευρώπη. Ενώ υπάρχει η βεβαιότητα ότι η ζήτηση για τύπους υψηλής διαπερατότητας θα αυξηθεί, ωστόσο το μελλοντικό μέγεθος της ζήτησης αυτής δεν είναι σαφές επί του παρόντος, λόγω του ότι τα ενδιαφερόμενα μέρη δεν έχουν μέχρι στιγμής κάνει τεκμηριωμένα εμπεριστατωμένες σχετικές προβλέψεις για το ζήτημα. Ωστόσο, όπως αναφέρεται παραπάνω, η Επιτροπή κατέληξε προσωρινά στο συμπέρασμα ότι δεν υπάρχουν βάσιμες πιθανότητες ότι η επιβολή μέτρων θα οδηγούσε σε ανεπάρκεια προσφοράς των τύπων GOES υψηλής διαπερατότητας, η οποία να υπονομεύσει την επίτευξη των στόχων που καθορίζονται από την εν λόγω οδηγία.
            
         6.5.   Συμπέρασμα σχετικά με το συμφέρον της Ένωσης
   
   
               (235)
            
            
               Με βάση τα παραπάνω, συνάγεται προσωρινά το συμπέρασμα ότι η επιβολή μέτρων θα επιτρέψει στον ενωσιακό κλάδο παραγωγής να επιστρέψει στην κερδοφορία και να πραγματοποιήσει τις μελλοντικές επενδύσεις που είναι απαραίτητες για την κατασκευή και την ανάπτυξη των τύπων ποιότητας που απαιτούνται για να υλοποιηθούν και οι στόχοι ενεργειακής απόδοσης του κανονισμού για τον οικολογικό σχεδιασμό για το 2021 (η λεγόμενη δεύτερη βαθμίδα του κανονισμού για τον οικολογικό σχεδιασμό).
            
         
               (236)
            
            
               Αν δεν επιβληθούν μέτρα, είναι αβέβαιο αν ο ενωσιακός κλάδος παραγωγής θα είναι σε θέση να αναπτύξει περαιτέρω τους τύπους υψηλής διαπερατότητας και εν τέλει αν θα είναι σε θέση να επιβιώσει, με δεδομένες τις συσσωρευμένες ζημίες που προέκυψαν από το 2011 καθώς και την αρνητική απόδοση των επενδύσεων τους.
            
         
               (237)
            
            
               Όσον αφορά το συμφέρον των χρηστών, η επιβολή μέτρων στο προτεινόμενο επίπεδο έχει περιορισμένο μόνο αντίκτυπο στις τιμές των μετασχηματιστών και την απασχόληση στη βιομηχανία χρηστών.
            
         
               (238)
            
            
               Όσον αφορά τον στόχο που τίθεται στην οδηγία για τον οικολογικό σχεδιασμό να εξασφαλιστεί επαρκής προσφορά σε GOES υψηλής διαπερατότητας στην αγορά της Ένωσης για λόγους ενεργειακής απόδοσης, δεν έχει αποδειχθεί, σε αυτό το στάδιο, ότι ο εν λόγω στόχος θα διακυβευόταν από την επιβολή μέτρων.
            
         
               (239)
            
            
               Με βάση τα ανωτέρω, σε τελική ανάλυση, η Επιτροπή κατέληξε σε αυτό το στάδιο της έρευνας στο συμπέρασμα ότι δεν υπήρχαν επιτακτικοί λόγοι σύμφωνα με τους οποίους δεν ήταν προς το συμφέρον της Ένωσης να επιβληθούν μέτρα στις εισαγωγές GOES καταγωγής των οικείων χωρών. Το συμπέρασμα αυτό ισχύει με την επιφύλαξη περαιτέρω εξέτασης του ζητήματος αν ορισμένοι τύποι υψηλής διαπερατότητας και/ή τύποι DR μιας ιδιαίτερα υψηλής ποιότητας αξίζουν διαφορετική αξιολόγηση στο οριστικό στάδιο, βάσει περαιτέρω πληροφοριών που πρέπει να υποβληθούν.
            
         7.   ΠΡΟΣΩΡΙΝΑ ΜΕΤΡΑ ΑΝΤΙΝΤΑΜΠΙΝΓΚ
   
   
               (240)
            
            
               Με βάση τα συμπεράσματα που συνήχθησαν από την Επιτροπή όσον αφορά το ντάμπινγκ, τη ζημία, την αιτιώδη συνάφεια και το συμφέρον της Ένωσης, θα πρέπει να επιβληθούν προσωρινά μέτρα, ώστε να αποτραπεί η πρόκληση μεγαλύτερης ζημίας στον ενωσιακό κλάδο παραγωγής από τις εισαγωγές που αποτελούν αντικείμενο ντάμπινγκ.
            
         7.1.   Επίπεδο εξάλειψης της ζημίας (περιθώριο ζημίας)
   
   
               (241)
            
            
               Για να καθοριστεί το επίπεδο των μέτρων, η Επιτροπή καθόρισε καταρχάς το ποσό του δασμού που είναι αναγκαίο για την εξάλειψη της ζημίας που υπέστη ο ενωσιακός κλάδος παραγωγής.
            
         
               (242)
            
            
               Η ζημία θα εξαλειφόταν, αν ο ενωσιακός κλάδος παραγωγής ήταν σε θέση να καλύψει το κόστος παραγωγής και να αποκομίσει κέρδος προ φόρων επί των πωλήσεων του ομοειδούς προϊόντος στην ενωσιακή αγορά, το οποίο θα μπορούσε να επιτευχθεί εύλογα υπό κανονικές συνθήκες ανταγωνισμού από έναν κλάδο παραγωγής αυτού του τύπου στον εν λόγω τομέα, δηλαδή ελλείψει εισαγωγών που αποτελούν αντικείμενο ντάμπινγκ. Η κερδοφορία του ενωσιακού κλάδου παραγωγής ήταν αρνητική καθ' όλη την υπό εξέταση περίοδο, δηλαδή για τα έτη 2011 έως 2013, και για την ΠΕ. Ο καταγγέλλων ζήτησε από την Επιτροπή να χρησιμοποιήσει το 14 % του κύκλου εργασιών που ήταν το μέσο κέρδος προ φόρου επί των πωλήσεων που προέκυψε για τους παραγωγούς της Ένωσης το 2010. Ωστόσο, αυτό το μέσο κέρδος του 2010 θεωρείται εξαιρετικά υψηλό, λαμβάνοντας επίσης υπόψη τις ζημίες που προέκυψαν από το 2011 και μετά και την εκτίναξη των τιμών, ακόμη και το 2010, για το υπό εξέταση προϊόν στη διεθνή αγορά. Κατά συνέπεια, δεν μπορεί να θεωρηθεί δυνατή η επίτευξη κέρδους 14 % σε κανονικές συνθήκες ανταγωνισμού.
            
         
               (243)
            
            
               Με βάση τις διαθέσιμες πληροφορίες, διαπιστώθηκε προκαταρκτικά ότι ένα περιθώριο κέρδους 5 % του κύκλου εργασιών θα μπορούσε να θεωρηθεί ως κατάλληλο επίπεδο που θα μπορούσε να επιτευχθεί ελλείψει εισαγωγών που αποτελούν αντικείμενο ντάμπινγκ. Το ποσοστό αυτό χρησιμοποιήθηκε και κατά την προηγούμενη έρευνα (8), όταν οι πωλήσεις του ενωσιακού κλάδου παραγωγής έγιναν κερδοφόρες, λόγω της υψηλότερης ζήτησης από τα μεταγενέστερα στάδια παραγωγής και του ικανοποιητικού επιπέδου των τιμών. Αυτό το κέρδος το πέτυχε ο ενωσιακός κλάδος παραγωγής το 2001. Τα επόμενα έτη δεν μπορούσαν να ληφθούν υπόψη, διότι η αγορά επηρεάστηκε από τις εισαγωγές που αποτελούσαν αντικείμενο ντάμπινγκ.
            
         
               (244)
            
            
               Επιπλέον, η Επιτροπή παραπέμπει στην αιτιολογική σκέψη 157 του εκτελεστικού κανονισμού (ΕΕ) 2015/110 της Επιτροπής (9) στην οποία επίσης χρησιμοποιήθηκε ένα περιθώριο κέρδους 5 %. Εν προκειμένω, υπάρχουν τουλάχιστον δύο κοινά χαρακτηριστικά με την παρούσα υπόθεση: πρώτον, τα δύο προϊόντα παράγονται στον ίδιο τομέα της βιομηχανίας και, δεύτερον, και στις δύο περιπτώσεις, οι ρόλοι θερμής έλασης αποτελούν το μεγαλύτερο μέρος του κόστους παραγωγής.
            
         
               (245)
            
            
               Σε αυτή τη βάση, η Επιτροπή υπολόγισε μια μη ζημιογόνο τιμή του ομοειδούς προϊόντος για τον ενωσιακό κλάδο παραγωγής με την προσθήκη του προαναφερθέντος περιθωρίου κέρδους του 5 % στο κόστος παραγωγής των γνωστών παραγωγών της Ένωσης κατά τη διάρκεια της περιόδου έρευνας.
            
         
               (246)
            
            
               Στη συνέχεια η Επιτροπή καθόρισε το επίπεδο εξάλειψης της ζημίας με βάση τη σύγκριση της μέσης σταθμισμένης τιμής εισαγωγών των συνεργαζόμενων παραγωγών-εξαγωγέων στις οικείες χώρες, δεόντως προσαρμοσμένης λόγω του κόστους εισαγωγής και των τελωνειακών δασμών, όπως καθορίστηκε για τους υπολογισμούς της υποτιμολόγησης, με τη μέση σταθμισμένη μη ζημιογόνα τιμή του ομοειδούς προϊόντος που πωλούνταν από τους γνωστούς ενωσιακούς παραγωγούς στην ενωσιακή αγορά κατά την περίοδο έρευνας. Τυχόν διαφορές που προέκυψαν από αυτή τη σύγκριση εκφράστηκαν ως ποσοστό της μέσης σταθμισμένης αξίας CIF της εισαγωγής.
            
         7.2.   Προσωρινά μέτρα
   
   
               (247)
            
            
               Θα πρέπει να επιβληθούν προσωρινά μέτρα αντιντάμπινγκ στις εισαγωγές του υπό εξέταση προϊόντος καταγωγής των οικείων χωρών, σύμφωνα με τον κανόνα του χαμηλότερου δασμού που προβλέπεται στο άρθρο 7 παράγραφος 2 του βασικού κανονισμού. Η Επιτροπή συνέκρινε τα περιθώρια ζημίας και τα περιθώρια ντάμπινγκ. Το ποσό των δασμών θα πρέπει να καθοριστεί στο επίπεδο των χαμηλότερων περιθωρίων ντάμπινγκ και ζημίας.
            
         
               (248)
            
            
               Βάσει των προαναφερομένων, οι προσωρινοί δασμολογικοί συντελεστές αντιντάμπινγκ, εκφρασμένοι σε τιμή CIF στα σύνορα της Ένωσης, πριν από την καταβολή τελωνειακού δασμού, θα πρέπει να έχουν ως εξής:
               
                           Χώρα
                        
                        
                           Εταιρεία
                        
                        
                           Περιθώριο ντάμπινγκ
                        
                        
                           Περιθώριο ζημίας
                        
                        
                           Προσωρινός δασμός αντιντάμπινγκ
                        
                     
                           ΛΔΚ
                        
                        
                           Baoshan Iron & Steel Co., Ltd, Shanghai,
                           Wuhan Iron & Steel Co., Ltd., Wuhan
                        
                        
                           28,7 %
                        
                        
                           33,7 %
                        
                        
                           28,7 %
                        
                     
                           Όλες οι άλλες εταιρείες
                        
                        
                            
                        
                        
                            
                        
                        
                           28,7 %
                        
                     
                           Ιαπωνία
                        
                        
                           JFE Steel Corporation, Tokyo
                        
                        
                           47,1 %
                        
                        
                           34,2 %
                        
                        
                           34,2 %
                        
                     
                           Nippon Steel & Sumitomo Metal Corporation, Tokyo
                        
                        
                           52,2 %
                        
                        
                           35,9 %
                        
                        
                           35,9 %
                        
                     
                           Όλες οι άλλες εταιρείες
                        
                        
                            
                        
                        
                            
                        
                        
                           35,9 %
                        
                     
                           Κορέα
                        
                        
                           POSCO, Seoul
                        
                        
                           22,8 %
                        
                        
                           37,2 %
                        
                        
                           22,8 %
                        
                     
                           Όλες οι άλλες εταιρείες
                        
                        
                            
                        
                        
                            
                        
                        
                           22,8 %
                        
                     
                           Ρωσία
                        
                        
                           OJSC Novolipetsk Steel, Lipetsk,
                           VIZ Steel, Ekaterinburg
                        
                        
                           29,0 %
                        
                        
                           21,6 %
                        
                        
                           21,6 %
                        
                     
                           Όλες οι άλλες εταιρείες
                        
                        
                            
                        
                        
                            
                        
                        
                           21,6 %
                        
                     
                           ΗΠΑ
                        
                        
                           AK Steel Corporation, Ohio
                        
                        
                           60,1 %
                        
                        
                           22,0 %
                        
                        
                           22,0 %
                        
                     
                           Όλες οι άλλες εταιρείες
                        
                        
                            
                        
                        
                            
                        
                        
                           22,0 %
                        
                     
         
               (249)
            
            
               Οι ατομικοί για κάθε εταιρεία δασμολογικοί συντελεστές αντιντάμπινγκ που προσδιορίζονται στον παρόντα κανονισμό καθορίστηκαν βάσει των πορισμάτων της παρούσας έρευνας. Επομένως, αντικατοπτρίζουν την κατάσταση που διαπιστώθηκε κατά τη διάρκεια της έρευνας για τις εν λόγω εταιρείες. Οι εν λόγω δασμολογικοί συντελεστές εφαρμόζονται αποκλειστικά στις εισαγωγές του υπό εξέταση προϊόντος καταγωγής των οικείων χωρών και παραγωγής από τις αναφερθείσες νομικές οντότητες. Οι εισαγωγές του υπό εξέταση προϊόντος που παράγεται από οποιαδήποτε άλλη εταιρεία η οποία δεν αναφέρεται ρητώς στο διατακτικό του παρόντος κανονισμού, συμπεριλαμβανομένων των οντοτήτων που συνδέονται με τις εταιρείες που αναφέρονται ρητώς, θα πρέπει να υπόκεινται στον δασμολογικό συντελεστή που ισχύει για «όλες τις άλλες εταιρείες». Δεν θα πρέπει να υπόκεινται σε ατομικό δασμολογικό συντελεστή ντάμπινγκ.
            
         
               (250)
            
            
               Μια εταιρεία μπορεί να ζητήσει την εφαρμογή αυτών των ατομικών δασμολογικών συντελεστών αντιντάμπινγκ σε περίπτωση αλλαγής της ονομασίας της οντότητας ή σύστασης νέας οντότητας παραγωγής ή πωλήσεων. Το αίτημα πρέπει να απευθύνεται στην Επιτροπή (10). Το αίτημα πρέπει να περιέχει όλες τις σχετικές πληροφορίες, περιλαμβανομένων των εξής: τροποποίηση των δραστηριοτήτων της εταιρείας που συνδέονται με την παραγωγή· εγχώριες και εξαγωγικές πωλήσεις που συνδέονται, για παράδειγμα, με την αλλαγή της επωνυμίας ή την αλλαγή των οντοτήτων παραγωγής και πωλήσεων. Η Επιτροπή θα επικαιροποιεί τον κατάλογο των εταιρειών με ατομικούς δασμούς αντιντάμπινγκ, εφόσον αυτό δικαιολογείται.
            
         
               (251)
            
            
               Για να εξασφαλιστεί η ορθή επιβολή των δασμών αντιντάμπινγκ, ο δασμός αντιντάμπινγκ για όλες τις άλλες εταιρείες θα ισχύει όχι μόνο για τους παραγωγούς-εξαγωγείς που δεν συνεργάστηκαν στην εν λόγω έρευνα, αλλά και για τους παραγωγούς που δεν πραγματοποίησαν εξαγωγές στην Ένωση κατά την περίοδο έρευνας.
            
         8.   ΤΕΛΙΚΕΣ ΔΙΑΤΑΞΕΙΣ
   
   
               (252)
            
            
               Στο πλαίσιο της χρηστής διοίκησης, η Επιτροπή θα καλέσει τα ενδιαφερόμενα μέρη να υποβάλουν γραπτές παρατηρήσεις και/ή να ζητήσουν ακρόαση από την Επιτροπή και/ή από τον σύμβουλο ακροάσεων στις διαδικασίες εμπορικών προσφυγών, εντός καθορισμένης προθεσμίας.
            
         
               (253)
            
            
               Τα συμπεράσματα σχετικά με την επιβολή προσωρινών δασμών είναι προσωρινά και μπορεί να τροποποιηθούν κατά το οριστικό στάδιο της έρευνας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Επιβάλλεται προσωρινός δασμός αντιντάμπινγκ στις εισαγωγές πλατέων προϊόντων έλασης με προσανατολισμένους κόκκους από πυριτιούχο χάλυβα, πάχους άνω των 0,16 mm, που επί του παρόντος υπάγονται στους κωδικούς ΣΟ ex 7225 11 00 και ex 7226 11 00 (κωδικοί TARIC 7225110010, 7226110011 και 7226110091) και είναι καταγωγής Λαϊκής Δημοκρατίας της Κίνας, Ιαπωνίας, Δημοκρατίας της Κορέας, Ρωσικής Ομοσπονδίας και Ηνωμένων Πολιτειών Αμερικής.
   2.   Οι συντελεστές του προσωρινού δασμού αντιντάμπινγκ που εφαρμόζονται επί της καθαρής τιμής «ελεύθερο στα σύνορα» της Ένωσης, πριν από την καταβολή του δασμού, του προϊόντος που περιγράφεται στην παράγραφο 1 και παράγεται από τις εταιρείες που παρατίθενται κατωτέρω, είναι οι ακόλουθοι:
   
               Χώρα
            
            
               Εταιρεία
            
            
               Προσωρινός δασμός αντιντάμπινγκ
            
            
               Πρόσθετος κωδικός TARIC
            
         
               Λαϊκή Δημοκρατία της Κίνας
            
            
               Baoshan Iron & Steel Co., Ltd., Shanghai· Wuhan Iron & Steel Co., Ltd., Wuhan
            
            
               28,7 %
            
            
               C039 
            
         
               Όλες οι άλλες εταιρείες
            
            
               28,7 %
            
            
               C999 
            
         
               Ιαπωνία
            
            
               JFE Steel Corporation, Tokyo
            
            
               34,2 %
            
            
               C040 
            
         
               Nippon Steel & Sumitomo Metal Corporation, Tokyo
            
            
               35,9 %
            
            
               C041 
            
         
               Όλες οι άλλες εταιρείες
            
            
               35,9 %
            
            
               C999 
            
         
               Δημοκρατία της Κορέας
            
            
               POSCO, Seoul
            
            
               22,8 %
            
            
               C042 
            
         
               Όλες οι άλλες εταιρείες
            
            
               22,8 %
            
            
               C999 
            
         
               Ρωσική Ομοσπονδία
            
            
               OJSC Novolipetsk Steel, Lipetsk;VIZ Steel, Ekaterinburg
            
            
               21,6 %
            
            
               C043 
            
         
               Όλες οι άλλες εταιρείες
            
            
               21,6 %
            
            
               C999 
            
         
               Ηνωμένες Πολιτείες Αμερικής
            
            
               AK Steel Corporation, Ohio
            
            
               22,0 %
            
            
               C044 
            
         
               Όλες οι άλλες εταιρείες
            
            
               22,0 %
            
            
               C999 
            
         3.   Η θέση σε ελεύθερη κυκλοφορία εντός της Ένωσης του προϊόντος που αναφέρεται στην παράγραφο 1 υπόκειται στη σύσταση εγγύησης η οποία να ισοδυναμεί με το ποσό του προσωρινού δασμού.
   4.   Εκτός αν ορίζεται διαφορετικά, εφαρμόζονται οι ισχύουσες διατάξεις σχετικά με τους δασμούς.
   Άρθρο 2
   1.   Εντός 25 ημερολογιακών ημερών από την ημερομηνία έναρξης ισχύος του παρόντος κανονισμού, τα ενδιαφερόμενα μέρη μπορούν:
   
               —
            
            
               να ζητήσουν την κοινοποίηση των ουσιωδών πραγματικών περιστατικών και του σκεπτικού βάσει των οποίων εκδόθηκε ο παρών κανονισμός·
            
         
               —
            
            
               να υποβάλλουν εγγράφως τις παρατηρήσεις τους στην Επιτροπή· και
            
         
               —
            
            
               να ζητήσουν ακρόαση από την Επιτροπή και/ή από τον σύμβουλο ακροάσεων — σε διαδικασίες εμπορικών προσφυγών.
            
         2.   Εντός 25 ημερολογιακών ημερών από την ημερομηνία έναρξης ισχύος του παρόντος κανονισμού, τα μέρη που αναφέρονται στο άρθρο 21 παράγραφος 4 του κανονισμού (ΕΚ) αριθ. 1225/2009 μπορούν να υποβάλουν παρατηρήσεις σχετικά με την εφαρμογή των προσωρινών μέτρων.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Το άρθρο 1 εφαρμόζεται για περίοδο έξι μηνών.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Μαΐου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 343 της 22.12.2009, σ. 51.
   
      (2)  Ανακοίνωση για την έναρξη διαδικασίας αντιντάμπινγκ σχετικά με τις εισαγωγές πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Λαϊκής Δημοκρατίας της Κίνας, Ιαπωνίας, Δημοκρατίας της Κορέας, Ρωσίας και Ηνωμένων Πολιτειών της Αμερικής (ΕΕ C 267 της 14.8.2014, σ. 6).
   
      (3)  Ο έκτος γνωστός παραγωγός της Ένωσης, η Surahammars Bruks AB, βρίσκεται στο Surahammar (Σουηδία) και αποτελεί θυγατρική πλήρους ιδιοκτησίας της Tata Steel UK Limited. Οι πληροφορίες που παρέχονται από την πρώτη εταιρεία περιλαμβάνονται σε στοιχεία σχετικά με την οικονομική κατάσταση του ενωσιακού κλάδου παραγωγής που ακολουθούν.
   
      (4)  Για την απόκρυψη της φύσης του βασικού προϊόντος που εισήχθη στις Κάτω Χώρες στην προκειμένη περίπτωση, χορηγήθηκε στις εισαγωγές εμπιστευτικός κωδικός προϊόντος σύμφωνα με πρακτική της Eurostat (βλ.: http://ec.europa.eu/eurostat/documents/64445/4439642/FAQ-XT-WEB-EN-final-January2012.pdf/2c387c03-5064-45bc-a949-2d3c75567973).
   
      (5)  Αντιπρόσωπος εμπορίου των Ηνωμένων Πολιτειών
   
      (6)  Οδηγία 2009/125/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα (ΕΕ L 285 της 31.10.2009, σ. 10).
   
      (7)  Κανονισμός (ΕΕ) αριθ. 548/2014 της Επιτροπής, της 21ης Μαΐου 2014, για την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τους μετασχηματιστές μικρής, μεσαίας και μεγάλης ισχύος (ΕΕ L 152 της 22.5.2014, σ. 1).
   
      (8)  Κανονισμός (ΕΚ) αριθ. 1371/2005 του Συμβουλίου, της 19ης Αυγούστου 2005, για την επιβολή οριστικού δασμού αντιντάμπινγκ στις εισαγωγές πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές καταγωγής Ηνωμένων Πολιτειών της Αμερικής και Ρωσίας, καθώς και για την κατάργηση του κανονισμού (ΕΚ) αριθ. 151/2003 για την επιβολή οριστικού δασμού αντιντάμπινγκ στις εισαγωγές ορισμένων φύλλων από χάλυβες με προσανατολισμένους κόκκους που χρησιμοποιούνται σε ηλεκτρικές εφαρμογές, καταγωγής Ρωσίας (ΕΕ L 223 της 27.8.2005, σ. 1).
   
      (9)  Εκτελεστικός κανονισμός (ΕΕ) 2015/110 της Επιτροπής, της 26ης Ιανουαρίου 2015, για την επιβολή οριστικού δασμού αντιντάμπινγκ στις εισαγωγές ορισμένων συγκολλημένων σωλήνων κάθε είδους από σίδηρο ή μη κραματοποιημένο χάλυβα καταγωγής Λευκορωσίας, Λαϊκής Δημοκρατίας της Κίνας και Ρωσίας και για τον τερματισμό της διαδικασίας για τις εισαγωγές ορισμένων συγκολλημένων σωλήνων κάθε είδους από σίδηρο ή μη κραματοποιημένο χάλυβα, καταγωγής Ουκρανίας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου (ΕΕ L 20 της 27.1.2015, σ. 6).
   
      (10)  European Commission, Directorate-General for Trade, Directorate H, 1049 Brussels, Βέλγιο.